കൊവിഡ് വ്യാപനം രൂക്ഷം; ആഴ്ചയില് ഒന്നോ രണ്ടോ ദിവസം ലോക്ഡൗണ് ആലോചിക്കണം, നിര്‍ദേശവുമായി നരേന്ദ്ര മോഡി - BIGNEWSLIVE | Latest Malayalam News\nന്യൂഡല്‍ഹി: കൊവിഡ് വ്യാപനം രൂക്ഷമാകുന്ന സാഹചര്യം കണക്കിലെടുത്ത് പുതിയ നിര്‍ദേശവുമായി പ്രധാനമന്ത്രി നരേന്ദ്ര മോഡി. ഏഴ് സംസ്ഥാനങ്ങളിലെ മുഖ്യമന്ത്രിമാരുമായും ആരോഗ്യ മനത്രിമാരുമായും നടത്തിയ വെര്‍ച്വല് മീറ്റിംഗിലാണ് മോഡിയുടെ പുതിയ നിര്‍ദേശം. കൊവിഡ് രൂക്ഷമായ ഉത്തര് പ്രദേശ്, മഹാരാഷ്ട്ര, ആന്ധ്രപ്രദേശ്, കര്‍ണാടക, തമിഴ്നാട്, പഞ്ചാബ്, ഡല്‍ഹി എന്നിവിടങ്ങളിലെ മുഖ്യമന്ത്രിമാരുമായാണ് മോഡി ചര്‍ച്ച നടത്തിയത്.\nഒന്നോ രണ്ടോ ദിവസം ലോക്ഡൗണ് പ്രഖ്യാപിക്കുന്നത് ഫലപ്രദമാവുമോ എന്ന് പരിശോധിക്കണമെന്നാണ് മോഡിയുടെ നിര്‍ദേശം. മൈക്രോ കണ്ടെയ്ന്‍മെന്റ് സോണുകള് പ്രഖ്യാപിക്കുന്നത് കൊവിഡ് വ്യാപനത്തെ ചെറുക്കുമെന്നും മോഡി അഭിപ്രായപ്പെട്ടു. പരിശോധന, ചികിത്സ, നിരീക്ഷണം എന്നിവ പ്രധാനമാണെന്നും അദ്ദേഹം കൂട്ടിച്ചേര്‍ത്തു.\n‘ രാജ്യത്ത് 700 ലധികം ജില്ലകളുണ്ടെങ്കിലും ഏഴ് സംസ്ഥാനങ്ങളിലെ 60 ജില്ലകള് മാത്രമാണ് ആശങ്കയുണ്ടാക്കുന്നത്. ജില്ല, ബ്ലോക്ക് തലത്തിലുള്ള ആളുകളുമായി ഏഴ് ദിവസത്തേക്ക് വിര്‍ച്വല് കോണ്‍ഫറന്‍സ് നടത്താന് ഞാന് മുഖ്യമന്ത്രിമാരോട് നിര്‍ദ്ദേശിക്കുന്നു,’ പ്രധാനമന്ത്രി പറഞ്ഞു.\nTags: effectivelockdowns of one or two daysPM ModiReassesstells CMs\nകൊച്ചി മെട്രോയുടെ 17.4 കോടി ബാങ്കിലുണ്ട്, അത് ഉപയോഗിക്കാം; പാലാരിവട്ടം പാലം പുനര്‍നിര്‍മ്മാണത്തിന് സര്‍ക്കാര് തുക നല്‍കേണ്ടതില്ലെന്ന് ഇ ശ്രീധരന്, ഇത് നാടിനും നാട്ടുകാര്‍ക്കും വേണ്ടി


ഇന്ത്യയുടെ കൊവിഡ് കണക്കുകള് വിശ്വസിക്കാനാവില്ല; യഥാര്‍ത്ഥ കണക്കുകള് മറച്ചു വയ്ക്കുന്നുവെന്ന് ബിബിസി - BIGNEWSLIVE | Latest Malayalam News\nന്യൂഡല്‍ഹി: ഇന്ത്യയിലെ കൊവിഡ് രോഗികളുടേയും മരണത്തിന്റേയും കണക്കുകള് വിശ്വസിക്കാനാകുന്നില്ലെന്ന് അന്താരാഷ്ട്ര മാധ്യമമായ ബിബിസി റിപ്പോര്‍ട്ട്. കേന്ദ്രസര്‍ക്കാര് യഥാര്‍ത്ഥ കണക്കുകള് മറച്ചു വയ്ക്കുന്നുവെന്നാണ് ബിബിസി റിപ്പോര്‍ട്ട് ചെയ്യുന്നത്. പേര് വെളിപ്പെടുത്താത്ത രണ്ട് ഡോക്ടര്‍മാരെ ഉദ്ധരിച്ചാണ് ബിബിസിയുടെ ഇന്ത്യന് പ്രതിനിധി വാര്‍ത്ത തയ്യാറാക്കിയിരിക്കുന്നത്.\nഇന്ത്യയില് ആകെ കൊവിഡ് സ്ഥിരീകരിച്ചവരുടെ എണ്ണം 11000ത്തിലേറെയും മരണം 370ലേറെയുമായതായാണ് ഔദ്യോഗിക കണക്ക്. എന്നാല് യാഥാര്‍ഥ്യം ഇതിന്റെ പലമടങ്ങ് കൂടുതലാണെന്ന് ബിബിസി റിപ്പോര്‍ട്ടില് ആരോപിക്കുന്നു. ഇന്ത്യയില് ജനങ്ങള്‍ക്കിടയില് വ്യാപകമായ പരിശോധന നടത്താതെ യഥാര്‍ഥ കണക്കുകള് പുറത്തുവരില്ലെന്നാണ് റിപ്പോര്‍ട്ട് ഓര്‍മ്മിപ്പിക്കുന്നത്.\nകഴിഞ്ഞ ദിവസം കൊവിഡ് ലക്ഷണങ്ങളോടെ ശ്വാസകോശ അസുഖങ്ങള് ബാധിച്ച് ആറ് പേര് താന് ജോലിയെടുക്കുന്ന ആശുപത്രിയില് മരിച്ചെന്നാണ് പേര് വെളിപ്പെടുത്താത്ത മുംബൈയില് നിന്നുള്ള ഡോക്ടര് ബിബിസിയോട് പറഞ്ഞത്. ഇത്തരത്തില് കൊവിഡ് ലക്ഷണങ്ങളോടെ മരിക്കുന്നവരിലോ അവരുടെ ബന്ധുക്കളിലോ പരിശോധന കിറ്റുകളുടെ ക്ഷാമം മൂലം പരിശോധനകള് നടത്തുന്നില്ലെന്നും ഡോക്ടര് പറഞ്ഞു.\nകൊവിഡ് ലക്ഷണങ്ങളുമായി എത്തുന്നവരെ പോലും പരിശോധിക്കുന്നില്ലെന്നാണ് ദക്ഷിണേന്ത്യയില് നിന്നുള്ള മറ്റൊരു ഡോക്ടര് റിപ്പോര്‍ട്ടില് പറയുന്നത്. ഇവര്‍ക്ക് രോഗമുണ്ടെങ്കില് നിരവധി പേരിലേക്ക് പടരാനുള്ള സാധ്യതയുണ്ടെന്നും വ്യക്തിപരമായി ഡോക്ടറെന്ന നിലയില് വലിയ ആശങ്കയുണ്ടെന്നും ഇവര് കൂട്ടിച്ചേര്‍ക്കുന്നു.\nപരിശോധന കിറ്റുകളുടെയും ക്വാറന്റെയ്ന് നടപടികളുടെയും ക്ഷാമമാണ് പ്രധാനമായും ഡോക്ടര്‍മാര് ഉന്നയിക്കുന്നത്. കൊവിഡ് ബാധിതരുടെയും മരണവും സംബന്ധിച്ച തങ്ങളുടെ ചോദ്യങ്ങള്‍ക്ക് കേന്ദ്ര ആരോഗ്യമന്ത്രാലയം മറുപടി നല്‍കിയില്ലെന്നും ബിബിസി റിപ്പോര്‍ട്ടിലുണ്ട്.\nTags: about covid casebbc reportIndia\nസുപ്രീംകമ്മറ്റി പുറപ്പെടുവിച്ച ഉത്തരവ് ലംഘിച്ചു; മസ്‌കറ്റില് രണ്ട് ഷോപ്പിംഗ് സെന്ററുകള് പൂട്ടിച്ചു


actor mohanlal apologized his fans for not publishing the blog - Malayalam Filmibeat\nഈ മാസം ബ്ലോഗെഴുത്തില്ലെന്ന് ലാലേട്ടന്! എഴുതിയാലും കുടുങ്ങും എഴുതിയില്ലെങ്കിലും കുടുങ്ങും\n| Updated: Monday, April 23, 2018, 15:40 [IST]\nസിനിമാ തിരക്കുകള്‍ക്കിടയിലും ബ്ലോഗ് എഴുത്തിന് സമയം കണ്ടെത്താറുളള താരമാണ് മോഹന്‍ലാല്. സമകാലിക പ്രശ്‌നങ്ങളും തന്റെ ചിന്തകളും എന്നും മോഹന്‍ലാല് ബ്ലോഗിലൂടെ തന്റെ ആരാധകരുമായി പങ്കുവെക്കാറുണ്ട്. ദ കംപ്ലീറ്റ് ആക്ടര് എന്ന് പേരിലുളള ബ്ലോഗിലാണ് അദ്ദേഹം എഴുതാറുളളത്. സുഹൃത്തുക്കളെക്കുറിച്ചും, ഓര്‍മ്മകളും,ആര്‍മി അനുഭവങ്ങളുമെല്ലാം തന്നെ താരം ബ്ലോഗിലൂടെ പങ്കുവെക്കാറുണ്ട്. എല്ലാ മാസവും 21ാം തിയ്യതിയാണ് അദ്ദേഹത്തിന്റെ ബ്ലോഗുകള് വരാറുളളത്. സിനിമകളുടെ തിരക്കുകള്‍ക്കിടയിലും സമൂഹമാധ്യമങ്ങളില് സജീവ സാന്നിദ്ധ്യമാവാന് അദ്ദേഹം ശ്രദ്ധിക്കാറുണ്ട്.\nജെഎന്‍യു, നോട്ട് നിരോധനം തുടങ്ങിയ വിഷയങ്ങളെക്കുറിച്ച് താരമെഴുതിയ ബ്ലോഗുകള് വിവാദമായി മാറിയിരുന്നു. വിവാദങ്ങള്‍ക്ക് മറുപടിയായി ആളുകള്‍ക്ക് ഇഷ്ടപ്പെടുന്ന തരത്തില് ബ്ലോഗ് എഴുതാന് തനിക്ക് പറ്റില്ലെന്നും ബ്ലോഗ് എഴുത്തിനെക്കുറിച്ച് പ്രതികരിക്കുന്നതില് തനിക്ക് ഒരു കുഴപ്പവുമില്ലെന്നും ലാലേട്ടന് ഒരു മാധ്യമത്തിന് നല്‍കിയ അഭിമുഖത്തില് പറഞ്ഞിരുന്നു. ഇത്തവണ ഇന്ത്യയില് നടന്ന വിവിധ സംഭവങ്ങളുടെ പശ്ചാത്തലത്തില് അദ്ദേഹത്തിന്റെ ബ്ലോഗെഴുത്ത് ഉണ്ടാവുമെന്നാണ് ആരാധകര് പ്രതീക്ഷിച്ചിരുന്നത്.\nഅടുത്തിടെ നോര്‍ത്ത് ഇന്ത്യയില് എഴുവയസുകാരി പെണ്‍കുട്ടി കൊല്ലപ്പെട്ട സംഭവത്തെക്കുറിച്ചും മറ്റു സമകാലിക പ്രശ്‌നങ്ങളെക്കുറിച്ചുമെല്ലാം ലാലേട്ടന്റെ ബ്ലോഗ് ഉണ്ടാവുമെന്ന് ആരാധകര് പ്രതീക്ഷിച്ചിരുന്നു. എന്നാല് പുതിയ ചിത്രത്തിന്റെ ഷൂട്ടിംഗ് തിരക്കുകള് കാരണം ഇത്തവണ ബ്ലോഗ് എഴുതാന് സാധിച്ചില്ലെന്ന കുറിപ്പുമായി കഴിഞ്ഞ ദിവസം അദ്ദേഹം എത്തിയിരുന്നു. ബിഗ് ബഡ്ജറ്റില് ഒരുങ്ങുന്ന പുതിയ ചിത്രമായ ഒടിയന്റെ ഷൂട്ടിംഗ് തിരക്കുകള് കാരണമാണ് ഇത്തവണ ബ്ലോഗ് എഴുതാന് സാധിച്ചില്ലെന്ന കുറിപ്പുമായി അദ്ദേഹം സമൂഹമാധ്യമങ്ങളില് എത്തിയിരിക്കുന്നത്. വിഎ ശ്രീകുമാര് സംവിധാനം ചെയ്യുന്ന ഒടിയന് ആശീര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് നിര്‍മ്മിക്കുന്നത്. ബിഗ് ബഡ്ജറ്റില് ഒരുങ്ങുന്ന ചിത്രത്തിനായി നീണ്ട ഷെഡ്യൂളുകളിലായാണ് മോഹന്‍ലാല് അഭിനയിച്ചുവരുന്നത്.\nപൂരപ്പാട്ടുമായി സുരാജിന്റെ'സവാരി'യെത്തുന്നു! വീഡിയോ പുറത്ത്! കാണൂ\nRead more about: mohanlal actor cinema malayalam മോഹന്‍ലാല് ബ്ലോഗ് സിനിമ മലയാളം\nactor mohanlal apologized his fans for not publishing his blog


prakash raj helps migrant workers during lock down | അവര്‍ക്കായി യാചിക്കാനും കടം വാങ്ങാനും ഒരുക്കമാണ്! തുറന്നുപറഞ്ഞ് പ്രകാശ് രാജ് - Malayalam Filmibeat\n| Updated: Sunday, May 17, 2020, 19:43 [IST]\nലോക് ഡൗണ് സമയത്ത് സിനിമാ പ്രവര്‍ത്തകര് അടക്കമുളള നിരവധി പേര്‍ക്ക് സഹായ ഹസ്തവുമായി എത്തിയ താരമാണ് പ്രകാശ് രാജ്. ദുരിതമനുഭവിക്കുന്ന വരെ സഹായിക്കാനായി നടന് മുന്നിട്ടിറങ്ങിയത് ശ്രദ്ധേയമായി മാറിയിരുന്നു. നേരത്തെ തന്റെ പ്രൊഡക്ഷന് ഹൗസിലുളള ജോലിക്കാര്‍ക്ക് ശമ്പളം മുന്‍കൂറായും പ്രകാശ് രാജ് നല്‍കിയിരുന്നു. കൂടാതെ ദിവസ കൂലിയില് ആശ്രയിച്ച് ജീവിക്കുന്ന ആളുകള്‍ക്കും പ്രകാശ് രാജ് ശമ്പളം നല്‍കി. നടന് തന്നെയാണ് ഇക്കാര്യം തന്റെ ട്വിറ്റര് പേജിലൂടെ അറിയിച്ചിരുന്നത്.\nസമൂഹ വ്യാപനം തടയുന്നതിന്റെ ഭാഗമായി ഷൂട്ടിംഗ് നിര്‍ത്തിവെച്ചിരിക്കുന്ന സിനിമകളുടെ ദിവസ വേതന തൊഴിലാളികള്‍ക്കും പകുതി പ്രതിഫലം നല്‍കുമെന്നും പ്രകാശ് രാജ് പറഞ്ഞിരുന്നു. സിനിമാത്തിരക്കുകള്‍ക്കിടെയിലും സോഷ്യല് മീഡിയയിലും സജീവമാകാറുളള താരമാണ് പ്രകാശ് രാജ്, തെന്നിന്ത്യന് സിനിമകള്‍ക്കൊപ്പം തന്നെ ബോളിവുഡിലും സജീവമാണ് താരം.\nലോക് ഡൗണ് പ്രഖ്യാപിച്ചതോടെ ജീവിത മാര്‍ഗം ഇല്ലാതായ അതിഥി തൊഴിലാളികളെ സഹായിക്കാനും പ്രകാശ് രാജ് നിരവധി കാര്യങ്ങളാണ് ചെയ്യുന്നത്. അടുത്തിടെ അവര്‍ക്ക് താമസിക്കാന് തന്റെ ഫാം ഹൗസില് നടന് സൗകര്യം ഒരുക്കിയത് വാര്‍ത്തകളില് ഇടംപിടിച്ചിരുന്നു. തന്റെ സമ്പാദ്യം മുഴുവന് ഇപയോഗിച്ച് അവരെ സഹായിക്കുമെന്നുള്‍പ്പെടെ നടന് വ്യക്തമാക്കിയിരുന്നു. ഇപ്പോഴിതാ അതിഥി തൊഴിലാളികളെ നാട്ടിലെത്തിക്കാനുളള സൗകര്യവും ഒരുക്കി നല്‍കിയിരിക്കുകയാണ് നടന്.\n44 ദിവസത്തോളം 31അതിഥി തൊഴിലാളികള്‍ക്കാണ് തന്റെ ഫാം ഹൗസില് പ്രകാശ് രാജ് അഭയം നല്‍കിയത്. ഇവരെയാണ് സ്വന്തം നാടുകളിലേക്ക് എത്തിക്കാന് അദ്ദേഹം തന്നെ വാഹനം ഒരുക്കിയത്. അവരില് നിന്നും വളരെ കാര്യങ്ങള് തനിക്ക് പഠിക്കാന് കഴിഞ്ഞെന്ന് ചിത്രങ്ങള് പങ്കുവെച്ച് പ്രകാശ് രാജ് കുറിച്ചു. അതോടൊപ്പം ഒരു പൗരന് എന്ന നിലയില് അവര്‍ക്ക് പ്രതീക്ഷയുടെ നാളുകളും നല്‍കാനായെന്ന് അദ്ദേഹം പറയുന്നു. ഞാന് യാചിക്കുകയോ കടം വാങ്ങുകയോ ചെയ്യും. എന്നിരുന്നാലും വഴിയില് കണ്ടുമുട്ടുന്ന സഹപൗരന്മാരുമായും അത് പങ്കുവെക്കുമെന്നും പ്രകാശ് രാജ് ട്വിറ്ററില് കുറിച്ചു.\nprakash raj helps migrant workers during lock down


'എന്റെ കൈ ശുദ്ധം, അന്നത്തെ ടൂറിസം മന്ത്രിക്ക് അഴിമതിയിൽ പങ്കുണ്ട്'; വിജിലന്‍സ് റെയ്ഡിൽ പ്രതികരണവുമായി എ പി അബ്ദുള്ളക്കുട്ടി| AP Abdullakutty against Former Tourism Minister AP Anil Kumar – News18 Malayalam\n'എന്റെ കൈ ശുദ്ധം, അന്നത്തെ ടൂറിസം മന്ത്രിക്ക് അഴിമതിയിൽ പങ്കുണ്ട്'; വിജിലന്‍സ് റെയ്ഡിൽ പ്രതികരണവുമായി എ പി അബ്ദുള്ളക്കുട്ടി\n''എന്റെ കൈ ശുദ്ധമാണ്. ഇനി അഥവാ എനിക്കെന്തെങ്കിലും കുറ്റമുണ്ടെങ്കില് ഞാനും നിയമത്തിന് മൂുന്നില് ശിക്ഷിക്കപ്പെടണമെന്നാണ് എന്റെ അഭിപ്രായം. അന്നത്തെ ടൂറിസം മന്ത്രിക്ക് ഇതില് പങ്കുണ്ട്.''\nLast Updated : June 04, 2021, 14:59 IST\nകണ്ണൂർ: യുഡിഎഫ് ഭരണ കാലത്ത് താന് എംഎല്‍എയായിരിക്കെ കണ്ണൂരില് സംഘടിപ്പിച്ച ഒരു പരിപാടിയിലെ അഴിമതിയുമായി ബന്ധപ്പെട്ടാണ് വിജിലന്‍സ് എത്തിയെതെന്ന് ബിജെപി ദേശീയ ഉപാധ്യക്ഷൻ എ പി അബ്ദുള്ളക്കുട്ടി. വീട്ടില് വിജിലന്‍സ് എത്തിയത് റെയ്ഡിനല്ല. പ്രാഥമിക അന്വേഷണത്തിന്റെ ഭാഗമായി വന്നതാണെന്നും എ പി അബ്ദുള്ളക്കുട്ടി പറഞ്ഞു. ഈ അഴിമതി കേസിൽ തന്റെ കൈകൾ ശുദ്ധമെന്നും അഴിമതിയെക്കുിറിച്ച് സത്യസന്ധമായ അന്വേഷണം വേണമെന്നും മുൻ ടൂറിസം മന്ത്രി എ പി അനിൽകുമാറിന് ഇതിൽ പങ്കുണ്ടെന്നും അബ്ദുള്ളക്കുട്ടി ആരോപിച്ചു.\nപദ്ധതിയിൽ ക്രമക്കേട് നടന്നിട്ടുണ്ട്. അന്ന് ടൂറിസം മന്ത്രിയായിരുന്ന എ പി അനിൽ കുമാറും ഡിടിപിസിയും ഏൽപ്പിച്ച കരാർ സംഘം കേരളത്തിലെ ടൂറിസം മേഖലയിൽ നടത്തിയ ഏറ്റവും വലിയ കൊള്ളയാണിതെന്നും അബ്ദുള്ളക്കുട്ടി പറഞ്ഞു. കേസുമായി ബന്ധപ്പെട്ട് കണ്ണൂർ പള്ളിക്കുന്നിലെ വീട്ടിൽ വിജിലൻസ് പരിശോധന അവസാനിച്ചതിന് പിന്നാലെ മാധ്യമങ്ങളോട് പ്രതികരിക്കുകയായിരുന്നു അദ്ദേഹം.\nവിജലൻസ് ഉദ്യോഗസ്ഥർ അന്വേഷണത്തിന് വന്നപ്പോഴാണ് അഴിമതിയിലെ സത്യാവസ്ഥ മനസിലാക്കിയത്. എംഎൽഎ എന്ന നിലയിലാണ് ലൈറ്റ് ആൻഡ് സൗണ്ട് ഷോ കൊണ്ടുവരാനുള്ള പദ്ധതി മുന്നോട്ടുവെച്ചത്. നിർദേശം സമർപ്പിക്കാൻ മാത്രമേ എംഎൽഎയ്ക്ക് സാധിക്കൂ. മറ്റുകാര്യങ്ങളെല്ലാം തീരുമാനിക്കുന്നത് വകുപ്പുകളും മന്ത്രിതലത്തിലുമാണ്. ഒരുതട്ടിക്കൂട്ട് കമ്പനിയെയാണ് പദ്ധതി ഏൽപ്പിച്ചതെന്നും അദ്ദേഹം ആരോപിച്ചു.\nAlso Read- Explained: രാത്രിയിൽ ഉറക്കം കളഞ്ഞ് മൊബൈൽ ഉപയോഗിക്കുന്നവ‌ർ അറിയാൻ\n2016ൽ അബ്ദുള്ളക്കുട്ടി കണ്ണൂർ എംഎൽഎ ആയിരുന്ന കാലത്തായിരുന്നു പദ്ധതി നടപ്പാക്കിയത്. കോട്ട നവീകരിക്കുന്നതിന്റെ ഭാഗമായി ഡിടിപിസിയുമായി ചേർന്ന് വലിയ പദ്ധതി ആയിരുന്നു വിഭാവനം ചെയ്തിരുന്നത്. യുഡിഎഫ് സർക്കാർ അധികാരമൊഴിയുന്നതിന് ദിവസങ്ങൾക്ക് മുമ്പ് തിരക്കുപിടിച്ചായിരുന്നു പദ്ധതി. ഉപകരണങ്ങളും മറ്റും വാങ്ങുന്നതിന് ഒരു കോടി രൂപ ചെലവഴിച്ചിരുന്നു. എന്നാൽ 2018-ൽ കണ്ണൂർ കോട്ടയിൽ ഒരു ദിവസത്തെ ലൈറ്റ് ആൻഡ് സൗണ്ട് ഷോ നടത്തിയതൊഴിച്ചാൽ മറ്റൊന്നും ചെയ്തിരുന്നില്ല. ഈ ഇനത്തിൽ വൻ സാമ്പത്തിക തട്ടിപ്പ് നടത്തിയെന്നാണ് പരാതി.\nAlso Read- പരിക്ക് പറ്റിയ പാറ്റയെ മൃഗാശുപത്രിയിലെത്തിച്ച ദയാലു; ഡോക്റ്ററുടെ വൈറൽ പോസ്റ്റ്\n''എന്റെ കൈ ശുദ്ധമാണ്. ഇനി അഥവാ എനിക്കെന്തെങ്കിലും കുറ്റമുണ്ടെങ്കില് ഞാനും നിയമത്തിന് മൂുന്നില് ശിക്ഷിക്കപ്പെടണമെന്നാണ് എന്റെ അഭിപ്രായം. അന്നത്തെ ടൂറിസം മന്ത്രിക്ക് ഇതില് പങ്കുണ്ട്. മമ്മൂട്ടി, കാവ്യ മാധവന് എന്നിവരുടെ ശബ്ദങ്ങള് വെച്ച് കൊണ്ട് മനോഹരമായി നടത്തിയ പരിപാടിയായിരുന്നു. ഞെട്ടിക്കുന്ന അഴിമതി നടന്നിട്ടുണ്ട്''- അബ്ദുള്ളക്കുട്ടി പറഞ്ഞു.\nFirst published: June 04, 2021, 14:59 IST\nAP Abdullakkuttyap abdullakuttyUDF Governmentvigilance


സമയം കൊല്ലാൻ..... - India Vision Media\nവർഷം പത്തായി മാധ്യമപ്രവർത്തനം തുടങ്ങിയിട്ട്. പത്രം, ടെലിവിഷൻ, വെബ് അങ്ങനെ മാറി മാറി എത്രയെത്ര സ്ഥാപനങ്ങളിൽ ജോലി ചെയ്തിരിക്കുന്നു. എവിടെയും ഉറച്ചു നിൽക്കാനാകുന്നില്ല. മൂന്ന് മാസമൊക്കെ കഴിയുമ്പോൾ വല്ലാത്തൊരുതരം മടുപ്പ് മസ്തിഷ്കത്തിലേക്ക് ഇരച്ചു കയറും. പിന്നെ എന്തെങ്കിലുമൊക്കെ കാരണം പറഞ്ഞ് അവിടന്നിറങ്ങും\n“എടോ…എന്താടോ… തനിക്ക് സൗകര്യമൊള്ളപ്പൊ പണി എടുത്താ മതിയോ… ആഴ്ചയൊന്നു കഴിഞ്ഞു, ഇത് വരെ ഒരു സാധനം കിട്ടിയിട്ടില്ല”\n“സാർ… അത് പിന്നെ… ഞാൻ അന്വേഷിക്കുന്നുണ്ട്… കോറോണയായി കണക്ഷനുള്ള…. ഒരു സാധനത്തിനു വേണ്ടി… ”\n“ഓ.. കൊറേയായല്ലോ ആലോചന… ഇനിയും ആലോച്ചോണ്ടിരുന്നാലെ അവിടെയിരിക്കത്തെയുള്ളൂ”\n“ശെരി സാർ..ഞാൻ നാളെത്തന്നെ ഒരു സാധനം അയച്ചേക്കാം”\nതികട്ടി വന്ന അസ്വസ്ഥതയും അരിശവും പുറന്തള്ളിക്കൊണ്ടു മീര തന്റെ മൊബൈൽ ഫോൺ കട്ടിലിലേക്ക് വലിച്ചെറിഞ്ഞു. എത്രാമത്തെ സ്ഥാപനമാണിത്. വർഷം പത്തായി മാധ്യമപ്രവർത്തനം തുടങ്ങിയിട്ട്. പത്രം, ടെലിവിഷൻ, വെബ് അങ്ങനെ മാറി മാറി എത്രയെത്ര സ്ഥാപനങ്ങളിൽ ജോലി ചെയ്തിരിക്കുന്നു. എവിടെയും ഉറച്ചു നിൽക്കാനാകുന്നില്ല. മൂന്ന് മാസമൊക്കെ കഴിയുമ്പോൾ വല്ലാത്തൊരുതരം മടുപ്പ് മസ്തിഷ്കത്തിലേക്ക് ഇരച്ചു കയറും. പിന്നെ എന്തെങ്കിലുമൊക്കെ കാരണം പറഞ്ഞ് അവിടന്നിറങ്ങും. കുറേ നാൾ വീട്ടിൽ ചൊറിയും കുത്തിയിരുന്നു. ഇപ്പോൾ വയസ്സ് മുപ്പത്തഞ്ചായി. ‘പോയി കെട്ടിക്കൂടെ’യെന്ന വീട്ടുകാരുടെ പ്രാക്ക്  അസഹ്യമായപ്പോൾ വീണ്ടും ജോലി അന്വേഷിച്ചിറങ്ങി.\nഅങ്ങനെ ഹൃദയ വിശാലതയുള്ള ചില മാധ്യമപ്രവർത്തകരുടെ ശുപാർശയിന്മേൽ ഇപ്പോളൊരു വെബ്സൈറ്റിൽ ജോലി തരമായിട്ടുണ്ട്. ഇടയ്ക്കൊക്കെ ചില ടിവി ചാനലുകാർ ലൊട്ടുലൊടുക്ക് പ്രോഗ്രാം അവതരണത്തിനായി വിളിക്കും. പക്ഷെ ഇഞ്ചി മുട്ടായി വാങ്ങാനുള്ള നക്കാപിച്ച കാശേ കയ്യിൽ തടയൂ. ഇപ്പോൾ കൊറോണയെ തുടർന്ന് വീട്ടിലിരിപ്പായപ്പോൾ ‘വർക് ഫ്രം ഹോം’ മോഡിലേക്ക് മീരയും മാറി. ലോക്ക് ഡൗണും കോറോണയുമായി ബന്ധപ്പെട്ട് എന്തെങ്കിലുമൊക്കെ വെറൈറ്റികൾ ആഴ്ചകൾ തോറും തട്ടിക്കൂട്ടണമെന്നാണ് എഡിറ്ററുടെ മുന്നറിയിപ്പ്. ഇപ്പോൾ തന്നെ മൂന്ന് ആഴ്ചകളോളം പിന്നിട്ടു. ഇതുവരെയും യാതൊന്നും തന്നെ മീര എഴുതി നൽകിയിട്ടില്ല. സ്വാഭാവികമായും പ്രതികരിക്കേണ്ട വിധത്തിൽ തന്നെ എഡിറ്റർ പ്രതികരിച്ചു.\nഈ പണിയും തെറിക്കുമോ എന്ന ഭീതിയിൽ തന്റെ ഒതുക്കമില്ലാത്ത ചുരുൾ മുടികൾ അഴിച്ചിട്ടുകൊണ്ടു കട്ടിലിന്റെ സമീപത്തുള്ള അലമാരയിൽ ഒട്ടിച്ചേർന്നിരിക്കുന്ന കണ്ണാടിയിലേക്കു മീര രൂക്ഷമായി നോക്കി. ശരീരം അതാവശ്യം തടിച്ചിട്ടുണ്ട്. കണ്ണുകൾക്ക് താഴെ കാളിമ പടർന്നിരിക്കുന്നു. ഭാവിയെക്കുറിച്ചുള്ള അമിതമായ ഉത്കണ്ഠ ആ മുഖത്ത് എപ്പോഴും നിഴലിക്കും.\n” ഞാനൊരു പരാജയമാണ്..തീർത്തുമൊരു പരാജയം…എന്നെ പരാജയപ്പെടുത്തിയ എല്ലാ ദുഷ്ട ജന്മങ്ങളെയും ഞാൻ നശിപ്പിക്കും…ജോക്കർ സിനിമയിലെ നായകൻ ചെയ്തതു പോലെ..ഈ സമൂഹത്തെ മുഴുവൻ ഞാൻ നശിപ്പിക്കും..മനുഷ്യന്മാർ പരസ്പരം വെടിവെച്ചു ചാകട്ടെ…” പരാജയ ബോധം തലയ്ക്ക് പിടിച്ചാൽ, വിഭ്രാത്മകമായ ചിന്തകളിലേക്ക് മീരയിങ്ങനെ ഊളയിട്ടിറങ്ങാറുണ്ട്.\nസമയം രാത്രി പത്ത് മണി. ആർട്ടിക്കിൾ നാളെ കൊടുക്കാമെന്നാണ് എഡിറ്റർക്ക് നൽകിയിരിക്കുന്ന ഉറപ്പ്. കൊറോണയുടെ ഉത്ഭവവും വ്യാപനവും പിന്നെ ലോക്ക് ഡൌൺ കാലത്തെ വിക്രിയകളെയും\nകുറിച്ചൊക്കെ എഴുതി മറിച്ചിട്ടുണ്ട്. ചുറ്റിനും മനുഷ്യന്റെ വേദനയും ദുരന്തങ്ങളുമാണ് . അതൊക്കെ ആവർത്തിച്ചു ആവർത്തിച്ചു എഴുതുന്നു പറയുന്നു. പിന്നെയും പിന്നെയും മനുഷ്യൻ ദുരന്തങ്ങളിൽ നിന്ന് ദുരന്തങ്ങളിലേക്കു കുതറി വീഴുന്നു. എന്ത് കൊണ്ടായിരിക്കാം ദുരന്തങ്ങൾക്ക് പിന്നാലെ മനുഷ്യനിങ്ങനെ പായുന്നത്. ചിന്തകൾ ….അതേ… അവന്റെ ചിന്തകൾ…അവളുടെ ചിന്തകൾ…മനുഷ്യന്റെ സമയത്തിനു പുല്ലു വില പോലും കൊടുക്കാത്ത കുറേ കാടൻ ചിന്തകൾ. തികട്ടി വരുന്ന ആ ചിന്തകളെ അടിച്ചമർത്താനായി മനുഷ്യൻ യാത്ര ചെയ്യുന്നു….സിനിമയ്ക്ക് പോകുന്നു…കമിതാക്കളാകുന്നു…. സർഗാത്മകമായി ഈ മനുഷ്യ വർഗം എന്തെങ്കിലും ചെയ്യുന്നുണ്ടോ? ഉണ്ട്… തീർച്ചയായും ഉണ്ട്. കട്ടിലിലേക്ക് വലിച്ചെറിഞ്ഞ എന്റെ മൊബൈൽ ഫോൺ, റൂമിലെ ട്യൂബ് ലൈറ്റ്, ലാപ്ടോപ്, എന്റെ കാർ…. ഈ ഭൂമിയിലെ കോടാനുകോടി സൗകര്യങ്ങളെല്ലാം മനുഷ്യന്റെ തലച്ചോറിന്റെ സന്തതികളാണ്. ബുദ്ധിയുള്ള തലകൾ…മരമണ്ടൻ തലകൾ…നിർജീവമായ തലകൾ…. കാമാർത്തമായ തലകൾ….എന്താണ് എന്റെ തല? ഈ സമൂഹത്തെ മുഴുവൻ കത്തിയെരിക്കാനുള്ള പ്രതികാരമല്ലേ എന്റെ തല. …..വരട്ടെ….എല്ലാം നശിപ്പിക്കുവാൻ വരട്ടെ…നമുക്ക് ലോക്ക് ഡൌൺ സമയത്തെ ചിലരുടെയൊക്കെ തലയ്ക്കുള്ളിൽ കെട്ടികിടക്കുന്ന ചിന്തകളൊന്നു ചികഞ്ഞു നോക്കാം. അതിനു ശേഷം നശീകരണ പ്രവർത്തനങ്ങളെ കുറിച്ച് സംസാരിക്കാം. ഫോണിലെ വാട്സ്ആപ്പ് ഗ്രൂപ്പുകളെല്ലാം മീര പരതി നോക്കി. ഒരു കൂട്ടം യുവാക്കൾ അണിനിരക്കുന്ന യാത്രാ കൂട്ടായ്മ. കോടാനുകോടി ഗ്രൂപ്പുകൾ….നോക്കാതെയും വായിക്കാതെയും കെട്ടികിടക്കുന്ന കോടാനുകോടി മെസ്സേജുകൾ…..\n” ഇവരോട് ഞാനെന്ത് വിഷയമാണ് സംസാരിക്കേണ്ടത്” മീരയുടെ ശിരോമണ്ഡലത്തിലേക്കു അസ്വസ്ഥതയുടെ വിഷ കാറ്റ് ശക്തമായി വീശിയടിച്ചു.\nസൂര്യൻ….ചന്ദ്രൻ…..പ്രപഞ്ചം….ഭൂമി…തന്റെ മുന്നിലുള്ള കണ്ണാടിയിലേക്കു മീര ചിന്തകൾ വാരിയെറിഞ്ഞു. പ്രതിബിംബം മീരയ്‌ക്കൊപ്പം വിറളി പൂണ്ടു.\nപ്രതിബിംബം: ശേ! നിന്റെ തല മണ്ടത്തലയാണ്. ഇതൊക്കെ ചോദിച്ചാൽ യുവാക്കൾ ഊക്കിനൊരു കോട്ടുവായിടും.\nമീര: കൊറോണ…ലോക്ക് ഡൌൺ….മരണം…പട്ടിണി….ദാരിദ്ര്യം….\nപ്രതിബിംബം: നീയൊരു മരത്തലച്ചിയാണ്…ഇതൊക്കെ വിഡ്ഢിപ്പെട്ടിയിലും യൂട്യൂബിലുമൊക്കെയായി കുറേ കേൾക്കുന്നതല്ലേ! മതി….നിർത്ത്…!\nമീര: അപ്പോൾ….ലോക്കഡോൺ സമയങ്ങൾ എങ്ങനെ ഗുണപ്രദമായി നിങ്ങൾ ചിലവഴിക്കുന്നുയെന്നു ചോദിച്ചാലോ…? അതായത് പാചകം കൃഷി ചിത്രരചന സംഗീതം തുടങ്ങിയവയെക്കുറിച്ചൊക്കെ ചോദിക്കട്ടെ !\nപ്രതിബിംബം: ഓ…നിന്റെയൊരു നല്ലകുട്ടി ചമയൽ. ഇതൊക്കെ പറഞ്ഞാൽ ഒരു പട്ടി കുറുക്കൻ പോലും മിണ്ടുകേല.\nമീര: പിന്നെ….പെണ്ണ്….ആണ്…അവരുടെ ബന്ധങ്ങൾ…അത്.. അത് ചോദിക്കട്ടെ?\nപ്രതിബിംബം: കൊള്ളാം…അടിപൊളി..ചത്തു കിടക്കുന്നവർ പോലും ചാടി എണീട്ട് അഭിപ്രായം പറയും. ലോകമുള്ളടത്തോളം കാലം മനുഷ്യർ മടുക്കാതെ പറഞ്ഞുകൊണ്ടിരിക്കുന്ന ഏക വിഷയം. ചോദിക്കൂ…അവരുടെ ചിന്തകൾ അറിയൂ…അവരുടെ വിചാരങ്ങൾ അറിയൂ…\nചർച്ചയ്ക്കു തുടക്കമിട്ടു കൊണ്ട് വാട്സ്ആപ്പ് ഗ്രൂപ്പിലേയ്ക്ക് മീര ആദ്യത്തെ മെസ്സേജ് അയച്ചു\nമീര: എങ്ങനെയാണ് മനുഷ്യരോട് ഇടപെടേണ്ടത്?\nഅഞ്ച് മിനിറ്റിനുള്ളിൽ തന്നെ ഗ്രൂപ്പിലെ പ്രധാന നേതാവിന്റെ പ്രതികരണം തെളിഞ്ഞു. “ഞാൻ പറഞ്ഞു തന്നാൽ മതിയോ…?”\nമീര: ആരെങ്കിലും പറഞ്ഞാൽ മതി. എനിക്ക് മനുഷ്യരെ പേടിയാണ്. അവർ സ്വാർത്ഥരാണ്. ഇവിടെ പുരുഷന്മാർ സ്ത്രീകൾക്ക് മേൽ ആധിപത്യം സ്ഥാപിക്കുന്നു. തങ്ങളുടെ ശരീരം ആഗ്രഹിച്ചുകൊണ്ടാണ് പുരുഷന്മാർ വരുന്നതെന്ന വിചാരത്തിൽ സ്ത്രീകളും ജീവിക്കുന്നു.\n“ഏതാണീ വിവരദോഷി…ഈ പീറ തള്ള ഏതാണ്…ഈ വിവരംകെട്ട സാധനമാണോ ടിവിയിൽ പോയി വിളിച്ചു കൂവുന്നത്” ! ലോക്ക് ഡൗണിന്റെ ആലസ്യത്തിൽ നിന്നും വാട്സ്ആപ്പ് ഗ്രൂപ്പിലെ യുവസംഘം സട കുടഞ്ഞെണീറ്റു. അവർ മീരയ്‌ക്കെതിരേ വാളും പരിചയുമേന്തി ശക്തമായ പ്രതിരോധ മതിൽ പണിതൊരുക്കി.\nകൂട്ടത്തിലെ ശക്തയായ സ്ത്രീശബ്ദം മീരയെ ആക്രമിക്കുവാനുള്ള പണിയായുധങ്ങളുടെ മൂർച്ച കൂട്ടി.\nസ്ത്രീശബ്ദം: താങ്കൾ എന്തൊക്കെയാണീ പറയുന്നത്….പുരുഷന്മാരെല്ലാം സ്ത്രീകളെ നശിപ്പിക്കുവാൻ ഇറങ്ങിയിരിക്കുകയാണോ…ഇങ്ങനെ ജനറലൈസ് ചെയ്തു പറയുന്നത് ഒട്ടും ശെരിയല്ല.\nഉടൻ തന്നെ സ്ത്രീശബ്ദത്തെ പിന്തുണച്ച് കൊണ്ടുള്ള ഇമോജികൾ വാട്സാപ്പിൽ പ്രത്യക്ഷപ്പെട്ടു.\n“ഇത് പോരാ…ഇനിയും ചിന്തകൾ വേണം ..ഇനിയും വിചാരങ്ങൾ വേണം” പ്രതിബിംബം മീരയ്ക്ക് മേൽ കൂടുതൽ സമ്മർദ്ദം ചെലുത്താൻ തുടങ്ങി.\n“ചതി ….വഞ്ചന….പ്രതികാരം…ആ പദങ്ങൾ …അതുക്കൊണ്ടുള്ള എന്തെങ്കിലും സംഗതികൾ എടുത്തിട്ടാലോ..” മീരയിൽ പ്രത്യാശയുടെ വെളിച്ചം തെളിഞ്ഞു.\nപ്രതിബിംബം: നീ ശെരിയായ പാതയിൽ എത്തിച്ചെർന്നിരിക്കുന്നു … ചില മനുഷ്യർ അങ്ങനെയാണ്. നേരിടേണ്ടി വന്ന ചതിയുടെയും വഞ്ചനയുടെയും ഭൂതകാലങ്ങൾ കുഴിച്ചുക്കൊണ്ടേയിരിക്കും. ഇക്കൂട്ടത്തിൽ പ്രണയ പരാജിതരായിരിക്കും കൂടുതൽ ആഴത്തിൽ കുഴിക്കുക. താൻ കബളിപ്പിക്കപ്പെട്ടു എന്ന തോന്നൽ ഒരു വേതാളം പോലെ അവരെ പിന്തുടരും. വഞ്ചിച്ചവരോടുള്ള നീറുന്ന ചിന്തയിൽ അവർ വെന്തുരുകും. സദാസമയവും ഫോണിന്റെ സ്ക്രീനിൽ നോക്കി മണ്മറഞ്ഞു പോയ വഞ്ചനയുടെ നീണ്ട വാട്സ്ആപ്പ് സന്ദേശങ്ങൾ പരതിക്കൊണ്ടിരിക്കും. ബുദ്ധിയും സമയവും തന്നെ വഞ്ചിച്ചു കടന്നു കളഞ്ഞ കാമുകിമാർക്കും കാമുകന്മാർക്കുമായി സമർപ്പിക്കും…അതുകൊണ്ട് നീ ധൈര്യമായി ചോദിക്കൂ മീര…ഒരു അണകെട്ട് തുറന്നു വിട്ടത് പോലെ ഉത്തരങ്ങൾ നിന്നിലേക്ക് ഒഴുകിയെത്തും.\nമീര: പുരുഷനും സ്ത്രീയ്ക്കും പരസ്പരം കാമം തീർക്കണം. അതിന് വേണ്ടി കണ്ടുപിടിച്ച പരിപാടിയാണ് ഈ കോപ്പിലെ പ്രണയം.\n“ഈ സ്ത്രീയുടെ വാ അടപ്പിക്കാൻ അണു ബോംബ് തന്നെ വേണം” സ്ത്രീശബ്ദം ശക്തമായി പ്രതിരോധിച്ചു. ചൊറി വിഷം പുരട്ടിയ വില്ലെടുത്തു പ്രധാന നേതാവ് ലക്ഷ്യത്തിലേക്ക് തൊടുത്തു വിട്ടു. വീടെവിടെ…നാടെവിടെ…വട്ടാണല്ലേ…എന്ന മുനവെച്ച ചോദ്യങ്ങളുമായി ഗ്രൂപ്പിലെ യുവാക്കൾ സ്വകാര്യ സന്ദേശങ്ങൾ മീരയ്ക്ക് അയക്കുവാൻ തുടങ്ങി.\nഅതേസമയം സമാധാനത്തിന്റെ മെഴുകുതിരി വെട്ടവുമായി ഗ്രൂപ്പിലെ അഡ്മിൻ പ്രശ്നത്തിൽ ഇടപെടാൻ ശ്രമിച്ചു.\n“ചേച്ചി….നിർത്തു…ഇപ്പൊ എല്ലാരുംക്കൂടി ചേച്ചിയെ കൊല്ലും..പിൻവാങ്..” മീരയ്ക്ക് സ്വകാര്യമായി അഡ്മിൻ മുന്നറിയിപ്പ് നൽകി.\nപ്രതിബിംബം: മീര…അവൻ നിര്മലനാണ്…നിഷ്കളങ്കനാണ്..ഇത് നിന്റെ ജീവിതമാണ്…നിനക്ക് വിചാരങ്ങൾ അറിയണം…ചിന്തകൾ അറിയണം..നിനക്ക് ജോലി വേണം..ങും! നീ സ്വാർത്ഥയാകൂ…അവരെ വൃണപ്പെടുത്തുന്ന ചോദ്യങ്ങൾ ഇനിയും ചോദിക്കൂ….\nഅഡ്മിന്റെ മുന്നറിയിപ്പിനെ മീര നിർദയം അവഗണിച്ചു. ‘എന്റെ പ്രതിബിംബമാണ് ശെരി. എനിക്ക് ജീവിക്കണം…ജോലി വേണം…കാശ് വേണം. വഞ്ചനയുടെ ഒരു കല്പിത കഥ മെനഞ്ഞാലോ!’ മീര ഭൂതകാലത്തിന്റെ ശവക്കുഴികൾ തോണ്ടാൻ തുടങ്ങി. എത്രയെത്ര ജീവിതങ്ങൾ…എത്രയെത്ര വഞ്ചനകൾ.. ആ കിട്ടിപ്പോയി! മനുഷ്യബന്ധങ്ങളിലെ ഭയപ്പെടുത്ത ആ അവസ്ഥ….വിവാഹം…അനശ്വരമായ പ്രണയത്തെ നിയമം കൊണ്ട് നിയന്ത്രിക്കുന്ന വിചിത്രമായ ഒരു കരാർ. ഇവൾ എന്റെ ഭാര്യ….ഇയാൾ എന്റെ ഭർത്താവ്. ജീവിതാവസാനം വരെ നമ്മൾ പരസ്പരം വിശ്വാസത്തോടെയും താങ്ങും തണലുമായി ജീവിച്ചോളാമെന്നു നിയമത്തിനു മുന്നിൽ കുറ്റവാളിയെ പോലെ പറയേണ്ടി വരുന്ന ദയനീയമായ അവസ്ഥ ….പക്ഷെ കുറ്റവാളികൾ കുറ്റം ചെയ്തു കൊണ്ടേയിരിക്കും…ഇതാ… എന്റെ അടുത്ത ചിന്തകൾ\nമീര: “ഭർത്താവുമായി പ്രശ്നങ്ങൾ ഉള്ള എന്റെയൊരു സുഹൃത്ത് അന്യ പുരുഷനുമായി പ്രേമത്തിലായി. പൊള്ളയായ വാഗ്ദാനങ്ങൾ നൽകി അവനവളെ ലൈംഗികമായി ഉപയോഗിച്ചു. എന്നിട്ട് സമർഥമായി കടന്നു കളഞ്ഞു. താൻ വഞ്ചിക്കപ്പെട്ടതിൽ വേദനിച്ച് അവൾ ആത്മഹത്യ ചെയ്യാൻ ശ്രമിച്ചു.”\nഹ… ഹ… ഹ…സ്ത്രീശബ്ദത്തിനു ചിരിയടക്കാനായില്ല\n“ഭർത്താവുള്ളപ്പോൾ വേറൊരുത്തന്റെ കൂടെ പോവുക…പിന്നെയവൻ പറ്റിച്ചെന്നൊക്കെപ്പറഞ്ഞു ആത്മഹത്യ ചെയ്യുക..കൊള്ളാം! അവളെയവൻ പീഡിപ്പിച്ചിട്ടൊന്നുമില്ലല്ലോ… എല്ലാ സുഖവും ആ പെണ്ണിനും കിട്ടി. പിന്നെയവൻ ചതിച്ചെന്നൊക്കെ പറയുന്നതിൽ എന്ത് സെൻസാണുള്ളത് ” ഉള്ളിൽ തികട്ടി വന്ന പുച്ഛം സ്ത്രീശബ്ദം വാരിവിതറി. ഭിത്തിയിൽ ചേർത്ത് നിർത്തി തല ഉരയ്ക്കുന്ന പോലുള്ള മറുപടിയുമായി യുവ കോമളന്മാർ രംഗത്തെത്തി.\n“ആ പെണ്ണ് വളയ്ക്കാൻ നിന്ന് കൊടുത്തിട്ടല്ലേ അവൻ ചെയ്തിട്ട് പോയത്….പിന്നെ പെണ്ണുങ്ങളും തേച്ചിട്ടു പോകാറൊക്കെയുണ്ട്… അപ്പൊ ഈ ഭൂമി മലയാളത്തിലെ പെണ്ണുങ്ങളെല്ലാം വൃത്തികെട്ടവളാകുമോ…നിങ്ങളെ പോലുള്ള കൊറേ ഫെമിനിസ്റ്റുകളും കൊറേ കപട ബുദ്ധിജീവികളും ആണുങ്ങളെ കുറ്റം പറയാൻ വേണ്ടി മാത്രമാണ് കച്ച കെട്ടി ഇറങ്ങിയിരിക്കുന്നത്”.\nഅല്പം കൂടി പ്രായോഗികമായ അഭിപ്രായ പ്രകടനവുമായി പ്രധാന നേതാവും കച്ചമുറുക്കി.\n“എന്നെ പ്രേമിക്കൂ…പ്രേമിക്കൂയെന്ന് പറയുമ്പോൾ പ്രേമിച്ചല്ലേ പറ്റൂ…അതേ… നാളെ രാവിലെ ആ ആത്മഹത്യ ചെയ്യാനൊരുങ്ങിയ കൊച്ചിന്റെ അച്ഛന്റെയോ അമ്മയുടെയോ ഫോൺ നമ്പർ തരണേ, ഞാനവരെ വിളിച്ചു സംസാരിക്കാം”.\n“എന്താണിവിടെ നടക്കുന്നത്…!” മനോഹരമായ യാത്രാ നിമിഷങ്ങളെക്കുറിച്ചും യാത്രാ പദ്ധതികളെക്കുറിച്ചുമല്ലേ ഈ ഗ്രൂപ്പിൽ ചർച്ച ചെയ്യേണ്ടത്. ഒരു വട്ട് സാധനം എന്തൊക്കയോ പുലമ്പി…പണിയും കോപ്പുമില്ലാത്ത കുറേ ലവന്മാർ അതിന്റെയൊക്കെ വാലും തലയും പിടിച്ചു എന്തൊക്കയോ കുരയ്ക്കുന്നു …എന്റെ കൊറോണ ദൈവങ്ങളെ… ഇതെന്തൊരു പരീക്ഷണമാണ് ! കൊറേ ആണും പെണ്ണും…അതിങ്ങളുടെ ചളിഞ്ഞ പ്രണയവും…പിന്നെ തേപ്പിന്റെ ഇരുണ്ട ചരിത്രവും…”ആരവടെ!” ഇനിയും നോക്കി നിൽക്കാനാവില്ല…! അരയും തലയും മുറുക്കി അഡ്മിൻ രംഗത്തെത്തി.\n“അടുത്ത മഴയ്ക്ക് മുന്നേ ഈ ചർച്ചയിൽ നിന്നും ഗ്രൂപ്പിലെ അംഗങ്ങളെല്ലാം പിരിഞ്ഞു പോയിരിക്കണം. ഇത് ഓർഡറാണ് “. ബോൾഡ് ലിപികളിൽ അഡ്മിന്റെ സന്ദേശമെത്തി.\nമീര നിശബ്ദമായി അൽപനേരം ചിന്തിച്ചു. മതി….ഇത് മതി…സ്വാർഥതയ്ക്കും ഒരു പരിധിയൊക്കെ വേണ്ടേ.\n“അതേ…നിങ്ങളെല്ലാവരും എന്നോട് ക്ഷമിക്കണം…അതാവശ്യമായി എനിക്കൊരു ആർട്ടിക്കിൾ ചെയ്യാനുണ്ടായിരുന്നു. ലോക്ക് ഡൌൺ കാലത്തെ സമയം കൊല്ലലിനെക്കുറിച്ചായിരുന്നു എഴുതേണ്ടിയിരുന്നത്. നിങ്ങളുടെ അഭിപ്രായങ്ങൾ അറിയിച്ചതിനു വളരെ നന്ദി”.\n“പീറ തള്ള…നമ്മളെ ശശിയാക്കി…ഹോ..നമ്മുടെ വിലപ്പെട്ട സമയം… നമുക്കെന്തൊക്കെ ചെയ്യാമായിരുന്നു……അവളുടെ ആർട്ടിക്കിൾ … കോപ്പ്…എവിടെ അഡ്മിൻ തെണ്ടി? ” യുവ സംഘങ്ങൾ അലറി.\nനിഷ്കളങ്കനായ അഡ്മിൻ ഉടൻ തന്നെ ഫോൺ സ്വിച്ച് ഓഫ് ആക്കി. ഞാൻ ശശി… നീ ശശി….അങ്ങനെ തങ്ങളുടെ ബുദ്ധിയും സമയവും പാഴാക്കിയതിലുള്ള അടങ്ങാത്ത അമർഷം വാട്സ്ആപ്പ് ഇമോജികളിലൂടെ യുവാക്കൾ പ്രകടിപ്പിച്ചു.\nവിചാരങ്ങൾ….ചിന്തകൾ…. എല്ലാമെല്ലാം മീര തന്റെ ലാപ്ടോപ്പിലെക്കു പകർത്തുവാൻ തുടങ്ങി. നിദ്രാവിഹീനമായ നിമിഷങ്ങളെ പുണർന്നു കൊണ്ട് എഴുത്തു പൂർത്തിയാക്കി എഡിറ്ററുടെ മെയ്‌ലിലേക്കു മീര തന്റെ കുറിപ്പയച്ചു.\nമൊബൈലിൽ റിങ് അടിക്കുന്നുണ്ട്. ഉറക്കച്ചടവോടെ മീര ഫോണെടുത്തു.\n“മീര…കൊള്ളാം…നല്ല വിഷൻ ഉള്ള സാധനം..ഗുഡ് വർക്ക്” പുലർച്ചെയുള്ള എഡിറ്ററുടെ അഭിനന്ദന വചനങ്ങൾ മീരയെ ഉന്മേഷവതിയും ഊർജ്വസ്വലയുമാക്കി.\nഹേ മനുഷ്യാ….നിന്റെ വിചാരങ്ങൾക്കു ആയിരമായിരം നന്ദി….നിന്റെ ചിന്തകൾക്ക് കോടി പ്രണാമം…! മീര നിശബ്ദമായി പ്രാർത്‌ഥിച്ചു.\nആന്ധ്രയുമായിതമിഴ് അതിർത്തിമതിൽ കെട്ടി അടച്ചു,എതിർപ്പിനെത്തുടർന്ന് പൊളിച്ചു നീക്കി\nകോവിഡ് 19 തിർത്തികൾ അടച്ച് എറണാകുളം കോട്ടയം


മിയാലിന്റെ ഓഹരികള്‍ക്കായി കടുത്ത മത്സരം - FUTURE KERALA - Future Kerala\nബിഡ് വെസ്റ്റ് സര്‍വീസിന്റെ 13.5 ശതമാനം ഓഹരികളാണ് വില്‍ക്കുന്നത്; അണിനിരക്കുന്നത് പ്രമുഖ സ്വകാര്യ ഇക്വിറ്റി കമ്പനികളും വിമാനത്താവള നിയന്ത്രാതാക്കളും\nമുംബൈ: മുംബൈ ഇന്റര്‍നാഷണല് എയര്‍പോര്‍ട്ട് ലിമിറ്റഡിലെ (മിയാല്) 13.5 ശതമാനം ഓഹരികള് സ്വന്തമാക്കാന് സ്വകാര്യ ഇക്വിറ്റി സ്ഥാപനങ്ങളും വിമാനത്താവള നിയന്ത്രാതാക്കളും സജീവമായി രംഗത്തെത്തി. ദക്ഷിണാഫ്രിക്ക ആസ്ഥാനമാക്കി പ്രവര്‍ത്തിക്കുന്ന പ്രമുഖ സേവന വ്യാപാര വിതരണ സ്ഥാപനമായ ബിഡ് വെസ്റ്റ് സര്‍വീസിന്റെ പക്കലുള്ള ഓഹരികളാണ് വില്‍ക്കുന്നത്. 2,100-2,500 കോടി രൂപയിലേക്ക് ഇടപാടിന്റെ മൂല്യം ഉയര്‍ന്നിട്ടുണ്ട്. 2011 ഒക്‌റ്റോബറില് തങ്ങളുടെ പക്കലുള്ള 13.5 ശതമാനം ഓഹരികള് ബിഡ് വെസ്റ്റ് ഇന്ത്യന് പ്രൊമോട്ടറായ ജിവികെക്ക് വിറ്റിരുന്നു. ഇതിന്റെ ചുവടു പിടിച്ചാണ് ശേഷിക്കുന്ന ഓഹരികളും കൈമാറാന് നീക്കം നടക്കുന്നത്.\nസ്വകാര്യ ഇക്വിറ്റി സ്ഥാപനങ്ങളായ ബ്ലാക്ക് സ്റ്റോണ്, ടിപിജി, കാനഡ പെന്‍ഷന് പ്ലാന് ഇന്‍വെസ്റ്റ്‌മെന്റ് ബോര്‍ഡ്, ബ്രൂക്ക് ഫീല്‍ഡ്, ചാംഗി എയര്‍പോര്‍ട്ട് ഗ്രൂപ്പ്, ദുബായ് എയര്‍പോര്‍ട്ട് ഗ്രൂപ്പ് എന്നിവയാണ് ഓഹരികള് വാങ്ങാന് രംഗത്തുള്ളതെന്ന് ബന്ധപ്പെട്ട വൃത്തങ്ങള് പറഞ്ഞു. ആഗോള നിക്ഷേപകബാങ്കായ എന്‍എം റോത്‌സ്‌ചൈല്‍ഡിനാണ് ഓഹരി വില്‍പനയുടെ ചുമതല.\nഎയര്‍പോര്‍ട്ട് ഹോള്‍ഡിംഗ് കമ്പനിയിലെ 49 ശതമാനത്തോളം വരുന്ന ന്യൂനപക്ഷ ഓഹരികള് വിറ്റ് ഫണ്ട് സമാഹരിക്കാന് ജിവികെയും ശ്രമിക്കുന്നുണ്ട്. സിറ്റി ഗ്രൂപ്പിനാണ് ഇതിന്റെ ചുമതല നല്‍കിയിട്ടുള്ളത്. എഎംപി കാപ്പിറ്റല്, ഖത്തര് ഇന്‍വെസ്റ്റ്‌മെന്റ് അതോറിറ്റി, മലേഷ്യ എയര്‍പോര്‍ട്ട് ഹോള്‍ഡിംഗ്സ് ബിഎച്ച്ഡി തുടങ്ങിയ സ്ഥാപനങ്ങളാണ് ഇതിനു വേണ്ടി സമീപിച്ചിട്ടുള്ളത്. മിയാലില് 50.5 ശതമാനം ഓഹരികളാണ് ജിവികെ എയര്‍പോര്‍ട്ട് ഹോള്‍ഡിംഗിന്റെ ഉടമസ്ഥതയില് ഉള്ളത്. വിമാനത്താവള ടെര്‍മിനല് നിയന്ത്രിക്കുന്ന കണ്‍സോര്‍ഷ്യത്തിലെ ആദ്യ നിക്ഷേപകരില് ഒന്നാണ് ബിഡ് വെസ്റ്റ്.\nജിവികെ ഗ്രൂപ്പ്, എയര്‍പോര്‍ട്ട് കമ്പനി സൗത്ത് ആഫ്രിക്ക (10 ശതമാനം ഓഹരികള്), എയര്‍പോര്‍ട്ട് അതോറിറ്റി ഓഫ് ഇന്ത്യ (26 ശതമാനം ഓഹരികള്) എന്നിവയാണ് കണ്‍സോര്‍ഷ്യത്തില് ഉള്‍പ്പെട്ട മറ്റ് സ്ഥാപനങ്ങള്. 8,700 കോടി രൂപയുടെ കടമാണ് നിലവില് മിയാലിന് ഉള്ളത്. 2018 സാമ്പത്തിക വര്‍ഷത്തില് 3,000 കോടി രൂപ വരുമാനവും കമ്പനി നേടി. 1,300 കോടി രൂപയായിരുന്നു പ്രവര്‍ത്തനലാഭം.


ali akbar – Media Mangalam\nബിജെപിയിലെ മുസ്ലീം മുഖങ്ങളും കൂടാരം വിടുന്നു; സയ്യിദ് താഹ ബാഫഖി തങ്ങൾ ബിജെപി വിട്ടത് കുടുംബപേര് മാർക്കറ്റ് ചെയ്‌തെന്നാരോപിച്ച്; തന്റെ ജീവിതത്തിലെ ഏറ്റവും വലിയ തെറ്റായിരുന്നു ബിജെപിയിൽ ചേർന്നതെന്നും സംസ്ഥാന സമിതി അംഗം\nകോഴിക്കോട്: സംസ്ഥാന ബിജെപിയിലെ മുസ്ലിം മുഖങ്ങൾ കൂടാരം വിടുന്നു. അലി അക്ബർ സംസ്ഥാന സമിതി അംഗത്വം രാജി വെച്ചതിന് പിന്നാലെ ന്യൂനപക്ഷമോര്‍ച്ച സംസ്ഥാന സമിതി സമിതി അംഗം…\nഅലി അക്ബർ ബിജെപി വിട്ടെന്ന് സൂചന; എല്ലാ ഉത്തരവാദിത്വങ്ങളുമൊഴിഞ്ഞെന്ന് ഫേസ്ബുക്കിൽ കുറിപ്പ്; സംഘപരിവാർ അനുകൂല സംവിധായകന്റെ നിലപാടിൽ അമ്പരന്ന് അനുകൂലികൾ\nബിജെപി സംസ്ഥാന സമതിയില് നിന്ന് അലി അക്ബര് രാജിവെച്ചെന്ന് വാർത്ത. തൊട്ടുപിന്നാലെ ബിജെപി വിട്ടിട്ടില്ലെന്ന് പറഞ്ഞ് അടുത്ത പോസ്റ്റുകളുമായി അദ്ദേഹം രംഗത്തെത്തി. ആദ്യം ഫേസ്ബുക്കിലിട്ട പോസ്റ്റിന് പിന്നാലെ…


അപ്പന്റെ കാവൽമാലാഖക്കൊപ്പം പെപ്പേയുടെ കിയയും ഇനി ആ വീട് വാഴും..!\nAntony Varghese aka Peppe brings home his new Kia Seltos\nഇത്ര വലിയ സെലിബ്രിറ്റി ആയിട്ടും അപ്പൻ ഒരു ഓട്ടോ ഡ്രൈവർ ആണെന്ന് പറയുവാൻ തെല്ലും മടി കാണിക്കാത്ത ആന്റണി വർഗീസ് വെറും മൂന്ന് ചിത്രങ്ങൾ കൊണ്ടാണ് പ്രേക്ഷകമനസ്സുകളിൽ ഇടം പിടിച്ചത്. അങ്കമാലി ഡയറീസ്, സ്വാതന്ത്ര്യം അർദ്ധരാത്രിയിൽ, ജെല്ലിക്കെട്ട് എന്നിങ്ങനെ മൂന്ന് ചിത്രങ്ങളും പ്രേക്ഷകർക്ക് ഗംഭീര അനുഭവമാണ് പകർന്നേകിയത്. സ്വാതന്ത്ര്യം അർദ്ധരാത്രിയിൽ ഒരുക്കിയ ടിനു പാപ്പച്ചന്റെ അജഗജാന്തരമാണ് ആന്റണിയുടെ പുതിയ ചിത്രം. ഇപ്പോഴിതാ അപ്പന്റെ കാവൽമാലാഖ എന്ന ഓട്ടോക്കൊപ്പം ഇനി ആ വീട്ടിൽ വാഴുവാൻ ആന്റണി വർഗീസ് പുതിയതായി വാങ്ങിച്ച കിയ സെൽറ്റോസ് എന്ന കാറും കൂടി എത്തിയിരിക്കുകയാണ്.\nബ്ലാക്ക് നിറത്തിലുള്ള വാഹനമാണ് ആന്റണി വർഗീസ് സ്വന്തമാക്കിയിരിക്കുന്നത്. 9.69 ലക്ഷം മുതൽ 17 ലക്ഷം വരെയാണ് വാഹനത്തിന്റെ എക്സ്-ഷോറൂം വില. അഞ്ച് പേർക്ക് സുഖമായി യാത്ര ചെയ്യാവുന്ന കിയ സെൽട്ടോസിന് 16 മുതൽ 21 കിലോമീറ്റർ വരെയാണ് മൈലേജ് കണക്കാക്കുന്നത്. SUV ഗണത്തിൽ പെട്ട ഈ വാഹനം 1.5 ലിറ്റർ പെട്രോൾ, 1.5 ലിറ്റർ ഡീസൽ, 1.4 ലിറ്റർ ടർബോ ചാർജ്ഡ് പെട്രോൾ എന്നീ മൂന്ന് എൻജിൻ ഓപ്ഷനുകളിലാണ് ലഭ്യമാകുന്നത്.\nAntony Varghese aka Peppe brings home his new Kia Seltos അപ്പന്റെ കാവൽമാലാഖക്കൊപ്പം പെപ്പേയുടെ കിയയും ഇനി ആ വീട് വാഴും..!\nPrevious Articleതമിഴ് കോമഡി താരം യോഗി ബാബു വിവാഹിതനായി; ചിത്രങ്ങൾ കാണാം [PHOTOS]\nNext Article പടിയൂരിന്റെ ഗ്രാമീണതയിൽ ഒരു പോസ്റ്റ് വെഡിംഗ് ഷൂട്ട്; ഫോട്ടോസ് കാണാം [PHOTOS]


root April 11, 2021 April 11, 2021\nതിരുച്ചിറപ്പള്ളിയില് വെക്കാളിയമ്മന് ക്ഷേത്രത്തിനടുത്തുള്ള കാളികാമ്പാള് ക്ഷേത്രത്തില് വെള്ളിയാഴ്ച തോറും രാഹുകാല വേളയില് ദുര്‍ഗ്ഗയ്ക്ക് ഇഞ്ചിനീരും തേനും ചേര്‍ത്ത് അഭിഷേകം ചെയ്ത്, ആ അഭിഷേകദ്രവ്യം കുട്ടികളുടെ നാക്കില് തടവുന്നു. സംസാര വൈകല്യം മാറാൻ ഇത് അത്യുത്തമമാണ്. തുടര്‍ച്ചയായി ഇങ്ങനെ ചെയ്താല് സംസാരശേഷിയില്ലാത്ത കുട്ടികള് പോലും സംസാരിച്ചുതുടങ്ങുമത്രെ.\nതകഴിയിലെ വലിയെണ്ണ പ്രസാദം\nതകഴി ധര്‍മ്മശാസ്താക്ഷേത്രത്തില് നല്‍കപ്പെടുന്ന പ്രസാദമായ എണ്ണ വാതരോഗമകറ്റുന്ന ദിവ്യാ ഔഷധമായിട്ടാണ് കരുതപ്പെടുന്നത്. ഈ ക്ഷേത്രസന്നിധിയില് ജീവിച്ചുപോന്ന അണക്കേഴത്ത് വല്യച്ഛന് എന്നയാളുടെ സ്വപ്നത്തില് അയ്യപ്പന് പ്രത്യക്ഷനായി വാതരോഗത്തിനുള്ള ദിവ്യ ഔഷധമായ വലിയ എണ്ണ കാച്ചാനുള്ള കൂട്ടുകളുടെ രഹസ്യം പറഞ്ഞുകൊടുത്തുവത്രെ. അതുപ്രകാരം അദ്ദേഹം എണ്ണ കാച്ചിയെടുത്തു. ക്ഷേത്രമണി മുഴങ്ങിയതിന്‍റെ അടിസ്ഥാനത്തില് എണ്ണ പാകപ്പെട്ടുവെന്നത് മനസ്സിലാക്കിയതോടൊപ്പം അന്നേദിവസം നേദിച്ച ശര്‍ക്കര പായസത്തില് എണ്ണയുടെ സുഗന്ധം അനുഭവപ്പെട്ടുവെന്നുമാണ് ചരിത്രം.\nഓതറ മലമ്പ്രദേശത്തുള്ള എണ്‍പത്തിനാല് തരം പച്ചിലമൂലികകളും എണ്ണകളും ചേര്‍ത്താണ് ഈ എണ്ണ ഉണ്ടാക്കുന്നത്. അതുകൊണ്ടുതന്നെ കഠിനമായ പഥ്യവും നിര്‍ദ്ദേശിക്കപ്പെടുന്നു. ഈ പ്രസാദ എണ്ണ നാവിലോ, പല്ലുകളിലോ തട്ടാതെ ശംഖുകൊണ്ട് തൊണ്ടയില് ഒഴിക്കുന്നതാണ് പതിവ്. ഏഴുദിവസം ഇവിടെ താമസിച്ച് പ്രാര്‍ത്ഥിച്ച് ഈ മരുന്ന് കഴിച്ചശേഷം ക്ഷേത്രത്തില് നിന്നും നല്‍കുന്ന ചോറ് ഇന്തുപ്പും കുരുമുളകും ചേര്‍ത്ത് കഴിക്കണം. വെള്ളം, ചായ എന്നിവ വര്‍ജ്ജിക്കണം. മിഥുനം, കര്‍ക്കിടകം മാസങ്ങളിലാണ് ഈ എണ്ണ തയ്യാറാക്കുക. ഈ കാലമാണ് ഈ മരുന്ന് സേവിക്കാന് ഉത്തമം. പൂര്‍ണ്ണഭക്തിയോടെ അയ്യപ്പനോട് മനസ്സുരുകി പ്രാര്‍ത്ഥിച്ച് ഈ മരുന്ന് കഴിച്ചാല് എത്ര കടുത്ത വാതരോഗത്തിനും ശമനം കിട്ടുമെന്നാണ് ഭക്തവിശ്വാസവും അനുഭവങ്ങളും.\nമരുത്തോർവട്ടത്തെ താള്‍കറി പ്രസാദം\nആലപ്പുഴ ജില്ലയില് മരുത്തോര് വട്ടം ശ്രീ ധന്വന്തരീക്ഷേത്രത്തില് ഒരു പ്രത്യേക വഴിപാടു നടത്തപ്പെടുന്നു. എന്ന് വിശേഷിപ്പിക്കപ്പെടുന്ന ഈ വഴിപാട് പ്രസാദത്തിന് രക്തസംബന്ധിയായ രോഗങ്ങളെ അകറ്റാനുള്ള അത്ഭുത ശക്തിയുണ്ട്. സ്വാതിതിരുനാള് താള്‍കറി പ്രസാദം സേവിച്ച് രോഗമുക്തി നേടിയതായും പറയപ്പെടുന്നു. കര്‍ക്കിടകത്തിലെ കറുത്തവാവിന് നാളിലാണ് ഈ താള്‍കറി നിവേദിക്കപ്പെടുന്നത്. കാട്ടുചേമ്പില തണ്ട് ശേഖരിച്ച് നന്നായി അരിഞ്ഞ് ഒപ്പം ചില പച്ചിലകളും ചേര്‍ത്താണ് ഈ കറി ചെയ്യപ്പെടുന്നത്. വഴിപാടു കഴിഞ്ഞയുടന് ഭക്തര്‍ക്ക് നേദ്യത്തോടൊപ്പം താള്‍കറിയും നല്‍കപ്പെടുന്നു.\nവൈക്കത്തപ്പന്റെ അടുക്കള പ്രസാദം\nഅന്നദാനപ്രഭുവായ വൈക്കത്തപ്പന്‍റെ ക്ഷേത്രത്തില് നല്‍കപ്പെടുന്ന പ്രധാനപ്പെട്ട പ്രസാദം അടുക്കള വിഭൂതി പ്രസാദമാണ്. വില്വമംഗല സ്വാമിയ്ക്ക് ക്ഷേത്രത്തിന്‍റെ അടുക്കളയില് വെച്ച് ദര്‍ശനം നല്‍കി അടുപ്പിലെ ചാമ്പല് വിഭൂതി പ്രസാദമായി നല്‍കിയെന്നാണ് ചരിത്രം. ഈ വിഭൂതി വൈക്കത്തപ്പനെ ഭക്തിപൂര്‍വ്വം നിനച്ച് ധരിച്ചാല് എല്ലാവിധ ചിത്തരോഗങ്ങളും മാറുമെന്നാണ് വിശ്വാസം.\nദക്ഷിണ മൂകാംബിയിലെ സാരസ്വത ഘൃതം\nദക്ഷിണാമൂകാംബി എന്നറിയപ്പെടുന്ന കോട്ടയം ജില്ലയിലെ ചിങ്ങവനത്തിന് സമീപമുള്ള പനച്ചിക്കാട്ടെ പ്രധാന വഴിപാടുകളില് ഒന്നാണ് സാരസ്വതം നെയ്യ്. ബുദ്ധിക്കും വിദ്യയ്ക്കും ഉണര്‍വ് നല്‍കുന്ന ഈ ഔഷധം സാരസ്വത സൂക്തം വിധിയാം വണ്ണം ജപിച്ച് ശുദ്ധവും പൂര്‍ണ്ണവും ആക്കിയതാണ്.


ഓണ്‍ലൈന് ബാങ്കിംഗ് തട്ടിപ്പിന് പിന്നാലെ ഓണ്‍ലൈന് ലോട്ടറിയിലൂടെയും തട്ടിപ്പ്; മലയാളികളില് നിന്നും കവര്‍ന്നത് പതിനഞ്ചരക്കോടി | Keralabhooshanam.com | Breaking News, Latest News, Kerala, India and World news\nഓണ്‍ലൈന് ബാങ്കിംഗ് തട്ടിപ്പിന് പിന്നാലെ ഓണ്‍ലൈന് ലോട്ടറിയിലൂടെയും തട്ടിപ്പ്; മലയാളികളില് നിന്നും കവര്‍ന്നത് പതിനഞ്ചരക്കോടി\nBy webmaster on 11/07/2016 Comments Off on ഓണ്‍ലൈന് ബാങ്കിംഗ് തട്ടിപ്പിന് പിന്നാലെ ഓണ്‍ലൈന് ലോട്ടറിയിലൂടെയും തട്ടിപ്പ്; മലയാളികളില് നിന്നും കവര്‍ന്നത് പതിനഞ്ചരക്കോടി\nതിരുവനന്തപുരം: ഓണ്‍ലൈന് ബാങ്കിംഗ് തട്ടിപ്പിന് പിന്നാലെ ഇന്റര്‍നെറ്റ് വ്യാപാരത്തിലൂടെയും ഓണ്‍ലൈന് ലോട്ടറിയിലൂടെയും മലയാളികളില്‍നിന്നും സൈബര് തട്ടിപ്പ് സംഘം കവര്‍ന്നത് കോടികള്. ആറു മാസത്തിനിടെ പതിനഞ്ചരക്കോടി രൂപയാണ് ഇവര് കവര്‍ന്നിരിക്കുന്നത്. ബാങ്ക് ഡേറ്റാ ബേസ് വിവരങ്ങള് ചോര്‍ത്തി മലയാളികളുടെ കോടികള് കവര്‍ന്ന വാര്‍ത്തയ്ക്കു പിന്നാലെയാണ് ഓണ്‍ലൈന് തട്ടിപ്പു സംഘത്തിന്റെ മറ്റു സാമ്പത്തിക ഇടപാടുകള് മറനീക്കിയത്. രാജ്യാന്തര കമ്പനികളുടെ ഓണ്‍ലൈന് ലോട്ടറി നറുക്കെടുപ്പില് വിജയികളായെന്നു കാട്ടിയാണ് തട്ടിപ്പുകള് ഏറെയും നടന്നിരിക്കുന്നത്. സമ്മാനമായി ലഭിച്ച വന്‍തുക സ്വന്തമാക്കാന് നികുതി അടയ്ക്കണമെന്ന പേരിലാണ് മലയാളികളില് നിന്നും ഇവര് പണം തട്ടിയത്. ഇങ്ങനെ ഇവര് ഏഴരക്കോടി രൂപയാണ് നേടിയത്. ഇന്റര്‍നെറ്റ് വ്യാപാരത്തിനിടെ ഉപഭോക്താക്കളുടെ എടിഎം കാര്‍ഡിലെ രഹസ്യകോഡും ചോര്‍ത്തി ആറു കോടി രൂപ ഇവര് കവര്‍ന്നിരുന്നു. ഇതോടെ വിവിധ ഓണ്‍ലൈന് ഇടപാടുകളിലൂടെ കേരളത്തില് നിന്നും പതിനഞ്ചരക്കോടി രൂപയുടെ തട്ടിപ്പാണ് നടന്നിരിക്കുന്നത്.\nതട്ടിപ്പു ശൃംഖലയ്ക്കു രാജ്യാന്തര ബന്ധമുള്ളതിനാല് അന്വേഷണം ഏറെ ശ്രമകരമാണെന്ന് ഡിജിപി ലോക്‌നാഥ് ബെഹ്‌റ പറഞ്ഞു. ശൃംഖലയുടെ രാജ്യാന്തരബന്ധമാണ് അന്വേഷണത്തിലെ പ്രധാനവെല്ലുവിളി. ഇതുമായി ബന്ധപ്പെട്ട് പരാതികള് കൂടുന്ന സാഹഹര്യത്തില് അന്വേഷണം പുരോഗമിപ്പിക്കുമെന്നും ഡി.ജി.പി വ്യക്തമാക്കി.\nഓണ്‍ലൈന് ബാങ്കിംഗ് തട്ടിപ്പിന് പിന്നാലെ ഓണ്‍ലൈന് ലോട്ടറിയിലൂടെയും തട്ടിപ്പ്; മലയാളികളില് നിന്നും കവര്‍ന്നത് പതിനഞ്ചരക്കോടി added by on 11/07/2016


'സുരേഷ് കീഴാറ്റൂരിനും വധഭീഷണി' വയല്‍ക്കിളികളെ പേടിപ്പിച്ചു ചിതറിക്കാന് ഗൂഢാലോചന; സിപിഐഎമ്മിനെതിരെ ആരോപണം\nThu Nov 15 2018 00:04:39 GMT+0530 (IST)\nAswathi V| Updated On: 2018-03-13 13:45:13.0 | Location : കീഴാറ്റൂർ\nവയല്‍ക്കിളി സമരം നയിക്കുന്ന സുരേഷ് കീഴാറ്റൂരിനും വധഭീഷണി. സുരേഷിന്റെ സഹോദരനെ വധിക്കാന് വന്നവരാണ് എസ്എഫ്‌ഐ നേതാവ് കിരണിനെ കുത്തി പരിക്കേല്‍പ്പിച്ചതെന്ന് പി. ജയരാജന് പറഞ്ഞിരുന്നു\nവയല്‍ക്കിളികളുടെ നേതാവ് സുരേഷ് കീഴാറ്റൂരിനും വധഭീഷണി. തന്റെ ഭാര്യയോട് സിപിഐഎം ഏരിയ സെന്റര് പ്രവര്‍ത്തകനായ കെ. മുരളീധരനാണ് വധഭീഷണി മുഴക്കിയതെന്ന് സുരേഷ് കീഴാറ്റൂര് നാരദ ന്യൂസിനോട് പറഞ്ഞു. കഴിഞ്ഞ ദിവസം തൃച്ചംബരം ക്ഷേത്രത്തില് എസ്എഫ്‌ഐ നേതാവ് കിരണിനു കുത്തേറ്റിരുന്നു. കിരണിനെ കുത്തിയത് വയല്‍ക്കിളികളെ വധിക്കാന് ലക്ഷ്യമിട്ട് വന്നവരാണെന്ന് പൊലീസിന് മൊഴി നല്‍കിയതായി സിപിഐഎം ജില്ലാ സെക്രട്ടറി പി. ജയരാജന് മാധ്യമ സമ്മേളനം വിളിച്ച് പറഞ്ഞിരുന്നു. സുരേഷിന്റെ സഹോദരന് രതീഷിനെ വധിക്കാനാണ് വന്നതെന്ന പേര് സഹിതമാണ് ജയരാജന്റെ വെളിപ്പെടുത്തല്. ഇതേ കാര്യം പിന്നീട് മാധ്യമങ്ങളോട് പൊലീസും പറഞ്ഞു. ഇരട്ട കൊലപാതകം നടത്താനായിരുന്നു പ്രതികളുടെ ലക്ഷ്യമെന്നും പി. ജയരാജന് പറഞ്ഞു. ആര്‍എസ്എസുകാരാണ് പ്രതികളെന്നാണ് ജയരാജന്റെ ആരോപണം. എന്നാല് പിടിയിലായത് ക്വട്ടേഷന് സംഘമാണെന്നും സൂചനകളുണ്ട്. കീഴാറ്റൂര് സമര നേതാക്കള്‍ക്കു നേരെ വധ ഭീഷണിയുണ്ടെന്ന് പി. ജയരാജനും പൊലീസും വ്യക്തമാക്കിയിരിക്കുന്ന അവസരത്തിലാണ് സുരേഷ് കീഴാറ്റൂരിന്റെ പരാതി കൂടുതല് പ്രസക്തമാകുന്നത്.\nകീഴാറ്റൂര് ദേശീയപാത ബൈപാസ് റോഡ് നിര്‍മിക്കുന്നതിനെതിരെ സമരം ആരംഭിച്ചതുമുതല് വിവിധ ഭാഗങ്ങളില്‍നിന്നും സമരത്തിനും പ്രവര്‍ത്തകര്‍ക്കുമെതിരെ ഭീഷണികള് ഉയര്‍ന്നിരുന്നു. അവസാനം ഭീഷണി നേരിട്ടത് വയല്‍കിളി നേതാവ് നമ്പ്രാടത്ത് ജാനകി (70) എന്ന ജാനുവിനാണ്. പാടത്ത് പണിയെടുത്തുകൊണ്ടിരിക്കുകയായിരുന്ന ജാനുവിനെ സിപിഐഎം പ്രവര്‍ത്തകരായ ചന്ദ്രന്, കെപി പ്രകാശന് എന്നിവര് ചേര്‍ന്ന് ഭീഷണി മുഴക്കുകയായിരുന്നു. ഇതിനെതിരെ ചൊവ്വാഴ്ച രാവിലെ തളിപ്പറമ്പ് പൊലീസില് പരാതി നല്‍കിയിട്ടുണ്ട്.\nഇതിനു മുന്‍പാണ് തനിക്കെതിരെ വധഭീഷണി ഉണ്ടായിരുന്നതായി സുരേഷ് 'നാരദയോട്' പറഞ്ഞത്. ഭര്‍ത്താവിനെ വെട്ടിനുറുക്കുമെന്നായിരുന്നു ഭീഷണി മുഴക്കിയത്. തളിപ്പറമ്പ് ഏരിയ സെന്റര് പ്രവര്‍ത്തകന് കെ മുരളീധരന്നാണ് വധഭീഷണി നടത്തിയത്. എന്നാല് അത്തരം ഭീഷണിക്കൊന്നും പൊലീസ് സ്റ്റേഷനില് പരാതി നല്കാന് താല്പര്യമില്ലായിരുന്നുവെന്നും സുരേഷ് പറഞ്ഞു.അതേസമയം ഇത്രയും കാലം ക്ഷമിച്ചു നില്കുകയായിരുന്നുവെന്നും ഇനി പരാതി പറയാതിരിക്കേണ്ടതിന്റെ ആവശ്യമില്ലെന്നും സുരേഷ് പറഞ്ഞു. കൂടാതെ പ്രായം പോലും നോക്കാതെയാണ് പലപ്പോഴും ഭീഷണികളും തെറിവിളികളും പ്രവര്‍ത്തകര്‍ക്കെതിരെ നടത്തുന്നത്. സുരേഷും വധഭീഷണിക്കെതിരെ പരാതിക്ക് ഒരുങ്ങുകയാണ്. പാര്‍ട്ടി ജില്ലാ സമ്മേളനം പോലും സമരത്തിന് എതിരെ നിലപാട് എടുത്തിരുന്നില്ല. എന്നാല് സമ്മേളനത്തിനു ശേഷം സമരത്തിനെതരാണ് സിപിഐഎമ്മെന്ന് ജയരാജന് തന്നെ പ്രസ്താവിച്ചു.\nകീഴാറ്റൂരിലെ 75 ഏക്കര് വയല് നികത്തി ദേശീയപാത ബൈപാസ് നിര്‍മിക്കുന്നതിനെതിരെയാണ് വയല്‍ക്കിളികള് സമരം സംഘടിപ്പിക്കുന്നത്. കഴിഞ്ഞ ഒന്നര വര്‍ഷത്തോളം നിരാഹാര സമരമുള്‍പ്പെടെ നിരവധി സമര മാര്‍ഗങ്ങളാണ് വയല്‍കിളികള് സംഘടിപ്പിക്കുന്നത്. ജനുവരി നാലാം തീയതി കേന്ദ്ര സര്‍ക്കാര് വയല് നികത്താനുളള അനുമതി നല്‍കികൊണ്ടുള്ള വിജ്ഞാപനം പുറപ്പെടുവിച്ചതോടെയാണ് രണ്ടാം ഘട്ട സമരവുമായി വയല്‍കിളികള് വീണ്ടും സജീവമായത്.\nദേശീയ പാത നിര്‍മിക്കുന്നതില് ഏറ്റവും കൂടുതല് താത്പര്യം കാണിക്കുന്നത് തളിപ്പറമ്പ് എംഎല്‍എ ജെയിംസ് മാത്യുവാണെന്ന ആരോപണം സമര സമിതി ഉന്നയിക്കുന്നുണ്ട്. ഒരു കമ്മ്യൂണിസ്റ്റ്കാരനെക്കാള് ഉപരി ഒരു കച്ചവടക്കാരനാണ് ജെയിംസ് മാത്യു എന്നാണ് സമരസമിതി ആരോപിക്കുന്നത്. വയല് നികത്തി ദേശീയപാത നിര്‍മ്മിക്കുന്നതിന് പാര്‍ട്ടിയുടെ ഭാഗത്തുനിന്നും ശക്തമായ പിന്തുണയാണുള്ളത്. പാര്‍ട്ടി ഭരിക്കുന്ന കേരളത്തില് പാര്‍ട്ടി മുന്നോട്ടിവെച്ച വികസന മാതൃകയ്ക്കെതിരെയാണ് വയല്‍കിളികള് സമരവുമായി മുന്നോട്ട് വന്നിരിക്കുന്നത്.\nവയല്‍ക്കിളികളുടെ സമരം മഹാരാഷ്ട്ര ലോങ് മാര്‍ച്ചിന്റെ പശ്ചാത്തലത്തില് കൂടുതല് സജീവമാവുകയാണ്. സമരം ചെയ്യുന്നവരില് അധികവും പാര്‍ട്ടി അംഗങ്ങളും അണികളുമാണ്. ലോങ്മാര്‍ച്ചിലെ പോലെ ഇവരും സിപിഐഎം കൊടിയാണ് സമരത്തില് ഏന്തിയിരിക്കുന്നത്. പാര്‍ട്ടിയുടെ സമരം എന്ന നിലയ്ക്കാണ് തുടക്കം. എന്നാല്, കുടിയേറ്റ വിഭാഗത്തില് നിന്നുള്ള എംഎല്‍എയുടെ താല്‍പ്പര്യം സംരക്ഷിക്കാന് കൃഷിയും പരിസ്ഥിതിയും സംരക്ഷിക്കാനുള്ള സമരത്തിന് പാര്‍ട്ടി എതിരാവുകയായിരുന്നു. സൗഹൃദ സമീപനത്തില് നിന്നും ശത്രുതയിലേയ്ക്ക് പാര്‍ട്ടി നീങ്ങിയതോടെ പല തരത്തിലുള്ള ഭീഷണികള് വയല്‍ക്കിളികള്‍ക്കു നേരെയുണ്ട്.


(VS Sunilkumar): യോഗത്തിൽ പങ്കെടുത്ത ആരോഗ്യപ്രവർത്തകയ്ക്ക് കൊവിഡ്, മന്ത്രി വി.എസ് സുനിൽകുമാർ സ്വയം നിരീക്ഷണത്തിൽ; രോഗബാധയുടെ ഉറവിടം കണ്ടെത്തിയില്ല | Covid Updates minister v s sunilkumar in self quaranitine\nയോഗത്തിൽ പങ്കെടുത്ത ആരോഗ്യപ്രവർത്തകയ്ക്ക് കൊവിഡ്, മന്ത്രി വി.എസ് സുനിൽകുമാർ സ്വയം നിരീക്ഷണത്തിൽ; രോഗബാധയുടെ ഉറവിടം കണ്ടെത്തിയില്ല\nBy വെബ്ഡെസ്ക് • 22/06/2020 at 9:07AM\nതൃശൂർ കോർപ്പറേഷനിലെ ആരോഗ്യവിഭാഗത്തിലെ ഉയർന്ന ഉദ്യോഗസ്ഥയ്ക്കാണ് രോഗം കണ്ടെത്തിയത്. കോർപ്പറേഷൻ ഓഫിസിൽ ജൂൺ 15ന് നടന്ന അവലോകന യോഗത്തിൽ ഈ ഉദ്യോഗസ്ഥ പങ്കെടുത്തിരുന്നു. മന്ത്രിയും ഇതിലുണ്ടായിരുന്നു.\nകൃഷിമന്ത്രി വി എസ് സുനില്‍കുമാര് കോവിഡ് നിരീക്ഷണത്തില്. കഴിഞ്ഞ ദിവസം കൊവിഡ് സ്ഥിരീകരിച്ച ആരോഗ്യപ്രവര്‍ത്തക പങ്കെടുത്ത യോഗത്തില് മന്ത്രിയും ഉണ്ടായിരുന്നു. ഇതിനെ തുടർന്നാണ് മുന്‍കരുതല് എന്ന നിലയില് മന്ത്രി സ്വയം നിരീക്ഷണത്തില് പോയത്. തിരുവനന്തപുരത്തെ ഔദ്യോഗിക വസതിയിൽ നിരീക്ഷണത്തിലാണെന്ന് മന്ത്രി പറഞ്ഞു. തനിക്കൊപ്പം ഉണ്ടായിരുന്ന പേഴ്‌സണല് സ്റ്റാഫിനോടും നിരീക്ഷണത്തില് കഴിയാന് നിര്‍ദേശിച്ചിട്ടുണ്ട്. എത്ര ദിവസം നിരീക്ഷണത്തില് കഴിയണം എന്നതടക്കം മെഡിക്കല് ബോര്‍ഡ് യോഗം ചേര്‍ന്ന് തീരുമാനിക്കുമെന്ന് മന്ത്രി പറഞ്ഞു.\nAlso Read: പ്രവാസികൾക്കുളള ചാർട്ടേഡ് വിമാനത്തിൽ സ്വർണം കടത്തി, കണ്ണൂരിൽ യാത്രക്കാരൻ അറസ്റ്റിൽ; പിടികൂടിയത് 20 ലക്ഷത്തിന്റെ സ്വർണം\nതൃശൂർ കോർപ്പറേഷനിലെ ആരോഗ്യവിഭാഗത്തിലെ ഉയർന്ന ഉദ്യോഗസ്ഥയ്ക്കാണ് രോഗം കണ്ടെത്തിയത്. കോർപ്പറേഷൻ ഓഫിസിൽ ജൂൺ 15ന് നടന്ന അവലോകന യോഗത്തിൽ ഈ ഉദ്യോഗസ്ഥ പങ്കെടുത്തിരുന്നു. മന്ത്രിയും ഇതിലുണ്ടായിരുന്നു. യോഗത്തില് പങ്കെടുത്ത എല്ലാവരും നിരീക്ഷണത്തില് പോവണമെന്ന് നിര്‍ദേശമുണ്ട്.\nഅതേസമയം, ഉദ്യോഗസ്ഥയ്ക്ക് എവിടെ നിന്നാണ് രോഗം ബാധിച്ചത് എന്ന് വ്യക്തമല്ല. ഇവരടക്കം ഏഴ് പേർക്ക് ഇതുവരെ കോർപ്പറേഷനിൽ കോവിഡ് സ്ഥിരീകരിച്ചിട്ടുണ്ട്. സംസ്ഥാനത്ത് ഇന്നലെ 133 പേർക്കാണ് കൊവിഡ് കണ്ടെത്തിയത്. ഒരു ദിവസം റിപ്പോർട്ട് ചെയ്യുന്ന ഏറ്റവും ഉയർന്ന രോഗനിരക്കാണിത്. ഇതോടെ തുടർച്ചയായി മൂന്നുദിവസവും നൂറിലേറെ പേർക്ക് സംസ്ഥാനത്ത് കൊവിഡ് സ്ഥിരീകരിച്ചു.


ചാംപ്യന്‍സ് ലീഗ്; യുവന്റസിനെ തകര്‍ത്ത് മെസ്സിപ്പട; ചെല്‍സിക്കും വന് ജയം\nFri Jul 01 2022 05:06:01 GMT+0530 (India Standard Time)\nജയത്തോടെ ബാഴ്‌സ ഗ്രൂപ്പ് ജിയില് രണ്ട് ജയവുമായി ഒന്നാമതെത്തി.\nBY FAR29 Oct 2020 3:25 AM GMT\nFAR29 Oct 2020 3:25 AM GMT\nടൂറിന്: ക്രിസ്റ്റ്യാനോ റൊണാള്‍ഡോയുടെ അഭാവത്തില് ബാഴ്‌സലോണയ്‌ക്കെതിരേ ഇറങ്ങിയ യുവന്റസിന് തോല്‍വി. ചാംപ്യന്‍സ് ലീഗില് ടൂറിനില് നടന്ന മല്‍സരത്തില് എതിരില്ലാത്ത രണ്ട് ഗോളിനായിരുന്നു മെസ്സിപ്പടയുടെ ജയം. നിരവധി ഗോളവസരങ്ങള് സൃഷ്ടിച്ചെങ്കിലും പലതും ഓഫ്‌സൈഡായി യുവന്റസ് തോല്‍വി വഴങ്ങുകയായിരുന്നു. 14ാം മിനിറ്റില് മെസ്സിയുടെ പാസ്സില് നിന്നും ഡെംബലേയാണ് ബാഴ്‌സയ്ക്ക് ലീഡ് നല്‍കിയത്. തുടര്‍ന്ന് ഇഞ്ചുറി ടൈമിലേ പെനാല്‍റ്റിയിലൂടെ മെസ്സി ബാഴ്‌സയുടെ ലീഡ് ഇരട്ടിയാക്കി വിജയവും ഉറപ്പിച്ചു. യുവന്റസിനായി നാലോളം ഗോളവസരങ്ങളാണ് മൊറാട്ട നടത്തിയത്. ജയത്തോടെ ബാഴ്‌സ ഗ്രൂപ്പ് ജിയില് രണ്ട് ജയവുമായി ഒന്നാമതെത്തി. എല് ക്ലാസ്സിക്കോയിലെ തോല്‍വിയില് നിന്നും ഉയിര്‍ത്തെഴുന്നേറ്റ ബാഴ്‌സ ടൂറിനില് മികച്ച പ്രകടനമാണ് പുറത്തെടുത്തത്.\nഗ്രൂപ്പ് സിയില് നടന്ന പോരാട്ടത്തില് ലംമ്പാര്‍ഡിന്റെ ചെല്‍സിക്ക് വന് ജയം. റഷ്യന് ക്ലബ്ബായ എഫ് കെ കറസനോഡറിനെതിരേ നാല് ഗോള് ജയമാണ് നീലപ്പട നേടിയത്. ഹുഡസ്ണ് ഒഡോയി(37), ടിമോ വാര്‍ണര് (76), ഹക്കിം സിയാച്ച് (79), ക്രിസ്റ്റിയന് പുലിസിക്ക് (90) എന്നിവരാണ് ചെല്‍സിക്കായി വലകുലിക്കിയവര്. ഹക്കിമിന്റെ ചെല്‍സിക്കായുള്ള ആദ്യ ഗോളാണ്. ഇതേ ഗ്രൂപ്പില് നടന്ന മറ്റൊരു മല്‍സരത്തില് സെവിയ്യ റെനീസിനെ എതിരില്ലാത്ത ഒരു ഗോളിനും തോല്‍പ്പിച്ചു. ഗ്രൂപ്പില് ചെല്‍സി ഒന്നാമതും സെവിയ്യ രണ്ടാമതുമാണ്. ക്ലബ്ബ് ബ്രൂഗ്‌സ് ലാസിയോ മല്‍സരം 1-1 സമനിലയില് കലാശിച്ചു.\nBarcelona 2020 Champions League 2020-2021


ഷട്ടറിട്ട് പ്രതിഷേധം തുടരുന്നു; പൗരത്വ ഭേദഗതി നിയമത്തെ ന്യായീകരിച്ചുള്ള ബിജെപി യോഗങ്ങള് വീണ്ടും ബഹിഷ്‌കരിച്ച് വ്യാപാരികള് - BIGNEWSLIVE | Latest Malayalam News\nതൃശ്ശൂര്: പൗരത്വ ഭേദഗതി നിയമത്തെ ന്യായീകരിച്ച് ബിജെപി നടത്തുന്ന വിശദീകരണ യോഗങ്ങള്‍ക്കെതിരെ വ്യാപാരികളുടെ പ്രതിഷേധം തുടരുന്നു. പൗരത്വ ഭേദഗതി നിയമത്തെ അനുകൂലിച്ച് ബിജെപി വിവിധ ഇടങ്ങളില് സംഘടിപ്പിച്ച പൊതുയോഗങ്ങള്‍ക്കെതിരെ വ്യാപാരികള് കടകളുടെ ഷട്ടറിട്ട് പ്രതിഷേധിച്ചു. കോഴിക്കോട് കുറ്റിക്കാട്ടൂരിലും മലപ്പുറം താനൂരിലും കച്ചവടക്കാര് കടകള് അടച്ചിട്ടു.\nകോഴിക്കോട് കുറ്റിക്കാട്ടൂരില് ഹിന്ദു ഐക്യവേദി സംഘടിപ്പിച്ച പരിപാടി ആരംഭിക്കുന്നതിന് മണിക്കൂറുകള് മുമ്പേ തന്നെ വ്യാപാരികള് കടകള് അടച്ചിട്ടു. പെരുവയല് കല്ലേരി മുതല് കുറ്റിക്കാട്ടൂര് വരെയുള്ള കടകളാണ്4മണിയോട് കൂടെ തന്നെ അടച്ചിട്ടത്. കെ.പി ശശികലയാണ് പൗരത്വ ഭേദഗതി നിയമം വിശദീകരിച്ചത്.\nയുവമോര്‍ച്ച നേതാവ് സന്ദീപ് വാര്യര് പങ്കെടുക്കുന്ന പരിപാടിയാണ് ബിജെപി താനൂരില് സംഘടിപ്പിച്ചത്. ഇവിടെയും നൂറുകണക്കിന് കടകള് അടച്ചിട്ടു. വാഹനങ്ങളും നിരത്തിലിറങ്ങിയില്ല. മുമ്പും സമാനസംഭവങ്ങള് പലയിടങ്ങളിലായി ഉണ്ടായിട്ടുണ്ട്.\nTags: bjpCAA protestshop\nഏകമകനെ ബൈക്കപകടം കവർന്നതോടെ ഒറ്റയ്ക്കായ ലളിതാമ്മയ്ക്ക് 54ാം വയസിൽ ഇരട്ടകുഞ്ഞുങ്ങൾ പിറന്നു; കൂട്ടായത് ഐവിഎഫ്; സൗജന്യ ചികിത്സ നൽകി ഡോക്ടർമാരുടെ നന്മയും


പരവനടുക്കത്തെ ഡോ. കോടോത്ത് കുഞ്ഞമ്പു നായർ നിര്യാതനായി - My Kasaragod Vartha | LATEST KASARAGOD LOCAL NEWS | കാസറഗോഡ് വാർത്തകൾ ചുറ്റുവട്ടം കാസ്രോട് VARTHA\nപരവനടുക്കത്തെ ഡോ. കോടോത്ത് കുഞ്ഞമ്പു നായർ നിര്യാതനായി\nചെമ്മനാട്: (my.kasargodvartha.com 17.08.2021) പരവനടുക്കം പെരുമ്പള തായത്ത് വീട്ടിൽ ഡോ. കോടോത്ത് കുഞ്ഞമ്പു നായർ (ഡോ. കെ കെ നായർ 83) നിര്യാതനായി.\nഎടത്തോട് ശാന്ത മൊമോറിയിൽ ആശുപത്രിയിലെ ഡോക്ടർറായിരുന്നു. പരവനടുക്കം, ചട്ടഞ്ചാൽ എന്നിവിടങ്ങളിൽ പാർവതി ക്ലിനിക് നടത്തിയിരുന്നു.\nപരേതരായ എടയില്ല്യം ചാത്തുനായരുടെയും കോടോത്ത് പാർവതി അമ്മയുടെയും മകനാണ്. ഭാര്യ: കോമത്ത് ശ്യാമള. മക്കൾ: ഡോ. ദീപക് കോമത്ത് (യുകെ), ദിവ്യ കെ നമ്പ്യാർ (ബംഗളൂരു).\nമരുമക്കൾ: ഡോ. മായ (യുകെ), എം സതീഷ് ചന്ദ്രൻ നമ്പ്യാർ (ഇൻഡ്യൻ സിമെന്റ്സ് വൈസ് പ്രസിഡന്റ്, ബംഗളൂരു). സഹോദരങ്ങൾ: കോടോത്ത് രാഘവൻ നായർ, പ്രഫ. കെ മാധവൻ നായർ, കെ മീനാക്ഷി അമ്മ, കെ രമണി അമ്മ, കെ സരോജിനി അമ്മ, കെ കാർത്ത്യായനി.\nKeywords: News, Obituary, Kasaragod, Kerala, Dr Kodoth Kunjambu Nair, Passed away, Dr. Kodoth Kunjambu Nair passed away.


കായികമേഖലയിൽ തൊഴിലവസരങ്ങൾ*സൃഷ്ടിക്കും: മന്ത്രി വി അബ്ദുറഹ്‌മാന് | Malappuram | Kerala | Deshabhimani | Wednesday Oct 20, 2021\nകലിക്കറ്റ് സർവകലാശാല സ്‌പോർട്‌സ് ഹോസ്റ്റൽ ശിലാസ്ഥാപനം മന്ത്രി വി അബ്ദുറഹ്‌മാൻ നിർവഹിക്കുന്നു\nവിപുലമായ തൊഴിലവസരങ്ങൾ സൃഷ്ടിക്കുന്ന രീതിയിലേക്ക് കായിക മേഖലയെ മാറ്റുമെന്ന് മന്ത്രി വി അബ്ദുറഹ്മാൻ പറഞ്ഞു. കലിക്കറ്റ് സർവകലാശാലയുടെ ആദ്യ അഖിലേന്ത്യാ ഫുട്‌ബോൾ കിരീടനേട്ടത്തിന്റെ സുവർണ ജൂബിലി ആഘോഷത്തിന്റെ ഉദ്ഘാടനവും കായിക ഹോസ്റ്റലിന്റെ ശിലാസ്ഥാപനവും നിർവഹിക്കുകയായിരുന്നു അദ്ദേഹം. കേരളത്തെ കായികക്ഷമത ഉറപ്പുവരുത്തുന്ന സംസ്ഥാനമാക്കും. പ്രൈമറിതലം മുതൽ സ്‌പോർട്‌സ് പാഠ്യപദ്ധതിയുടെ ഭാഗമാക്കിയിട്ടുണ്ട്. പഞ്ചായത്തുതലത്തിൽ സ്‌പോർട്‌സ് കൗൺസിലുകൾ രൂപീകരിക്കാനും കളിക്കളങ്ങൾ തുടങ്ങാനും തീരുമാനിച്ചിട്ടുണ്ട്. എല്ലാ ജില്ലാ കേന്ദ്രങ്ങളിലും കായിക പരിശീലന സൗകര്യം വരും. ആയോധന കലകൾക്കായി ജില്ലാ കേന്ദ്രങ്ങൾ ഒരുക്കുമെന്നും അദ്ദേഹം പറഞ്ഞു.\nവൈസ് ചാൻസലർ ഡോ. എം കെ ജയരാജ് അധ്യക്ഷനായി. മൂന്നു നിലകളിലായാണ് പുതിയ കായിക ഹോസ്റ്റൽ കെട്ടിടം ഒരുക്കുക. രണ്ട് നിലകൾ ആദ്യഘട്ടത്തിൽ പൂർത്തിയാക്കും. മൂന്നു കോടി രൂപ ചെലവ് പ്രതീക്ഷിക്കുന്ന കെട്ടിടത്തിന് വിസ്തീർണം 1707 ചതുരശ്ര മീറ്ററാണ്. കലിക്കറ്റിന് ആദ്യ അഖിലേന്ത്യാ കിരീടം നേടിക്കൊടുത്ത ടീമിനെയും മന്ത്രി ആദരിച്ചു. പി അബ്ദുൾ ഹമീദ് എംഎൽഎ മുഖ്യാതിഥിയായി. സിൻഡിക്കറ്റംഗങ്ങളായ കെ കെ ഹനീഫ, അഡ്വ. ടോം കെ തോമസ്, എൻ വി അബ്ദുറഹ്മാൻ, യൂജിൻ മൊറേലി, ഡോ. എം മനോഹരൻ, ഡോ. പി റഷീദ് അഹമ്മദ്, മുൻ കായിക വിഭാഗം മേധാവി ഇ ജെ ജേക്കബ്, ആദ്യ കിരീടം നേടിയ ടീമിന്റെ പരിശീലകൻ സി പി എം ഉസ്മാൻ കോയ, ടീമംഗം എം ഐ മുഹമ്മദ് ബഷീർ, കായിക വിഭാഗം മേധാവി ഡോ. വി പി സക്കീർ ഹുസൈൻ, കെ പി സേതുമാധവൻ എന്നിവർ സംസാരിച്ചു. രജിസ്ട്രാർ ഡോ. ഇ കെ സതീഷ് സ്വാഗതവും സെനറ്റ് അംഗവും ആദ്യമായി അഖിലേന്ത്യാ കിരീടം നേടിയ ടീമിന്റെ ക്യാപ്‌റ്റനുമായ വിക്ടർ മഞ്ഞില നന്ദിയും പറഞ്ഞു.\nമന്ത്രി വി അബ്ദുറഹ്മാൻ


Emalayalee.com - ഫേസ് ബുക്ക് പ്രണയം; പാകിസ്താനിലേക്ക് 20 വയസ്സുകാരന് യാത്ര ചെയ്തത് 1,200 കിലോമീറ്റര്\nഫേസ്ബുക്കിലൂടെ പരിചയപ്പെട്ട പാക് യുവതിയെ സഹായിക്കാൻ സാഹസിക യാത്ര ചെയ്ത് മഹാരാഷ്ട്രയിലെ ഒസ്മാനാബാദില് നിന്നും ഒരു യുവാവ്. ഇതിനായി 20 വയസുള്ള സീഷന് സിദ്ധിഖി പാകിസ്താന് അതിര്‍ത്തി വരെ എത്തുകയും എന്നാൽ അതിര്‍ത്തി കടക്കാനാകാതെ തിരികെ വരികയുമായിരുന്നു. ഇയാളെ ഇന്ത്യ- പാക് അതിർത്തിയിൽ ബി എസ് എഫുകാര് പിടികൂടി തിരിച്ച് അയക്കുകയായിരുന്നു. ലോക്ക് ഡൌൺ സമയം ആയിരുന്നതിനാൽ ആദ്യം ഒരു സൈക്കിളിലും പിന്നീട് ഒരു ബൈക്കിലുമായിരുന്നു സീഷന് സിദ്ധിഖിയുടെ യാത്ര.\nമഹാരാഷ്ട്രയിലെ ഒസ്മാനാബാദില് നിന്നും ഗുജറാത്തിലെ കച്ച് വരെ എത്തുകയും അവിടെ സിദ്ധിഖിയെ രാജ്യ അതിര്‍ത്തിയുടെ 1.5 കിലോമീറ്റര് അകലെ വച്ച് സൈന്യം പിടികൂടി കച്ച് പോലീസിന് കൈമാറുകയുമായിരുന്നു. തുടർന്ന് പോലീസും മഹാരാഷ്ട്ര ഭീകര വിരുദ്ധ സ്‌ക്വാഡും ഇയാളെ ചോദ്യം ചെയ്തശേഷം നാട്ടിലേക്ക് തിരിച്ച് പോകാൻ അനുവദിച്ചു. ജൂലൈ 16-നായിരുന്നു സിദ്ധിഖിയെ സൈന്യം പിടികൂടിയത്.\nഫേസ്ബുക്കിൽ 20 വയസ്സുകാരിയായ പാക് യുവതിയെ ഒരു ഗ്രൂപ്പിലെ ചര്‍ച്ചയുടെ ഇടയ്ക്കാണ് സിദ്ധിഖി പരിചയപ്പെട്ടത്. ടെലിവിഷനിലെ ഇന്ത്യന് സീരിയലുകളോടുള്ള ഇഷ്ടമാണ് ഇരുവരേയും തമ്മിൽഅടുപ്പിച്ചത്.അഞ്ച് വർഷങ്ങൾക്ക് മുൻപാണ് ഇരുവരും തമ്മില് പരിചയപ്പെട്ടത്. ഈ പരിചയം ക്രമേണ പ്രണയത്തിലാകുകയും ഫോണ് നമ്പരുകള് കൈമാറി ഇരുവരും വീഡിയോ കോളുകള് ചെയ്യുകയും ചെയ്തു.\nഇതിനിടയിൽ തന്നെ വിവാഹം കഴിക്കണമെന്ന് പാക് യുവതി ആവശ്യപ്പെട്ടിരുന്നുവെന്നും സിദ്ധിഖിയെ കുറിച്ച് മാതാപിതാക്കളോട് പറഞ്ഞിട്ടുണ്ടെന്നും യുവാവ് പറഞ്ഞു. പക്ഷെ ഇപ്പോൾ വിവാഹ പ്രായം ആകാത്തതിനാല് താന് വീട്ടുകാരോട് പാക് പ്രണയത്തെ കുറിച്ച് പറഞ്ഞിരുന്നില്ല എന്ന് സിദ്ധിഖി പറയുന്നു. അവസാനം തന്നെ വേറെ വിവാഹത്തിന് വീട്ടുകാര് നിര്‍ബന്ധിക്കുന്നുവെന്ന് യുവതി പറഞ്ഞതിനെ തുടര്‍ന്ന് പ്രണയിനിയെ രക്ഷിക്കാനാണ് സിദ്ധിഖി സാഹസികമായി കറാച്ചി ലക്ഷ്യമാക്കി യാത്ര പുറപ്പെട്ടത്.\n1500 രൂപ നൽകി ഒരുസൈക്കിള് വാങ്ങിയശേഷം യാത്ര പോകാന് പെട്ടെന്ന് തന്നെ തീരുമാനിക്കുകയായിരുന്നു.കഴിഞ്ഞ മാര്‍ച്ച് മാസത്തില് യാത്രയ്ക്ക് പോകാമെന്ന് വിചാരിച്ചെങ്കിലും ലോക്ക്ഡൗണ് യാത്രയ്ക്ക് തടസമായി. എന്തും വരട്ടെ എന്ന് കരുതിയാണ് ഇപ്പോൾ ജൂലൈയില് യാത്ര പുറപ്പെട്ടത്.സൈക്കിളിൽ യാത്ര ചെയ്‌താൽ ഉടനൊന്നും കറാച്ചിയില് എത്തുകയില്ലെന്ന് മനസ്സിലാക്കിയ സിദ്ധിഖി ഇതിനിടയിൽ 3000 രൂപ കൊടുത്ത് സെക്കന്റ് ഹാന്‍ഡ് ബൈക്ക് വാങ്ങി യാത്ര തുടർന്നു.\nഎന്നാൽ ഈ ബൈക്ക് വളരെ മോശം അവസ്ഥയിലായിരുന്നു. യാത്രയുടെ ഇടയിൽ ബൈക്കില് നിന്നും വീഴുകയും പല്ല് പൊട്ടുകയും ശരീരത്തില് അനവധി പരിക്കുകള് ഏല്‍ക്കുകയും ചെയ്യുകയുണ്ടായി.\nഇത്തരത്തിൽ അല്ലാതെ തന്നെ തികച്ചും നിയമപരമായ യാത്രയ്ക്കായിരുന്നു സിദ്ധിഖിക്ക് താല്‍പര്യം എങ്കിലും, പാസ്‌പോര്‍ട്ട് ഇല്ലാത്തതും ലോക്ക്ഡൗണ് അവസാനിക്കാത്തതുമാണ് ഇത്തരത്തിൽ ഒരു യാത്രയ്ക്ക് സിദ്ധിഖി സാഹസപ്പെട്ടത്.\nരാജ്യത്ത് ഇപ്പോൾ ലോക്ക്ഡൗണ് ആയതിനാല് പാസ് പോര്‍ട്ട് കിട്ടാന് വഴി ഉണ്ടായിരുന്നില്ല. പാകിസ്താനിൽ\nകറാച്ചിയിലെത്തി ഏതാനും മാസങ്ങള് അവിടെ ജോലി ചെയ്തശേഷം യുവതിയുടെ രക്ഷിതാക്കളോട് പെണ്ണ് ചോദിക്കാൻ ആയിരുന്നു തീരുമാനം. യുവാവിന്റെ ഈ യാത്ര മുഴുവന് ആ യുവതി അപ്പപ്പോൾ തന്നെ അറിയുന്നുണ്ടായിരുന്നു. പക്ഷെ താൻ പുറപ്പെട്ടു എന്ന് അറിഞ്ഞത് മുതല് അവര് അതിനെ എതിര്‍ത്തുവെന്ന് സിദ്ധിഖി പറഞ്ഞു.\nഈ സാഹസ യാത്രയിൽ യുവാവ് ധാബകളില് നിന്ന് ആഹാരം കഴിക്കുകയും രാത്രികളില് പാതയോരത്തും ബസ് സ്റ്റോപ്പുകളിലും ഉറങ്ങുകയും ചെയ്യുകയായിരുന്നു രീതി. പുറപ്പെട്ട് നാല് ദിവസം കൊണ്ടാണ് ഗുജറാത്തിലെ കച്ചില് എത്തി ചേർന്നത്. അവിടെ നിന്നും 10 മണിക്കൂറോളം മരുഭൂമിയിലൂടെ യാത്ര ചെയ്ത സിദ്ധിഖിയെ ബിഎസ്എഫ് ജവന്‍മാര് വഴിയിൽ തടയുകയായിരുന്നു.\nതുടർന്ന് കച്ച് പോലീസ് സിദ്ധിഖിക്ക് എതിരെ ലോക്ക്ഡൗണ് ലംഘനത്തിനും നിരോധിത മേഖലയില് നിയമവിരുദ്ധമായി പ്രവേശിച്ചതിനും കേസുകള് എടുക്കുകയും ചെയ്തു. തന്റെ യാത്രയിൽ രണ്ടര ദിവസം ജയിലിലും അഞ്ച് ദിവസം പോലീസ് കസ്റ്റഡിയിലും സിദ്ധിഖി കഴിഞ്ഞു. അതിന് ശേഷം അധികൃതര് വീട്ടുകാര്‍ക്ക് സിദ്ധിഖിയെ കൈമാറുകയായിരുന്നു.


ആള്‍ക്കൂട്ട മര്‍ദനം യുവാവിന്റെ ആത്മഹത്യ ഒന്നാം പ്രതി സഹീര് ഒളിവില്, ഗ്രൂപ്പ് അഡ്മിന് അറസ്റ്റില് | malappuram local news about mob lynching case accused. - Malayalam Oneindia\nആള്‍ക്കൂട്ട മര്‍ദനം യുവാവിന്റെ ആത്മഹത്യ ഒന്നാം പ്രതി സഹീര് ഒളിവില്, ഗ്രൂപ്പ് അഡ്മിന് അറസ്റ്റില്\nUpdated: Fri, Sep 7, 2018, 12:53 [IST]\nമലപ്പുറം: ആള്‍ക്കൂട്ട മര്‍ദനത്തില് മനംനൊന്ത് യുവാവ് ആത്മഹത്യ ചെയ്ത കേസില് ഒന്നാംപ്രതിയായ കുറ്റിപ്പാല മൂച്ചിക്കല് സഹീര് ഒളിവില്. അക്രമ ഫോട്ടോകള് ഷെയര്‍ചെയ്ത വാട്‌സ്ആപ്പ്ഗ്രൂപ്പിന്റെ അഡ്മിനും സഹീറിന്റെ സഹോദരനുമായ കുറ്റിപ്പാല മൂച്ചിക്കല് അബ്ദുല് നാസറിനെ(23) പോലീസ് ഇന്നലെ അറസ്റ്റ് ചെയ്തു. കുറ്റിപ്പാലയില് യുവാവിനെ കെട്ടിയിട്ട് അക്രമിക്കുന്ന ഫോട്ടോകള് ഷെയര്‍ചെയ്ത ഗ്രൂപ്പിന്റെ അഡ്മിനെ തിരൂര് സി.ഐ: ടി. അബ്ദുല് ബഷീറും സംഘവുമാണ് അറസ്റ്റ് ചെയ്തത്.\nകുറ്റിപ്പാല സ്വദേശി പൂഴിത്തറ മുസ്തഫയുടെ മകന് മുഹമ്മദ് സാജിദിനെയാണ്(23)മോഷണക്കുറ്റം ചുമത്തി ആള്‍ക്കൂട്ടം കെട്ടിയിട്ട് മര്‍ദിച്ച് ഈ ദൃശ്യങ്ങള് സോഷ്യല് മീഡിയ വഴി പ്രചരിപ്പിച്ചത്. ഇതില് മനംനൊന്താണ് കഴിഞ്ഞ 31ന് യുവാവ് ആത്മഹത്യചെയ്തത്.\nസാജിദിന്റെ ആത്മഹത്യാകുറിപ്പും പോലീസിന് ലഭിച്ചിരുന്നു. അറസ്റ്റിലായ അബ്ദുല് നാസറിന്റെ സഹോദരന് സഹീറാണ് സാജിദിനെ അക്രമിക്കുന്ന ഫോട്ടോകള് പകര്‍ത്തിയതും ഇവ സോഷ്യല്‍മീഡിയയില് ആദ്യമായി ഷെയര്‍ചെയ്തതെന്നുമാണു പോലീസിന്റെ പ്രാഥമിക നിഗമനം. സഹീറിനെ കുറിച്ചുള്ള വിവരങ്ങള് ആത്മഹത്യാകുറിപ്പിലും പറയുന്നുണ്ട്. ഒളിവിലുള്ള സഹീറിനുവേണ്ടി പോലീസ് അന്വേഷണം ഊര്‍ജിതമാക്കി.\nഅബ്ദുല് നാസര് അഡ്മിനും സൃഷ്ടാവുമായ 'നിലപ്പറമ്പ സൗഹൃദ കൂട്ടായ്മ' എന്ന വാട്‌സ് ആപ്പ് ഗ്രൂപ്പിലേക്ക് സഹീര്‍തന്നെയാണ് ഫോട്ടോ ഷെയര്‍ചെയ്‌തെന്നും പോലീസ് കണ്ടെത്തി. പത്തോളംപേര് മാത്രമുള്ള ഈഗ്രൂപ്പില്‍നിന്നും മറ്റുള്ളവര് ഈഫോട്ടോകള് പിന്നീട് ഷെയര്‍ചെയ്യുകയായിരുന്നു. ഇതിനുപുറമെ സഹീറിന്റെ ശബ്ദരേഖയും ഈവാട്‌സ് ആപ്പ് ഗ്രൂപ്പില്‍നിന്നും പോലീസ് കണ്ടെത്തി. അബ്ദുല് നാസറിന്റെ ഫോണ്‍പോലീസ് കസ്റ്റഡിയിലാണ്. ഈവാട്‌സ് ആപ്പ് ഗ്രൂപ്പിലുള്ളമുഴുവന്‍പേരേയും പോലീസ് ചോദ്യംചെയ്യാന്‍വിളിപ്പിച്ചിട്ടുണ്ട്. ആവശ്യമാകുന്ന മുറക്ക് ഇവരുടെ അറസ്റ്റ് രേഖപ്പെടുത്തും.\nസോഷ്യല്‍മിഡിയ വഴി ഫോട്ടോപ്രചരിപ്പിച്ച സംഭവത്തില് പത്തോളംപേരെ ഉടന് കസ്റ്റഡിയിലെടുക്കുമെന്നാണ് പോലീസ് നല്‍കുന്ന സൂചന. ഒളിവില് കഴിയുന്ന മറ്റുള്ള പ്രതികളെ കുറിച്ചു പോലീസിനു വിവരം ലഭിച്ചിട്ടുണ്ട്. ഇവര് ഉടന് പിടിയിലാകുമെന്നു പോലീസ് അറിയിച്ചു. യുവാവിനെ കെട്ടിയിട്ട ദൃശ്യം പ്രചരിപ്പിച്ചവരെ കണ്ടെത്താന് പോലീസ് സൈബര് സെല്ലിന്റെ സഹായം തേടിയിരുന്നു. ഇതേത്തുടര്‍ന്നാണ് ഒരാളെ പടികൂടിയത്. ഇക്കഴിഞ്ഞ 31ന് രാത്രിയാണ് സാജിദ് തൂങ്ങിമരിച്ചത്. കഴിഞ്ഞമാസം 28നാണ് ക്ലാരിയിലെ ഒരു വീട്ടില് അസമയത്തു കണ്ട സാജിദിനെ കെട്ടിയിട്ടു മര്‍ദിച്ചത്.\nനേരത്തെ അസ്വാഭാവിക മരണത്തിന് കേസെടുത്ത പോലീസ് നിലവില് ഇത് ആത്മഹത്യാപ്രേരണക്കേസാക്കി മാറ്റി. തിരൂര് ഡിവൈ.എസ്.പി: ടി. ബിജുഭാസ്‌ക്കറിന്റെ മേല്‍നോട്ടത്തില് തിരൂര് സി.ഐ: ടി. അബ്ദുല് ബഷീറാണ് കേസേന്വേഷിക്കുന്നത്. യുവാവിന്റെ ബന്ധുക്കളുടെയും അടുത്ത സുഹൃത്തുക്കളുടേയും മൊഴി ഇതിനോടകം പോലീസ് രേഖപ്പെടുത്തിയിട്ടുണ്ട്.\nഅതേസമയം കല്‍പ്പകഞ്ചേരി പോലിസിനെതിരെ സാജിദിന്റെ സഹോദരനും ബന്ധുക്കളും രൂക്ഷമായ വിമര്‍ശനമാണ് ഉന്നയിക്കുന്നത്.ആള്‍ക്കൂട്ടം അക്രമം നടത്തിയ പരാതി നേരത്തെ സ്വീകരിച്ചില്ലെന്നും പോലിസ് സ്‌റ്റേഷനിലെത്തിയപ്പോള് അപമാനിച്ചെന്നുമാണ് ബന്ധുക്കള് ആരോപിക്കുന്നത്.\nപോലിസില് നിന്ന് നടപടിയുണ്ടാകാത്തതിന്റെ മനോവിഷമം കൂടികാരണമാണ് സാജിദിന്റെ മരണത്തിനിടയാക്കിയെന്നും ബന്ധുക്കള് കുറ്റപ്പെടുത്തി. സംഭവത്തില് യുവജനകമ്മീഷനും സ്വമേധയാ കേസെടുക്കുകയും ജില്ലാ പോലീസ് മേധാവിയോട് റിപ്പോര്‍ട്ട് ആവശ്യപ്പെടുകയും ചെയ്തിട്ടുണ്ട്.\nmalappuram മലപ്പുറം case death കേസ് വാട്സ്ആപ്പ് മരണം whatsapp\nmalappuram local news about mob lynching case accused.


iQOO35 സ്മാർട്ട് ഫോണിന്റെ ഞെട്ടിക്കുന്ന ഫീച്ചേഴ്സ് - Techie Kerala\niQOO35 സ്മാർട്ട് ഫോണിന്റെ ഞെട്ടിക്കുന്ന ഫീച്ചേഴ്സ്\nby TECHIE KERALA June 8, 2020 May 29, 2021\nചെറിയ വിലയിൽ ഒട്ടനവധി ഫീച്ചേഴ്സ് ഇതാണ് iQOO35ജി ജനഹൃദയങ്ങൾ കീഴടക്കാൻ കാരണം. iQOO3എന്ന ഈ സ്മാർട്ഫോണിനെ കുറിച്ച് കൂടുതൽ പേർക്ക് അറിയില്ലെങ്കിലും ഇത് വിവോയുടെ സബ് ബ്രാൻഡാണ്. ലക്ഷങ്ങൾ വിലമതിക്കുന്ന സ്മാർട്ട് ഫോണുകളിൽ ഉള്ള എല്ലാ ഫീച്ചേഴ്‌സുകളും ഈ ഒരു ഫോണിൽ ഉണ്ടെന്നുള്ളത് ഒരു അതിശയിപ്പിക്കുന്ന ഒന്ന് തന്നെയാണ്. ഈ ഫോണിലെ ഏറ്റവും വലിയ പ്രത്യേകത എന്നത് ഇതിലെ ഫാസ്റ്റ് ചാർജിങ് സംവിധാനം ആണ്. നമ്മൾ ഉദ്ദേശിക്കുന്നതിലും വേഗത്തിൽ ചാർജ് കയറും എന്നുള്ളതാണ്. 55 വാട്സിന്റെ ഫാസ്റ്റ് ചാർജിങ് അഡാപ്റ്റർ ആണ് ഈ ഫോണിന് ലഭിക്കുന്നത്.\nഅതുകൊണ്ടു തന്നെ കുറച്ചു മിനിറ്റുകൾ കൊണ്ട് തന്നെ ഫോൺ ഫുൾ ചാർജ് എന്നുള്ളതാണ്. കൂടാതെ എടുത്തു പറയാവുന്ന ഒന്ന് തന്നെയാണ് ഇതൊരു 5ജി ഫോൺ ആണ് എന്നത്. ഇതിന്റെ ബാക്‌സൈഡിൽ ആയി4ക്യാമെറകളാണ് നൽകിയിരിക്കുന്നത്. അതിൽ പ്രൈമറി കാമറയുടെ സെൻസർ നൽകിയിരിക്കുന്നത് സോണി I M X 582 സെൻസർ ആണ്. 48 മെഗാപിക്സെൽ ക്യാമെറായാണ് ഇതിനു നൽകിയിരിക്കുന്നത് കൊണ്ട് തന്നെ ഉഗ്രൻ കാമറ പെർഫോമൻസ് കാഴ്ച്ച വെക്കുന്നു. (Qualcomm Snapdragon 865) ഇന്ന് ലഭ്യമായിട്ടുള്ളതിൽ വെച്ച് ഏറ്റവും മികച്ച പ്രോസസ്സർ ആണ് ഈ ഫോണിന് മികച്ച കരുത്തേകുന്നത്.\nഅതുകൊണ്ട് തന്നെ ഒരു ഗെയിമിംഗ് ഫോൺ ആയാണ് ഇതിനെ കമ്പനി പുറത്തിറക്കിയിരിക്കുന്നത്. ഈ സ്മാർട്ട് ഫോൺ പ്രധാനമായും3വേരിയന്റുകളിലായാണ് പുറത്തിറക്കിയിരിക്കുന്നത്. 8 ജിബി റാം 128 ജിബി, 8 ജിബി റാം 256 ജിബി, 12 ജിബി റാം 256 ജിബി എന്നീ വേരിയന്റുകൾ. പ്രധാനമായും ഹയർ വേരിയന്റുകളിൽ മാത്രമാണ് 5ജി സപ്പോർട്ട് ചെയ്യുന്നത്. ഫോണിന്റെ ബാക്ക് സൈഡ് ഗ്ലാസ് കൊണ്ടു തയാറാക്കിയിരിക്കുന്നതിനാൽ നല്ലൊരു സ്റ്റൈലിഷ് ലുക്കും ഇതിനു ലഭിക്കുന്നു. ഗൊറില്ല ഗ്ലാസ് സിക്സിന്റെ പ്രൊട്ടക്ഷൻ ഇതിനു നൽകിയിട്ടുണ്ട്. ഫ്രണ്ട് കാമറ ഡിസ്‌പ്ലേയ്ക്കു മുകളിലായി തന്നെ ചെറിയൊരു പഞ്ച് ഹോളിലായി ക്രമീകരിച്ചിരിക്കുന്നു.\n6.44 ഇഞ്ചിന്റെ സൂപ്പർ അമോ എൽ ഇ ഡി ഡിസ്പ്ലേ ആണ് ഈ ഒരു ഫോണിന് നൽകിയിരിക്കുന്നത്. അതുപോലെ ഇതിന്റെ ബ്രൈറ്റ്നസ്സ് 800 നിറ്റ്സ് ആണ്. അതുകൊണ്ട് ഔട്ഡോർ വിസിബിളിറ്റിയുടെ കാര്യത്തിൽ പേടിക്കേണ്ടതായിട്ടില്ല. ഫോണിന്റെ ഡിസ്‌പ്ലേയ്ക്കും ഗൊറില്ല ഗ്ലാസ്സ് സിക്സിന്റെ പ്രൊട്ടക്ഷൻ നൽകിയിട്ടുണ്ട്. ഫോണിൽ കൊടുത്തിട്ടുള്ള 60 ഹെഡ്‌സ് റിഫ്രഷ് റേറ്റ് ആയതു കൊണ്ട് തന്നെ തരക്കേടില്ലാത്ത ഒരു പെർഫോമൻസ് നമുക്ക് ലഭിക്കുന്നു. അതുപോലെ ഇതിന്റെ ഓപ്പറേറ്റിങ് സിസ്റ്റം ആൻഡ്രിയോടിന്റെ ഏറ്റവും പുതിയ പതിപ്പായ 10 ൽ അടിസ്ഥാനമാക്കിയാണ്. 4440 എം എ എച് ആണ് ഇതിന്റെ ബാറ്ററി കപ്പാസിറ്റി.\nവിസ്‌മയ കാഴ്ച്ച തീർക്കാൻ നോക്കിയയുടെ പുത്തൻ സ്മാർട്ട് ടീ വി എത്തുന്നു\nസാംസങ് ഗ്യാലക്‌സി M 21. ഒരു തകർപ്പൻ സ്മാർട്ട് ഫോൺ\nനിലവിൽ ലഭ്യമായിട്ടുള്ള ചൈനീസ് പ്രോഡക്റ്റ് അല്ലാത്ത സ്മാർട്ഫോണുകൾ


ബി.ജെ.പിയുമായി ബാന്ധവത്തിനില്ലെന്ന് ജോസ്.കെ.മാണി\nFriday 1st September 2017 6:41pm\nതിരുവനന്തപുരം: ബി.ജെ.പിയുമായി സംഖ്യത്തില്ലെന്ന് വ്യക്തമാക്കി ജോസ്.കെ.മാണി. മന്ത്രിസഭാ പുന:സംഘടനയ്ക്ക് പിന്നാലെ താന് കേന്ദ്ര മന്ത്രിസഭയിലേക്കെത്തുന്നുവെന്ന പ്രചരണങ്ങളെ തള്ളി കേരള കോണ്‍ഗ്രസ്(എം) നേതാവ് രംഗത്തെത്തിയിരിക്കുകയാണ്.\nബി.ജെ.പി ബാന്ധവമോ കേന്ദ്ര മന്ത്രിസഭയിലേക്കുളള പ്രവേശനമോ തന്റേയോ കേരള കോണ്‍ഗ്രസ് പാര്‍ട്ടിയുടേയോ രാഷ്ട്രീയ അജണ്ടയില് ഇല്ല എന്നത് അസന്നിഗ്ദ്ധനായി ആവര്‍ത്തിക്കുകയാണ്. ഇത്തരം നുണപ്രചരണം ആവര്‍ത്തിക്കുന്നതിന്റെ പിന്നില് മറ്റെന്തെങ്കിലും താല്‍പര്യങ്ങളാണോ എന്നും സംശയിക്കേണ്ടിയിരിക്കുന്നുവെന്ന് ജോസ് കെ മാണി വ്യക്തമാക്കി. ഫെയ്‌സ്ബുക്കിലൂടെയായിരുന്നു അദ്ദേഹത്തിന്റെ പ്രതികരണം.\nAlso Read: കൗണ്ടിയിലും അശ്വിന് മാജിക്; ഇംഗ്ലീഷ് താരങ്ങളെ വെള്ളം കുടിപ്പിച്ച് അഞ്ച് വിക്കറ്റുമായി അശ്വിന്റെ അരങ്ങേറ്റം, വീഡിയോ കാണാം\nനേരത്തെ കേന്ദ്രമന്ത്രിസഭാ പുന:സംഘടനയോടെ ജോസ് കെ മാണി മോദി മന്ത്രിസഭയില് അംഗമായേക്കുമെന്ന തരത്തില് റിപ്പോര്‍ട്ടുകളുണ്ടായിരുന്നു. ഇതിനിടെയാണ് വാര്‍ത്ത നിഷേധിച്ച് ജോസ് കെ മാണി രംഗത്തെത്തിയിരിക്കുന്നത്. ബി.ജെ.പിയിലും സര്‍ക്കാരിലും നിര്‍ണായക അഴിച്ചുപണിക്കൊരുങ്ങി ഞായാറാഴ്ചയാണ് കേന്ദ്രമന്ത്രിസഭ പുന:സംഘടന നടക്കുക.\nലോക്‌സഭാ സീറ്റ് ; പ്രശ്‌നങ്ങളെല്ലാം തീര്‍ന്നെന്ന് ജോസ് കെ മാണി; യു.ഡി.എഫിന്റെ മികച്ച സ്ഥാനാര്‍ത്ഥിയാണ് ജോസ്.കെ.മാണിയെന്ന് ഉമ്മന് ചാണ്ടി\nSaturday 9th June 2018 11:17am


manju warrier's make over picture viral in social media - Malayalam Filmibeat\nപുതിയ മേക്ക് ഓവറില് തിളങ്ങി മഞ്ജു വാര്യര്! ചിത്രങ്ങള് വൈറല്! കാണൂ\nമലയാളത്തില് പ്രേക്ഷകര് ഏറെ ഇഷ്ടപ്പെടുന്ന നായികാ നടിമാരിലൊരാളാണ് മഞ്ജു വാര്യര്. സാക്ഷ്യം എന്ന സിനിമയിലൂടെ സിനിമയിലെത്തിയ മഞ്ജു സല്ലാപം എന്ന ചിത്രത്തിലൂടെയായിരുന്നു നായികയായി അരങ്ങേറ്റം കുറിച്ചിരുന്നത്. മഞ്ജു തന്റെ കരിയറില് ചെയ്ത ഒട്ടുമിക്ക കഥാപാത്രങ്ങളും പ്രേക്ഷക മനസുകളില് ഇടം പിടിച്ചവയായിരുന്നു. വിവാഹ ശേഷം സിനിമയില് നിന്നു വിട്ടു നിന്ന താരം ഒരിടവേളയ്ക്കു ശേഷം ശക്തമായ തിരിച്ചുവരവായിരുന്നു നടത്തിയിരുന്നത്.\nതിരിച്ചുവരവില് റോഷന് ആന്‍ഡ്രൂസ് സംവിധാനം ചെയ്ത ഹൗ ഓള് ആര് യൂ എന്ന ചിത്രത്തിലൂടെയായിരുന്നു മഞ്ജു എത്തിയിരുന്നത്. തുടര്‍ന്നങ്ങോട്ട് നിരവധി ശ്രദ്ധേയ ചിത്രങ്ങള് നടിയുടെതായി മലയാളത്തില് പുറത്തിറങ്ങിരുന്നു. അടുത്തിടെ മഞ്ജു നടത്തിയ മേക്ക് ഓവറിന്റെ ചിത്രങ്ങള് സമൂഹമാധ്യമങ്ങളില് വൈറലായിരിക്കുകയാണ്.\nതിരിച്ചുവരവില് ശ്രദ്ധേയ ചിത്രങ്ങള്\nറോഷന് ആന്‍ഡ്രൂസ് സംവിധാനം ചെയ്ത ഹൗ ഓള്‍ഡ് ആര് യൂ എന്ന ചിത്രത്തിലൂടെ ശക്തമായൊരു കഥാപാത്രത്തെ അവതരിപ്പിച്ചായിരുന്നു മഞ്ജു തിരിച്ചുവരവ് നടത്തിയിരുന്നത്. ചിത്രത്തിലെ നിരുപമ രാജീവ് എന്ന കഥാപാത്രം മഞ്ജുവിന്റെ കൈയില് ഭദ്രമായിരുന്നുവെന്നാണ് ചിത്രം കണ്ട പ്രേക്ഷകര് ഒന്നടങ്കം അഭിപ്രായപ്പെട്ടിരുന്നത്. തുടര്‍ന്നും നിരവധി ശ്രദ്ധേയ ചിത്രങ്ങളില് മഞ്ജു മലയാളത്തില് അഭിനയിച്ചിരുന്നു. അധിക സിനിമകളിലും കേന്ദ്ര കഥാപാത്രമായിട്ടായിരുന്നു നടി അഭിനയിച്ചിരുന്നത്. കമല സുരയ്യയുടെ ജീവിത കഥയെ ആസ്പദമാക്കിയൊരുക്കിയ ആമി എന്ന ചിത്രത്തിലെ മഞ്ജുവിന്റെ പ്രകടനത്തിന് ഏറെ പ്രേക്ഷക പ്രശംസകള് ലഭിച്ചിരുന്നു. രാജേഷ് പിളളയുടെ വേട്ട, ഉദാഹരണം സുജാത, ജോ ആന്‍ഡ് ദ ബോയ്, എന്നും എപ്പോഴും,വില്ലന് തുടങ്ങിയ ചിത്രങ്ങളെല്ലാം ത്‌ന്നെ തിരിച്ചുവരവില് മഞ്ജു അഭിനയിച്ച ശ്രദ്ധേയ ചിത്രങ്ങളായിരുന്നു\nസിനിമാഭിനയത്തിന് പുറമെ നൃത്ത വേദികളിലൂം സജീവമാണ് മഞ്ജു വാര്യര്. സിനിമയിലേതു പോലെ തന്നെ നൃത്തവേദികളിലും നടി ആസ്വാദകരുടെ പ്രശംസകള് നേടിയെടുക്കാറുണ്ട്. മഞ്ജുവിന്റെ നൃത്ത പ്രകടനത്തിനെല്ലാം മികച്ച സ്വീകാര്യതയാണ് എല്ലാവരും നല്‍കാറുളളത്. ഭാവിയില് ഒരു ഡാന്‍സിംഗ് സ്‌കൂള് തുടങ്ങണമെന്ന ആഗ്രഹം മഞ്ജു മുന്‍പ് മാധ്യമങ്ങളോട് പങ്കുവെച്ചിരുന്നു. സിനിമയില് അവസരങ്ങള് ഇല്ലാതായാലും നൃത്തം തന്നോടൊപ്പം എന്നുമുണ്ടാവുമെന്നായിരുന്നു മഞ്ജു പറഞ്ഞിരുന്നത്.\nമോഹന്‍ലാല് എന്ന ചിത്രം\nസാജിദ് യാഹിയ സംവിധാനം ചെയ്ത മോഹന്‍ലാല് എന്ന ചിത്രമായിരുന്നു മഞ്ജുവിന്റെതായി ഒടുവില് തിയ്യേറ്ററുകളിലെത്തിയിരുന്നത്. ചിത്രത്തില് കട്ട ലാലേട്ടന് ഫാനായ മീനിക്കുട്ടിയെന്ന മഞ്ജുവിന്റെ കഥാപാത്രത്തിന് മികച്ച സ്വീകാര്യതയായിരുന്നു പ്രേക്ഷകര് നല്‍കിയിരുന്നത്. ഇന്ദ്രജിത്ത് സുകുമാരനും ചിത്രത്തിലൊരു പ്രധാന കഥാപാത്രമായി എത്തിയിരുന്നു. മോഹന്‍ലാല് ആരാധകരെയും കുടുംബപ്രേക്ഷകരെയും ഒരേപോലെ തൃപ്തിപ്പെടുത്തിയ ചിത്രമായിരുന്നു ഇത്. മഞ്ജുവിന്റെ പ്രകടനം തന്നെയായിരുന്നു ചിത്രത്തില് മികച്ചുനിന്നത്. മഞ്ജു ഇതുവരെ ചെയ്ത കഥാപാത്രങ്ങളില് നിന്നും വ്യത്യസ്ഥമായൊരു വേഷമായിരുന്നു ചിത്രത്തിലേത്. തിയ്യേറ്ററുകളില് സൂപ്പര്‍ഹിറ്റായി മാറിയ ചിത്രങ്ങളിലൊന്നായിരുന്നു മോഹന്‍ലാല്.\nലാലേട്ടന്റെ നായികയായുളള രണ്ട് ചിത്രങ്ങളാണ് മഞ്ജുവിന്റെതായി അണിയറയില് ഒരുങ്ങിക്കൊണ്ടിരിക്കുന്നത്. മോഹന്‍ലാലിന്റെ ബ്രഹ്മാണ്ട ചിത്രം ഒടിയന്, പൃഥ്വിരാജ് ആദ്യമായി സംവിധാനം ചെയ്യുന്ന ലൂസിഫര് എന്നിവയാണ് ആ ചിത്രങ്ങള്. രണ്ടു ചിത്രങ്ങളിലും വളരെയധികം പ്രധാന്യമുളള കഥാപാത്രമായിട്ടാണ് മഞ്ജു എത്തുന്നത്. നീണ്ട ഷെഡ്യൂളുകളില് ചിത്രീകരിച്ച ഒടിയന് ഓണത്തിനാണ് പ്രദര്‍ശനത്തിനെത്തുന്നത്. ഒടിയനില് മോഹന്‍ലാലിന്റെയും മഞ്ജുവിന്റെയും പ്രകടനത്തിനായി ആകാംക്ഷകളോടെയാണ് സിനിമാ പ്രേമികള് കാത്തിരിക്കുന്നത്.\nപുതിയ മേക്ക് ഓവര്\nമഞ്ജു വാര്യരുടെ പുതിയ മേക്ക് ഓവര് സമൂഹമാധ്യമങ്ങളില് വൈറലായിരിക്കുകയാണ്. നടി നിരഞ്ജന അനൂപിന്റെ വീട്ടില് മഞ്ജു എത്തിയപ്പോഴുളള ചിത്രങ്ങളാണ് സമൂഹമാധ്യമങ്ങളില് വൈറലായിരിക്കുന്നത് . നിരഞ്ജന തന്നെയാണ് ഈ ചിത്രങ്ങള് പങ്കുവെച്ചിരിക്കുന്നത്. വ്യത്യസ്ഥമാര്‍ന്നൊരു വേഷത്തിലായിരുന്നു മഞ്ജു നിരഞ്ജനയുടെ വീട്ടില് എത്തിയിരുന്നത്.\nRead more about: manju warrier cinema malayalam മഞ്ജു വാര്യര് സിനിമ മലയാളം\nmanju warrier's make over picture viral in social media


'ഓര്‍മ്മയില്ലേ മൂന്നു പതിറ്റാണ്ട് പിന്നിട്ട സാക്ഷരതാ യജ്ഞം'; ഓണ്‍ലൈന് വിദ്യാഭ്യാസത്തിന് ബദൽ നിർദ്ദേശവുമായി സന്ദീപ് വാര്യർ– News18 Malayalam\nSANDEEP G VARIER FB POST ON ONLINE EDUCATION\n'ഓര്‍മ്മയില്ലേ മൂന്നു പതിറ്റാണ്ട് പിന്നിട്ട സാക്ഷരതാ യജ്ഞം'; ഓണ്‍ലൈന് വിദ്യാഭ്യാസത്തിന് ബദൽ നിർദ്ദേശവുമായി സന്ദീപ് വാര്യർ\nഇതൊരു നിര്‍ദ്ദേശമായി മുന്നോട്ട് വയ്ക്കുന്ന ആശയമാണെന്നും ഇതു സംബന്ധിച്ച് നമുക്ക് ചര്‍ച്ച നടത്തി പോരായ്മകള് കണ്ടെത്തി കൂടുതല് വിപുലീകരിക്കാമെന്നും സന്ദീപ് വാര്യർ ഫേസ്ബുക്ക് പോസ്റ്റിൽ വ്യക്തമാക്കുന്നു.\nLast Updated : June 06, 2021, 20:44 IST\nതിരുവനന്തപുരം: കോവിഡ് കാലത്തെ അധ്യയനം കാര്യക്ഷമമാക്കാൻ ബദൽ നിർദ്ദേശവുമായി ബി.ജെ.പി നേതാവ് സന്ദീപ് വാര്യർ. മൂന്നു പതിറ്റാണ്ട് പിന്നിട്ട സാക്ഷരതാ യജ്ഞമാണ് ഓണ്‍ലൈൻ ക്ലാസിന് ബദലായി സന്ദീപ് മുന്നോട്ടു വച്ചിരിക്കുന്നത്. എന്നാൽ ഇതൊരു നിര്‍ദ്ദേശമായി മുന്നോട്ട് വയ്ക്കുന്ന ആശയമാണെന്നും ഇതു സംബന്ധിച്ച് നമുക്ക് ചര്‍ച്ച നടത്തി പോരായ്മകള് കണ്ടെത്തി കൂടുതല് വിപുലീകരിക്കാമെന്നും സന്ദീപ് വാര്യർ ഫേസ്ബുക്ക് പോസ്റ്റിൽ വ്യക്തമാക്കുന്നു.\n"കേരളത്തില് കഴിഞ്ഞ രണ്ട് ടേമായി അദ്ധ്യാപന പരിശീലനം ലഭിക്കാതെ ഇരിക്കുന്ന ബി എഡ് ടിടിസി കോഴ്സ് ചെയ്യുന്ന യുവതീ യുവാക്കളെ ആദ്യ റിസോഴ്സ് ആയി പരിഗണിക്കാം. ശേഷം ഡിഗ്രി വിദ്യാഭ്യാസമുള്ള യുവതീ യുവാക്കള്. വളണ്ടിയര്‍മാരായി രജിസ്റ്റര് ചെയ്യുന്ന ഉന്നത വിദ്യാഭ്യാസം നേടിയവര്‍ക്കും അവസരം നല്‍കാം. ഇവരെ കോവിഡ് വിദ്യാഭ്യാസ പോരാളികളായി സെലക്ട് ചെയ്ത് വാക്സിനേഷന് ചെയ്യണം. ഓരോ വാര്‍ഡിലും പത്തു പേരെയെങ്കിലും ലഭിക്കാന് ബുദ്ധിമുട്ടുണ്ടാവില്ല. ഇങ്ങനെ സെലക്ട് ചെയ്യുന്ന യുവതീ യുവാക്കള്‍ക്ക് പഠിപ്പിക്കേണ്ട മെറ്റീരിയല് ഓണ്‍ലൈനായി നല്‍കണം. വീടിനടുത്തുള്ള അഞ്ചോ അധികമോ (പത്തില് താഴെ) കുട്ടികളെ സാമൂഹിക അകലം പാലിച്ചു കൊണ്ട് പഠിപ്പിക്കാന് ഈ കോവിഡ് വിദ്യാഭ്യാസ പോരാളികള്‍ക്ക് കഴിയും. പ്രതിമാസം ഒരു ചുരുങ്ങിയ സംഖ്യ ഇവര്‍ക്ക് സ്റ്റൈപ്പന്‍റ് ആയി നല്‍കുകയും വേണം. ഇത് മാര്‍ക്കറ്റിലേക്ക് തന്നെ തിരിച്ചെത്തും എന്ന കാര്യം പരിഗണിച്ചാല് ഇതൊരു സാമ്പത്തികോത്തേജന പാക്കേജ് കൂടിയായി മാറും."- സന്ദീപ് ഫേസ്ബുക്ക് പോസ്റ്റിൽ വ്യക്തമാക്കുന്നു.\nAlso Read 'കുഴൽപ്പണക്കേസിൽ പാര്‍ട്ടിയെ വളഞ്ഞിട്ട് ആക്രമിക്കാൻ ശ്രമം'; ഒറ്റക്കെട്ടായി പൊരുതാനുറച്ച് ബി.ജെ.പി\nഫേസ്ബുക്ക് പോസ്റ്റ് പൂർണരൂപത്തിൽ\nആദ്യമേ പറയട്ടെ, ഇതൊരു നിര്‍ദ്ദേശമായി മുന്നോട്ട് വക്കുന്ന ആശയമാണ്. ഇതു സംബന്ധിച്ച് നമുക്ക് ചര്‍ച്ച നടത്തി പോരായ്മകള് കണ്ടെത്തുകയും കൂടുതല് വിപുലീകരിക്കുകയും ചെയ്യാവുന്നതാണ്.\nകോവിഡ് മഹാമാരിയുടെ കാലത്ത് വിദ്യാഭ്യാസം ഓണ്‍ലൈന് വഴിയോ ടി വി വഴിയോ നടക്കുകയാണല്ലോ. ഓണ്‍ലൈന് ക്ലാസുകള് സംബന്ധിച്ച് ഇപ്പോള് ഒരു ട്രാൻസിഷണല് പീരിയഡ് ആണ്. പ്രധാനമായും മൊബൈല് ഫോണില്ല, റേഞ്ചില്ല, ടിവിയില്ല തുടങ്ങിയ ഇന്ഫ്രാസ്ട്രക്ചര് പ്രശ്നങ്ങളാണ് ഓണ്‍ലൈന് ക്ലാസുകള്‍ക്ക് വലിയ പ്രതിസന്ധി തീര്‍ക്കുന്നത്. കുട്ടികള്‍ക്ക് ഓണ്‍ലൈന് ക്ലാസുകളില് താല്‍പര്യം കുറയുന്നതും പ്രശ്നമാണ്.\nഎങ്ങനെ ഈ പ്രതിസന്ധി മറികടക്കാം എന്നത് സംബന്ധിച്ച് ചര്‍ച്ചകള് നടന്നുവരികയാണല്ലോ. മൊബൈല് ഫോണും ടിവിയും വാങ്ങിച്ചു നല്‍കിയാലും ഓണ്‍ലൈന് ക്ലാസുകളില് വിദ്യാര്‍ത്ഥികള്‍ക്കുള്ള താല്‍പ്പര്യം കൂടി പ്രശ്നമാണ്. രക്ഷിതാക്കളില് ഏറെ പേര്‍ക്കും ശ്രദ്ധിക്കാന് സമയവുമില്ല.\nഈ പ്രതിസന്ധി മറികടക്കാന് നമ്മുടെ കേരളത്തിന്‍റെ തന്നെ ഉജ്ജ്വലമാതൃകയില്ലേ ? . ഓര്‍മ്മയില്ലേ മുന്നു പതിറ്റാണ്ട് പിന്നിട്ട സാക്ഷരതാ യജ്ഞം ? വിദ്യാസമ്പന്നരായ കേരളത്തിലെ യുവത വീടിനു അടുത്തുള്ളവര്‍ക്ക് അക്ഷരം പഠിപ്പിക്കാന് തയ്യാറായതും അങ്ങനെ സാക്ഷരതാ യജ്ഞം ജനകീയ മുന്നേറ്റമായതും മറക്കാന് കഴിയുമോ?\nAlso Read 'എന്റെ മകനിലേക്ക് ഒരു അന്വേഷണവും എത്തിക്കാൻ കഴിയില്ല; ഉപ്പ് തിന്നുന്നവന് വെള്ളം കുടിക്കും': കെ സുരേന്ദ്രന്\nകേരളത്തില് കഴിഞ്ഞ രണ്ട് ടേമായി അദ്ധ്യാപന പരിശീലനം ലഭിക്കാതെ ഇരിക്കുന്ന ബി എഡ് ടിടിസി കോഴ്സ് ചെയ്യുന്ന യുവതീ യുവാക്കളെ ആദ്യ റിസോഴ്സ് ആയി പരിഗണിക്കാം. ശേഷം ഡിഗ്രി വിദ്യാഭ്യാസമുള്ള യുവതീ യുവാക്കള്. വളണ്ടിയര്‍മാരായി രജിസ്റ്റര് ചെയ്യുന്ന ഉന്നത വിദ്യാഭ്യാസം നേടിയവര്‍ക്കും അവസരം നല്‍കാം. ഇവരെ കോവിഡ് വിദ്യാഭ്യാസ പോരാളികളായി സെലക്ട് ചെയ്ത് വാക്സിനേഷന് ചെയ്യണം. ഓരോ വാര്‍ഡിലും പത്തു പേരെയെങ്കിലും ലഭിക്കാന് ബുദ്ധിമുട്ടുണ്ടാവില്ല. ഇങ്ങനെ സെലക്ട് ചെയ്യുന്ന യുവതീ യുവാക്കള്‍ക്ക് പഠിപ്പിക്കേണ്ട മെറ്റീരിയല് ഓണ്‍ലൈനായി നല്‍കണം. വീടിനടുത്തുള്ള അഞ്ചോ അധികമോ (പത്തില് താഴെ) കുട്ടികളെ സാമൂഹിക അകലം പാലിച്ചു കൊണ്ട് പഠിപ്പിക്കാന് ഈ കോവിഡ് വിദ്യാഭ്യാസ പോരാളികള്‍ക്ക് കഴിയും. പ്രതിമാസം ഒരു ചുരുങ്ങിയ സംഖ്യ ഇവര്‍ക്ക് സ്റ്റൈപ്പന്‍റ് ആയി നല്‍കുകയും വേണം. ഇത് മാര്‍ക്കറ്റിലേക്ക് തന്നെ തിരിച്ചെത്തും എന്ന കാര്യം പരിഗണിച്ചാല് ഇതൊരു സാമ്പത്തികോത്തേജന പാക്കേജ് കൂടിയായി മാറും.\nമൊബൈല് ഫോണോ റേഞ്ചോ ടിവിയോ ലഭ്യമല്ലാത്ത വിദൂര ഗ്രാമങ്ങളിലും നഗരത്തിലെ ഫ്ലാറ്റ് സമുച്ചയങ്ങളിലും ഒരു പോലെ നമുക്കിത് ഫലപ്രദമായി നടപ്പാക്കാം. വീട്ടിനുള്ളില് ഒറ്റക്ക് ഇരിക്കേണ്ടി വരുന്ന ആയിരക്കണക്കിന് കുരുന്നുകള്‍ക്ക് മാനസിക പിരിമുറുക്കം കുറക്കാനും ഇതുമൂലം കഴിയും.\nസാക്ഷരതാ യജ്ഞകാലത്തേക്ക് നമുക്ക് തിരിച്ചു പോകാം.\nഎന്തിന്നധീരത ഇപ്പോള് തുടങ്ങുവിന്\nഎല്ലാം നിങ്ങള് പഠിക്കേണം\nഈ ആശയം സമഗ്ര ചര്‍ച്ചക്കും പരിഗണനക്കുമായി പൊതുസമൂഹത്തിനു മുന്നില് സമര്‍പ്പിക്കുന്നു.\nസന്ദീപ് ജി വാര്യർ\nFirst published: June 06, 2021, 20:44 IST\nOnline Classsandeep g varrier


എഴുതിയതെല്ലാം മായ്ച്ചുകളയുന്നു, കോബി ബ്രയാന്റിന് വിട നല്‍കി പൗലോ കൊയ്‌ലോ\nബാസ്‌ക്കറ്റ് ബോള് ഇതിഹാസം കോബി ബ്രയാന്റിന്റെ അപ്രതീക്ഷിതവിയോഗത്തില് വിതുമ്പുകയാണ് ലോകം മുഴുവനുള്ള കായികപ്രേമികള്. കളിക്കളത്തിലെ ആ സൂര്യതേജസ്സിന് വിട നല്‍കുമ്പോള്, കോബി ബ്രയാന്റിനൊപ്പം പുസ്തകരചനയ്ക്കായി തയ്യാറെടുത്തിരുന്ന വിഖ്യാത സാഹിത്യകാരന് പൗലോ കൊയ്‌ലോയും തേങ്ങുകയാണ്. തങ്ങളുടെ സംയുക്തസംരംഭത്തില്‍നിന്നും പിന്മാറുന്നുവെന്ന് പ്രഖ്യാപിച്ച പൗലോ അദ്ദേഹത്തിന്റെ അസാന്നിദ്ധ്യത്തില് പുസ്തകത്തിന് എന്തുപ്രസക്തിയെന്ന് ആരാധകലോകത്തോട് ചോദിക്കുന്നു. ബ്രയാന്റെ മരണമറിഞ്ഞ് ഏതാനും മണിക്കൂറുകള്‍ക്കുള്ളില്‍തന്നെ തന്റെ തീരുമാനം പൗലോ കൊയ്‌ലോ ആരാധകരെ അറിയിക്കുകയായിരുന്നു.\nകോബിയുടെ അപ്രതീക്ഷിതമരണവാര്‍ത്ത തന്നെ ഞെട്ടിച്ചതായും പുസ്തരചനയില്‍നിന്ന് പിന്മാറുന്നതായും പൗലോ സോഷ്യല് മീഡിയയിലൂടെ വ്യക്തമാക്കി. ‘ഇതുവരെ എഴുതിയതെല്ലാം മായ്ച്ചു കളയുകയാണ്. കോബി ഇല്ലാത്ത ലോകത്ത് ആ പുസ്തകത്തിന് പ്രസക്തി ഇല്ലെന്ന് ഞാന് ഉറച്ചു വിശ്വസിക്കുന്നു. ആ മഹാനായ മനുഷ്യനോട് എനിക്കു നീതി പുലര്‍ത്തണം. അതിനുള്ള മാര്‍ഗ്ഗം എഴുതിയതെല്ലാം മായ്ച്ചു കളയുക എന്നതു മാത്രം. പ്രിയപ്പെട്ട കോബി, ഒരു കായികതാരത്തേക്കാളുപരി മറ്റു പലതുമായിരുന്നു എനിക്ക് നിങ്ങള്. താങ്കളുമായുള്ള സൗഹൃദത്തില്‍നിന്നും ഞാന് നിരവധി കാര്യങ്ങള് മനസ്സിലാക്കി.’ വിതുമ്പുന്ന വാക്കുകളോടെ, സ്‌നേഹം തുളുമ്പുന്ന അക്ഷരങ്ങളില് അദ്ദേഹം കോബി ബ്രയാന്റിന് ആദരമര്‍പ്പിച്ചു.\nപൗലോ കൊയ്‌ലോയുടെ വലിയൊരു ആരാധകനായിരുന്നു കോബി ബ്രിയാന്റ്, ആല്‍ക്കെമിസ്റ്റായിരുന്നു പ്രിയ പുസ്തകം. 2016-ല് എന്‍ബിഎയില്‍നിന്നും വിരമിച്ച ശേഷമായിരുന്നു കോബി ബ്രയാന്റും പൗലോ കൊയ്‌ലോയും ഒരുമിച്ച് കുട്ടികള്‍ക്കായി ഒരു പുസ്തകം രചിക്കുവാന് തീരുമാനമെടുത്തത്. മാസങ്ങള്‍ക്കു മുമ്പാണ് രചന ആരംഭിച്ചത്.\nകാലിഫോര്‍ണിയയിലെ കലബസാസ് മേഖലയില് ഉണ്ടായ ഹെലികോപ്റ്റര് അപകടത്തിലായിരുന്നു കോബി ബ്രയാന്റെ മരണം. അപകടത്തില് അദ്ദേഹത്തിന്റെ 13കാരിയായ മകള് ജിയാന ഉള്‍പ്പെടെ ഹെലികോപ്റ്ററിലുണ്ടായിരുന്ന ഒമ്പത് പേരും മരിച്ചു.\nപ്രൊഫ.ടി.ജെ.ജോസഫിന്റെ ആത്മകഥ ‘അറ്റുപോകാത്ത ഓര്‍മ്മകള്’ സക്കറിയ പ്രകാശനം ചെയ്തു\nഇന്ന് ലോക നിഘണ്ടു ദിനം; ശരി അറിയാനും ശരിയായി അറിയാനും ഡിസി…


സ്വകാര്യതാ നയത്തിൽ വരുത്തിയ മാറ്റം പിൻവലിക്കണമെന്ന് വാട്‌സാപ്പിനോട് ഇന്ത്യ. – NavaKerala News\nHome/Editor's Choice/സ്വകാര്യതാ നയത്തിൽ വരുത്തിയ മാറ്റം പിൻവലിക്കണമെന്ന് വാട്‌സാപ്പിനോട് ഇന്ത്യ.\nന്യൂഡൽഹി/ സ്വകാര്യതാ നയത്തിൽ വരുത്തിയ മാറ്റം പിൻവലിക്കണമെന്ന് വാട്‌സാപ്പിനോട് ഇന്ത്യ. ഏകപക്ഷീയമായ ഇത്തരം മാറ്റങ്ങൾ അംഗീകരിക്കാനാവില്ലെന്ന് വാട്സാപ്പ് സി ഇ ഒ വിൽ കാത്ചാർട്ടിന് അയച്ച കത്തിൽ കേന്ദ്ര ഇലക്ട്രോണിക്‌സ് മന്ത്രാലയം ആണ് പറഞ്ഞിട്ടിട്ടുള്ളത്. സ്വകാര്യത, ഡാറ്റാ കൈമാറ്റം, പങ്കിടൽ നയങ്ങൾ എന്നിവ സംബന്ധിച്ച് വ്യക്തത വരുത്തണമെന്ന് കത്തിൽ പറഞ്ഞിട്ടുണ്ട്.\nആഗോളതലത്തിൽ ഏറ്റവും കൂടുതൽ വാട്സാപ്പ് ഉപയോക്താക്കൾ ഉള്ള രാജ്യമാണ് ഇന്ത്യ. വാട്സാപ്പിന്റെ ഏറ്റവും വലിയ സേവന വിപണിയിൽ വരുന്ന ഇന്ത്യക്കാരുടെ സ്വകാര്യതയെ മാനിച്ചേ പറ്റൂ. സ്വകാര്യതാ നയത്തിൽ അടുത്തിടെ കമ്പനി വരുത്തിയ മാറ്റം ഇന്ത്യൻ പൗരന്റെ സ്വയം നിർണയാവകാശവുമായി ബന്ധപ്പെട്ട് വലിയ ആശങ്കകൾ ഉയർത്തിയിട്ടുണ്ട്. കേന്ദ്രസർക്കാർ കത്തിൽ പറയുന്നു.\nവിവരങ്ങളുടെ സ്വകാര്യത, തിരഞ്ഞെടുക്കാനുളള സ്വാതന്ത്ര്യം, ഡാറ്റ സുരക്ഷിതത്വം എന്നിവ സംബന്ധിച്ച സമീപനംപുനപ്പരിശോധിക്കണം. ഇന്ത്യ വാട്സാ‌പ്പിനോട് ആവശ്യപ്പെട്ടിട്ടുണ്ട്. പുതിയ പോളിസി അംഗീകരിക്കാത്തവരുടെ സേവനം ഈ മാസത്തോടെ അവസാനിപ്പിക്കും എന്നായിരുന്നു നേരത്തെ വാട്സാപ്പ് അറിയിച്ചിരുന്നത്. വ്യാപക വിമർശനം ഉയർന്നതിനെത്തുടർന്ന് ഇത് മെയ് വരെ നീട്ടിയിരിക്കുന്ന സാഹചര്യമാണ് ഉള്ളത്.


ആണ്ടാള് ഒരു മലയാളി ആന; ജയലളിതയുടെ അരുമ, സൂപ്പര് സ്റ്റാറിനൊപ്പം നടിച്ച താരം | Andal elephant | Andal elephant at sreerangam temple Tamilnadu\nആണ്ടാള് ഒരു മലയാളി ആന; ജയലളിതയുടെ അരുമ, സൂപ്പര് സ്റ്റാറിനൊപ്പം നടിച്ച താരം\nതമിഴകത്തെ താരരാജാവ് സാക്ഷാല് സൂപ്പര്‍സ്റ്റാര് രജനീകാന്തിന്റെ കൂടെ 'തമ്പിക്ക് എന്ത ഊര്' എന്ന സിനിമയില് അഭിനയിച്ചതില് പിന്നെയാണ് ഇവള്‍ക്ക് താരപരിവേഷം കൂടിയതെന്ന് പാപ്പാന്\nPublished: Jan 19, 2018, 08:33 AM IST\nആണ്ടാളും പാപ്പാന് രാജേഷും\nതമിഴ്‌നാട് മുന്‍മുഖ്യമന്ത്രി ജയലളിതയ്ക്ക് ഇഷ്ട്ടപ്പെട്ട ആന ഏതെന്ന് ചോദിച്ചാല് തമിഴ്‌നാട്ടുകാര് ഒന്നിച്ചു പറയും 'ആണ്ടാള്' എന്ന്. തൃശ്ശിനാപള്ളി ശ്രീരംഗം ക്ഷേത്രത്തിലെ ആന ആണ്ടാളിനെക്കുറിച്ചാണ് പറഞ്ഞുവരുന്നത്. 1986-ല് എട്ട് വയസ്സില് ക്ഷേത്രത്തില് നടയിരുത്തിയ ആനയ്ക്ക് പറയാനുമുണ്ട് ഒരു മലയാളിപെരുമ. കഴിഞ്ഞ 31 വര്‍ഷമായി പാലക്കാട് ആലത്തൂര് തെക്കേവെളുത്താക്കല് കുടുംബാംഗങ്ങളാണ് ആനയെ പരിചരിക്കുന്നത്. അതുകൊണ്ടുതന്നെ ആണ്ടാളിന്റെ ഭാഷയും മലയാളമാണ്.\nജയലളിത വര്‍ഷങ്ങള്‍ക്ക് മുന്‍പ് ശ്രീരംഗം ക്ഷേത്രത്തിലെത്തിയപ്പോള് ആണ്ടാളിനെക്കണ്ട് അടുത്തെത്തി. ആനയ്ക്ക് പഴം നല്‍കിയശേഷം തമിഴില് വിളിച്ചപ്പോള് ആന ശ്രദ്ധിച്ചില്ല. തുടര്‍ന്ന് മലയാളത്തില് 'നന്നായിട്ടുണ്ടോ' എന്ന് ചോദിച്ചപ്പോള് തലയനക്കി കാണിച്ചുവത്രേ. അന്ന് മുതല് മരണം വരെയും ജയലളിതയുടെ ഓമനയായിരുന്നു ആണ്ടാള്. തമിഴ്‌നാട്ടിലെ ക്ഷേത്ര ആനകള്‍ക്കെല്ലാം ഭരണഭാഷയായി മലയാളം തന്നെയാണ് ഉപയോഗിക്കുന്നത്. കാരണം പാപ്പാന്മാരെല്ലാം മിക്കവാറും മലയാളികള് ആയിരിക്കും. തെക്കേവെളുത്താക്കല് കുടുംബാംഗം രാജേഷ് ആണ് ഇപ്പോള് ആണ്ടാളുടെ പാപ്പാന്.\nതമിഴകത്ത് 7-8 നൂറ്റാണ്ടുകളിലായി ജീവിച്ചിരുന്ന വൈഷ്ണവ കവയിത്രിയാണ് ആണ്ടാള്. വൈഷ്ണവ ക്ഷേത്രങ്ങളിലെ മിക്ക ആനകള്‍ക്കും അതുമായി ബന്ധപ്പെട്ട പേരാണ് നല്‍കി വരാറ്. ആരോടും ഇണങ്ങുന്ന പ്രകൃതമാണ് ഇവള്‍ക്കെന്ന് രാജേഷ് പറയുന്നു. അതുകൊണ്ടാണ് സിനിമയില് അഭിനയിക്കാന് അവസരം ലഭിച്ചതും. തമിഴകത്തെ താരരാജാവ് സാക്ഷാല് സൂപ്പര്‍സ്റ്റാര് രജനീകാന്തിന്റെ കൂടെ 'തമ്പിക്ക് എന്ത ഊര്' എന്ന സിനിമയില് അഭിനയിച്ചതില് പിന്നെയാണ് ഇവള്‍ക്ക് താരപരിവേഷം കൂടിയതെന്ന് പാപ്പാന്റെ പുകഴ്ത്തല് കേട്ടപ്പോള് ചെവി വീശി കാണിച്ച് ശരിയെന്ന് ആണ്ടാളും.\nനവരാത്രി ഉത്സവത്തിന് വാദ്യഘോഷത്തോടൊപ്പം ആണ്ടാളിന്റെ മൌത്ത് ഓര്‍ഗന് വായനയും ഉണ്ടാകും. മറ്റുള്ള ആനകളെ പോലെയല്ല ആണ്ടാള്, ആരെങ്കിലും പഴം നല്‍കിയാല് അതുപടി തിന്നാനൊന്നും ആണ്ടാളെ കിട്ടില്ല. പഴമെത്ര കിട്ടിയാലും തോലുരിച്ചു മാത്രമേ കഴിക്കൂ. മനുഷ്യരെ പോലെ തോല് റോഡിലേക്കൊന്നും വലിച്ചെറിയുകയുമില്ല. പാപ്പാന്റെ കൈയില് ഏല്‍പ്പിച്ച് മറ്റുള്ളവര്‍ക്ക് മാതൃകയാകും.\nആണ്ടാളിനെ ആരും ആനയെന്ന് വിളിക്കാറില്ല. പേര് മാത്രമേ വിളിക്കൂ. എല്ലാദിവസവും രാവിലെ മൂന്നു മണിയോടെ ആണ്ടാളും രാജേഷും എണീക്കും. കാവേരിയിലെ കുളികഴിഞ്ഞ് വെള്ളി തീര്‍ഥക്കുടത്തില് അഭിഷേകത്തിനുള്ള ജലവുമായി ക്ഷേത്രമുറ്റത്ത് എത്തും. നടതുറന്നു രംഗനാഥനെ കണികണ്ട് തലേന്ന് രാത്രി രംഗനാഥന് ചാര്‍ത്തിയ മാലയണിഞ്ഞാണ് പിന്നെ നില്‍ക്കുക. ചന്ദനവും അഭിഷേകം കഴിഞ്ഞുള്ള പ്രസാദവും ആദ്യം ആണ്ടാളിനും പാപ്പാനും കിട്ടും. തുലാമാസത്തില് സ്വര്‍ണക്കുടവുമായാണ് ആണ്ടാള് ക്ഷേത്രത്തിലെത്തുക.\n1940-ല് മദിരാശി സംസ്ഥാനത്തിലെ ശ്രീരംഗത്ത് വന്നതാണ് പാപ്പാനായ രാജേഷിന്റെ മുത്തച്ഛന് ശിവരാമകുറുപ്പ്. തൃശ്ശിനാപള്ളിയില് തന്നെയുള്ള തിരുവാനായ്കാവല് ക്ഷേത്രത്തിലെ ആനയുടെ പാപ്പനായിരുന്നു ഇദ്ദേഹം. പിന്നീട് മകന് കരുണാകരന് അവിടെത്തന്നെ തുടര്‍ന്നുവെങ്കിലും നാലു ദശാബ്ധങ്ങള്‍ക്ക് മുന്‍പ് ശ്രീരംഗം ക്ഷേത്രത്തിലേക്ക് ആനപാപ്പാനായി എത്തി. അദ്ദേഹത്തിന്റെ മരണശേഷം സഹോദരന് ശ്രീധരനും പിന്നീട് രണ്ട് വര്‍ഷമായി കരുണാകരകുറുപ്പിന്റെ മകന് രാജേഷായി ആണ്ടാളിനു തുണ.\nബാംഗ്ലൂരില് ശ്രീശ്രീ രവിശങ്കറിന്റെ ഇന്ദ്രാണി ആനയ്ക്ക് എട്ടു വര്‍ഷമായി പാപ്പാനായിരുന്നു രാജേഷ്. ഭാര്യ വണ്ടാഴിസ്വദേശി ശ്രീജയും ഏകമകള് എട്ടാംക്ലാസ്സുകാരി സ്വര്‍ണലക്ഷ്മിയുമാണ് ഇപ്പോള് ആണ്ടളിന്റെ കളികൂട്ടുകാര്.\nContent Highlight: Andal elephant, sreerangam temple, Tamilnadu


മൂന്നു ദിവസത്തിനിടെ സൽമാൻ ഖാൻ വെടിവച്ചത് 5000 തവണ!- Salman Khan Shooting 5000 cartridges over3days\nTiger Zinda Hai New Still Salman Khan 5000 Cartridges Shot From A Machine\n25-30 കിലോ ഭാരം വരുന്ന മെഷീൻ തോക്ക് ഉപയോഗിച്ചാണ് സൽമാൻ ഖാൻ വെടിവച്ചത്\nഈ വർഷം ബോളിവുഡ് കാത്തിരിക്കുന്ന ആക്ഷൻ ത്രില്ലർ ചിത്രമാണ് സൽമാൻ ഖാന്റെ ടൈഗർ സിന്താ ഹെ. ചിത്രത്തിലെ ക്ലൈമാക്സ് രംഗങ്ങൾ ബോളിവുഡ് സിനിമയിൽ ഇതുവരെ കാണാത്ത തരത്തിലാണ് ചിത്രീകരിച്ചിരിക്കുന്നതെന്നാണ് പുറത്തുവരുന്ന റിപ്പോർട്ടുകൾ. ഭാരം കൂടിയ മെഷീൻ തോക്കുകൾ ഉപയോഗിച്ചുളള സൽമാന്റെ ആക്ഷൻ രംഗങ്ങളാണ് ചിത്രത്തിന്റെ ഹൈലൈറ്റ്.\nഎംജി 42 മെഷീൻ തോക്കാണ് ചില രംഗങ്ങളിൽ സൽമാൻ ഉപയോഗിച്ചിട്ടുളളത്. 25-30 കിലോ ഭാരം വരുന്ന മെഷീൻ തോക്ക് ഉപയോഗിച്ച് വെടിവയ്ക്കുന്ന സൽമാൻ ഖാന്റെ ചിത്രം പുറത്തുവന്നിട്ടുണ്ട്. ടൈഗർ സിന്താ ഹെയിലെ പ്രധാനപ്പെട്ട രംഗങ്ങളിൽ ഒന്നാണ് ഈ ആക്ഷൻ രംഗമെന്ന് സംവിധായകൻ അലി അബ്ബാസ് സഫർ പറയുന്നു. മൂന്നു ദിവസം കൊണ്ടാണ് രംഗങ്ങൾ ഷൂട്ട് ചെയ്തത്. ഈ ദിവസത്തിനിടെ 5000 തവണയാണ് സൽമാൻ വെടിയുതിർത്തത്- അദ്ദേഹം പറഞ്ഞു.\nസൽമാൻ ഖാന്റെ ട്യൂബ്‌ലൈറ്റ് ബോക്സോഫിസിൽ വലിയ ജയം നേടിയിരുന്നില്ല. അതിനാൽതന്നെ ടൈഗർ സിന്താ ഹേയുടെ വിജയം സൽമാനെ സംബന്ധിച്ചിടത്തോളം അനിവാര്യമാണ്. ഡിസംബർ 22 നാണ് ചിത്രം റിലീസ് ചെയ്യുന്നത്. കത്രീന കെയ്ഫാണ് ചിത്രത്തിലെ നായിക. അഞ്ചു വർഷങ്ങൾക്കുശേഷമാണ് സൽമാനും കത്രീനയും വീണ്ടും ഒരു സിനിമയിൽ ഒന്നിക്കുന്നത്. കാബിർ ഖാന്റെ ഏക് താ ടൈഗറിലാണ് ഇരുവരും അവസാനമായി ഒന്നിച്ചത്.


തോളിൽ കൈകുഞ്ഞ് | Your Creatives | Short Story | Malayalam Literature\nഅബ്ദുൽ ബഷീർ ഫത്തഹുദ്ദീൻ May 26, 2020 07:30 AM IST\nഡേഡ് സൗ റുപ്പയാ (അനുഭവ കുറിപ്പ്)\nകൂടെയുള്ളവരുടെ കരുതലും സ്നേഹവും നമ്മളെ മടിയന്മാർ ആക്കുമെന്നതിൽ കുറേയെങ്കിലും സത്യമുണ്ട്. അരികിൽ കിടക്കുന്ന കുഞ്ഞുണർന്ന് കരയുമ്പോഴും ഉറക്കം നടിച്ച് കുറച്ചുനേരം കൂടി കിടന്നു. കരച്ചിൽ നീളുന്നതല്ലാതെ അവൾ വരികയോ ആ കുഞ്ഞിനെയൊന്ന് തട്ടിക്കൊടുക്കെന്ന് വിളിച്ചു പറയുകയോ ഒന്നുമുണ്ടായില്ല.\nകണ്ണടച്ചുപിടിച്ചു കൊണ്ട് തന്നെ തിരിഞ്ഞ് കുഞ്ഞിനെ പതുക്കെ തട്ടിക്കൊടുത്തു. കയ്യിൽ നനവ് തട്ടിയപ്പോൾ ചാടിയെണീറ്റു. ‘‘ടേയ്, ദേ മോൾ കിടന്നു പെടുത്തു. തുണിയൊക്കെ മാറ്റി കൊടുക്ക്’’ ഡയലോഗ് ആവർത്തിച്ചിട്ടും ഒരനക്കവും ഇല്ലല്ലോ? ഇന്നെന്ത് പറ്റിയവൾക്ക്?, കണ്ണ് തുറന്ന് നോക്കിയപ്പോൾ കട്ടിലിന്റെ ഒരോരം പറ്റി അവൾ കിടക്കുന്നു. നേരം നല്ലവണ്ണം വെളുത്തിട്ടുമുണ്ട്. ദൈവമേ, ഇന്നിതെന്തു പറ്റി? എഴുന്നേൽക്കാൻ ഒരുപാട് വൈകിയല്ലോ? ‘‘ടേയ്, എഴുന്നേൽക്ക്, സമയം ഒരുപാടായി’’. അവളെ തൊട്ടതും കൈപൊള്ളിയതു പോലെ തോന്നി. കുലുക്കി വിളിച്ചതും ഒരു ഞരക്കം മാത്രം.\nഎന്ത് ചെയ്യണമെന്നറിയാതെ ആകെ വിഷമവൃത്തത്തിലായി. മൂത്രത്തിൽ കിടന്ന് കരയുന്ന മോളും, ചുട്ടുപൊള്ളുന്ന പനിയുമായി അർധബോധാവസ്ഥയിൽ കിടക്കുന്ന ഭാര്യയും. അടുത്തു തന്നെ താമസിക്കുന്ന സഹപ്രവർത്തകൻ കുൽ ഭൂഷണെ മൊബൈൽ ഫോണിൽ വിളിച്ചെങ്കിലും എടുക്കുന്നില്ല. ബൈക്കിൽ ഓഫീസിലേക്കുള്ള യാത്രയിലാവും. കുൽഭൂഷന്റെ വീട്ടിലെ നമ്പർ അറിയാം, പക്ഷേ അയാളുടെ ഭാര്യയും മകനും ഇന്നലെയാണ് ആരുടെയോ വിവാഹത്തിനായി അയാളുടെ നാട്ടിലേക്ക് പോയത്.\nകുഞ്ഞിന്റെ ഉടുപ്പ് മാറ്റി കഴുകിത്തുടച്ച് ഡയപ്പറും ഫ്രോക്കും ഇട്ടു കൊടുത്തു. ഭാര്യയുടെ നെറ്റിയിൽ തുണി നനച്ചിട്ട്, നൈറ്റി മാറ്റി ചുരിദാറ് ഇട്ടു കൊടുക്കാൻ ഒരു പാട് സമയം എടുത്തില്ലെങ്കിലും അലമാരയും മുറിയും ഒരു യുദ്ധം കഴിഞ്ഞ പോലെ അലങ്കോലമായി. പല്ലു പോലും തേച്ചിട്ടില്ലെന്നപ്പോഴാണ് ഓർത്തത്. രണ്ടു മിനിറ്റ് കൊണ്ട് റെഡിയായി കുഞ്ഞിനെ തോളിലിട്ട് ഭാര്യയെ കൈ കൊണ്ട് താങ്ങി പുറത്തേക്കിറങ്ങുമ്പോൾ വാടക ലാഭിക്കാനായി ലിഫ്റ്റില്ലാത്ത അപ്പാർട്ട്മെന്റിൽ മൂന്നാമത്തെ നിലയിൽ ഫ്ലാറ്റെടുത്തതോർത്ത് സ്വയം ശപിച്ചു.\nആ നിലയിൽ സ്റ്റെപ്പുകൾ ഇറങ്ങി എങ്ങനെ റോഡിലെത്തിയെന്നും ഓട്ടോറിക്ഷയിൽ കയറിപ്പറ്റിയെന്നും ഒരോർമ്മയും കിട്ടുന്നില്ല. വിശേഷിച്ച് ഒന്നും പറയാതെ തന്നെ ആട്ടോക്കാരൻ നേരേ എംജിഎം ഹോസ്പിറ്റലിന്റെ കാഷ്വാലിറ്റിയിലേക്ക് തന്നെ കൊണ്ടു പോയത് കാരണം എങ്ങോട്ട് പോവണം എന്ന ചിന്താക്കുഴപ്പം ഒഴിവായി. ഇറങ്ങുമ്പോൾ കുഞ്ഞിനെ എടുത്ത് സഹായിച്ച അയാൾ കൂലി വാങ്ങാൻ നിൽക്കാതെ സ്ഥലം വിട്ടപ്പോൾ അത് വരാനിരിക്കുന്ന ഒരുപാട് അതിശയങ്ങളുടെ തുടക്കമാണെന്ന് മനസ്സിലായിരുന്നില്ല.\nഡ്യൂട്ടി ഡോക്ടറുടെ തിരക്കിട്ട പരിശോധനകൾക്കൊടുവിൽ ‘‘ചിന്താ മത് കരോ, ഭായ്, കുച്ഛ് നഹീം ഹേ, ഥോഡാ ബുഖാർ ഹേ’’ എന്നൊക്കെ പറഞ്ഞെങ്കിലും ടെൻഷൻ മാറിയില്ല. ഒബ്സർവേഷൻ റൂമിലേക്ക് മാറ്റി ഒന്നു രണ്ട് ഇൻജക്ഷനും ഗുളികകളും കൊടുത്ത് പിന്നെ ട്രിപ്പ് തുടങ്ങിക്കഴിഞ്ഞപ്പോഴാണ് കയ്യിൽ ഒരു കുറിപ്പുമായി മറ്റൊരു നഴ്സ് കടന്നു വന്നത്. ‘‘ഭയ്യാ, ബാരാ നമ്പർ കൗണ്ടർ മേം ഡേഡ് സൗ റുപ്പയാ ജമാ കർക്കെ ആജാഓ’’ സംസാരത്തിലെ വേഗത കാരണം ഭാഷ ഏതാണെന്ന് പെട്ടെന്ന് പിടി കിട്ടിയിലെങ്കിലും കുറിപ്പ് പൈസ അടയ്ക്കാനാണെന്ന് മനസ്സിലായി. മുഖത്തെ സംശയഭാവം കണ്ട് അവർ ഒന്ന് കൂടി പറഞ്ഞു.\n‘‘ഡേഡ് സൗ’’ പക്ഷേ ഡേഡ് സൗവെന്നാൽ നൂറ്റമ്പതാണോ ഇരുന്നൂറ്റമ്പത് ആണോയെന്ന് സംശയിച്ച് നിൽക്കുമ്പോൾ അവർ ചിരിച്ചു കൊണ്ട് ചോദിച്ചു ‘‘മലയാളീ?’’ അതേയെന്ന ഇളിഭ്യച്ചിരിക്ക് ഉത്തരമായവർ വലതു വശത്തേക്ക് കൈ ചൂണ്ടിക്കൊണ്ട് പറഞ്ഞു ‘‘150 രൂപാ, കൗണ്ടർ നമ്പർ 12’’ അപ്പോഴേക്കും ഉണർന്ന് കരയുകയായിരുന്ന കുഞ്ഞിന്റെ താടിയിൽ പിടിച്ച് എന്താ വാവേ കരയുന്നേ? വാവക്ക് ഉവ്വാവ ആണോ എന്ന് കുശലം പറയാനും അവർ മറന്നില്ല. അവരുടെ കുസൃതി നിറഞ്ഞ ചിരിയും വെള്ള ഉടുപ്പുകളും തൊപ്പിയും ഒക്കെ കണ്ടിട്ടാണോ അതോ പെട്ടെന്ന് കിട്ടിയ പരിലാളനത്തിനാലാണോ, അറിയില്ല, മോൾ കരച്ചിലൊന്ന് നിർത്തി.\nപൈസ അടച്ചിട്ട് വേഗം വരുമ്പോൾ അവർ ഭാര്യയുടെ തലയിൽ തലോടി ആശ്വസിപ്പിക്കുകയായിരുന്നു. ഈ മഹാനഗരത്തിൽ മാതൃഭാഷ സംസാരിക്കുന്ന മറ്റൊരാളെ കിട്ടുക എന്റെ ഭാര്യക്ക് എപ്പോഴും ഒരാശ്വാസ മായിരുന്നു, ഇപ്പോഴാണെങ്കിൽ ആശ്വാസവാക്കുകൾ അവൾക്കേറ്റവും ആവശ്യമായ ഒരു സന്ദർഭവും. പൈസ അടച്ചതിന്റെ രസീതി വാങ്ങി നോക്കിയിട്ട് അവർ മടങ്ങുമ്പോഴും മോളെ ഒന്ന് താലോലിക്കാൻ മറന്നില്ല. ഒട്ടും വൈകാതെ കുഞ്ഞ് വീണ്ടും കരയാൻ തുടങ്ങി. മോള് കരയുന്നതവൾക്ക് വിശന്നിട്ടാണ് എന്ന് ഭാര്യ ആംഗ്യം കാട്ടുന്നുണ്ടായിരുന്നു. പക്ഷേ എട്ടൊമ്പത് മാസം പ്രായമായ കുഞ്ഞിന് എന്തു നൽകാനാണ്, പൊള്ളുന്ന പനിയുമായി കിടക്കുന്ന ഭാര്യയുടെ മുലപ്പാൽ കൊടുക്കുന്നതെങ്ങനെ? വീട്ടിൽ പോയാൽ ലാക്ടോജൻ കലക്കി കൊടുക്കാമായിരുന്നു. പക്ഷേ ഭാര്യയെ തനിച്ചാക്കി എങ്ങനെ പോകും? എത്ര ശ്രമിച്ചിട്ടും കുഞ്ഞ് കരച്ചിൽ നിർത്തുന്നുമില്ല. ഭാര്യയുടെ അടുത്തേക്ക് പോകാനായി കുതിക്കുന്നുമുണ്ട്.\nശാഠ്യം പിടിച്ചുള്ള കരച്ചിൽ കേട്ടിട്ടാവണം ആ നഴ്സ് വീണ്ടും വന്നു. കാര്യം പറഞ്ഞപ്പോൾ അവർ പറഞ്ഞു ‘‘ഇതാണോ കാര്യം, ചേട്ടൻ ധൈര്യമായി പോയിട്ട് വാ, ചേച്ചിയെ ഞാൻ ശ്രദ്ധിച്ചോളാം. മുലപ്പാൽ കൊടുക്കുന്ന കാര്യം എന്തായാലും ഡോക്ടറോട് ചോദിച്ചിട്ട് ചെയ്യാം.’’ എന്നിട്ടും സംശയിച്ച് നിന്ന എനിക്ക് അവർ വീണ്ടും ധൈര്യം തന്നു. ‘‘പോയിട്ട് വേഗം വന്നാൽ മതി, ചേട്ടന്റെ ഫോൺ നമ്പർ തന്നേ, എന്തെങ്കിലും അത്യാവശ്യം വന്നാൽ ഞാൻ വിളിക്കാം’’. ഭാര്യയും കണ്ണുകൾ കൊണ്ട് അനുവാദം തന്നു. ഫോൺ നമ്പർ പറഞ്ഞു കൊടുത്ത് മോളേയും കൊണ്ട് ഞാൻ മടിച്ചുമടിച്ച് നടക്കുമ്പോൾ, പാൽക്കുപ്പിയും നിപ്പിളും സ്പൂണും എല്ലാം ചൂട് വെള്ളത്തിൽ നല്ലവണ്ണം കഴുകിയിട്ട് വേണം ഉപയോഗിക്കാനെന്നവർ ഓർമ്മിപ്പിച്ചു.\nവിശപ്പുകാരണം ആവും ഒട്ടും രുചിയൊന്നുമില്ലെങ്കിലും മോൾ പതിവിലുമധികം പാൽ കുടിച്ചതു പോലെ തോന്നി. എന്തായാലും വിശപ്പ് ശമിച്ചപ്പോൾ അവൾ വീണ്ടും ഒന്നു മയങ്ങി. വീണ്ടും വിശക്കുമ്പോൾ കൊടുക്കാനായി കുപ്പിയിൽ വീണ്ടും പാൽ നിറച്ച് മോളെയുമെടുത്ത് ഞാൻ തിരികെ വരുമ്പോൾ ഭാര്യ നല്ല മയക്കത്തിലായിരുന്നു. ചൂട് കുറഞ്ഞു തുടങ്ങിയിട്ടുമുണ്ട്. മോളെ ബെഞ്ചിൽ കിടത്തി ഒരു കൈകൊണ്ട് പിടിച്ച് ഞാനും ഒന്നു മയങ്ങുമ്പോഴാണ് ആ നഴ്സ് വീണ്ടും വന്നത്. ഇത്തവണ യൂണിഫോമിലല്ല, ചുരിദാറാണ് വേഷം.\n‘‘ചേട്ടാ എന്റെ ഡ്യൂട്ടി കഴിഞ്ഞു, ഞാൻ പോവാ’’. എന്റെ മനസ്സ് വായിച്ചിട്ടെന്നവണ്ണം അവൾ തുടർന്നു, ‘‘ഇടയ്ക്ക് ഞാൻ വരാം കേട്ടോ. ഇവിടെ അപ്പുറത്താ ഞങ്ങടെ ഹോസ്റ്റൽ’’. ഞാൻ പുഞ്ചിരിച്ച് തലയാട്ടി. സന്ധ്യക്ക് മുമ്പ് അവർ രണ്ടുമൂന്ന് തവണ വന്നു. ഞാൻ വീട്ടിൽ പോയി പാല് കാച്ചിയും ബിസ്ക്കറ്റ് കുറുക്കിയും ഒക്കെ കുഞ്ഞിന്റെ വിശപ്പടക്കി.\nസന്ധ്യയോടെ ഒബ്സർവേഷൻ റൂമിൽ നിന്നും പ്രൈവറ്റ് റൂമിലേക്ക് മാറ്റിയതോടെ കുഞ്ഞിന്റെ കാര്യങ്ങൾക്കായി പിന്നീട് വീട്ടിലേക്ക് പോവണ്ട ആവശ്യം ഉണ്ടായില്ല. വിവരങ്ങൾ അറിഞ്ഞ് കുൽ ഭൂഷണും മറ്റ് സുഹൃത്തുക്കളും വന്നെങ്കിലും അവരാരും അപ്പോഴത്തെ സാഹചര്യത്തിൽ സഹായിക്കാൻ കഴിയുന്നവർ ആയിരുന്നില്ല. എങ്കിലും ആ നഴ്സിന്റെ ഡ്യൂട്ടി സമയത്തും അല്ലാത്തപ്പോഴുമുണ്ടായ കരുതലും ശുശ്രൂഷയും കാരണം അവരുടെ ആരുടെയും സഹായം ആവശ്യമായി വന്നില്ല എന്നതാണ് സത്യം.\nഭാര്യക്ക് ട്രെയിനിൽ സഞ്ചരിക്കാൻ കഴിയും എന്ന അവസ്ഥ വന്നപ്പോൾ തന്നെ ഡിസ്ചാർജ് വാങ്ങി നാട്ടിലേക്ക് തിരിക്കുമ്പോൾ അവർ സങ്കടത്തോടെയാണ് ഞങ്ങളെ യാത്രയാക്കിയത്. കടുത്ത രോഗപീഡ യുടെ ക്ഷീണം മാറിയിട്ട് ഭാര്യയും മകളും എന്നോടൊപ്പം വന്നാൽ മതിയെന്ന എല്ലാവരുടെയും തീരുമാന ത്തിന് വഴങ്ങി ഒരാഴ്ച കഴിഞ്ഞ് ഞാൻ തിരികെ എത്തിയെങ്കിലും കുടുംബത്തോടൊപ്പം പോയി അവരെ കാണുന്നതാണ് ഔചിത്യം എന്ന് ഞാൻ കരുതി ഞാൻ ഹോസ്പിറ്റലിലേക്ക് പോയില്ല.\nപക്ഷേ, ഉർവ്വശീ ശാപം ഉപകാരം എന്ന പോലെ, ഭാര്യയുടെ അസുഖം കാരണമാവും നാട്ടിലേക്ക് സ്ഥലം മാറ്റം എന്ന എന്റെ ദീർഘകാലത്തെ ആവശ്യം അംഗീകരിക്കാൻ മാനേജ്മെന്റിന് തോന്നിയത് പെട്ടെന്നാ യിരുന്നു. അവർക്ക് മനം മാറ്റം വരുന്നതിന് മുമ്പ് അവിടുന്ന് മടങ്ങുന്നതിനുള്ള തയാറെടുപ്പിനിടയിൽ ഞാൻ മറ്റെല്ലാം മറന്നു. ഹോസ്പിറ്റലിൽ പോകാനും അവർക്ക് കൊടുക്കാൻ ഭാര്യ തന്നുവിട്ട സാധനങ്ങൾ കൊടുക്കാനും കഴിയാതെ, യാത്ര പോലും പറയാതെ മടങ്ങിയതിൽ ഇപ്പോഴും കുറ്റബോധം തോന്നാറുണ്ട്. എങ്കിലും ഡേഢ് സൗ എന്ന പദം കേൾക്കുമ്പോൾ ഒരു മാലാഖയെപ്പോലെ അവരുടെ രൂപം മനസ്സിൽ ഇന്നും ഓടിയെത്താറുണ്ട്.\nEnglish Summary : Daid Saw Rupaya Experience By Abdul Basheer Fathahudheen


ഇനി ഇയാള് ഏത് സിനിമ ചെയ്യുമെന്ന് നസ്രിയയോട് ചോദിച്ചു: ഫഹദ് ഫാസില്\nവാക്വിന് ഫീനിക്സ് ജോക്കര് എന്ന സിനിമയില് നടത്തിയ പ്രകടനം ഓസ്‌കറിന് മുമ്പ് തന്നെ ചര്‍ച്ച ചെയ്യപ്പെട്ടിരുന്നു. ലോകമെങ്ങും വാഴ്ത്തപ്പെട്ട വാക്വിന് ഫിനിക്‌സിന്റെ പ്രകടനം തിയറ്ററില് കണ്ടപ്പോള് ഇനി ഇയാള് ഏത് സിനിമ ചെയ്യുനെന്ന് നസ്രിയയോട് ചോദിച്ചിരുന്നതായി ഫഹദ് ഫാസില്. ദ ക്യു ഷോ ടൈം അഭിമുഖത്തിലാണ് ഫഹദ് ഇക്കാര്യം പറഞ്ഞത്. വാക്വിന് ഫിനിക്‌സ് പോലുള്ള അഭിനേതാക്കള് കഥാപാത്രങ്ങള്‍ക്ക് വേണ്ടി എടുക്കുന്ന എഫര്‍ട്ട് കാണുമ്പോള് നമ്മള് കഥാപാത്രങ്ങളെ പെരിഫറലായിട്ടാണ് കാണുന്നതെന്ന് തോന്നിയിട്ടുണ്ടെന്നും ഫഹദ് ഫാസില്.\nട്രാന്‍സിന്റെ കാര്യത്തില് പരാജയപ്പെട്ട ഒരു മോട്ടിവേഷണല് സ്പീക്കറാണ് വിജു പ്രസാദ്. യൂട്യൂബിലൊക്കെ സേര്‍ച്ച് ചെയ്താല് ആ രംഗത്ത് ജയിച്ച മോട്ടിവേഷണല് സ്പീക്കര്‍മാരെ മാത്രമേ കാണാനാവൂ. അതുപോലെ കഥാപാത്രമാകാന് ഒരാളെ കണ്ടെത്തി മീറ്റ് ചെയ്യാനൊന്നും സാധിക്കില്ല. വെസ്റ്റിലൊക്കെയുള്ള ആക്ടേര്‍സ് എടുക്കുന്ന എഫര്‍ട്ട് നമുക്കൊന്നും പോസിബിള് അല്ല. ഞാനും നസ്രിയയും ജോക്കര് തിയേറ്ററിലിരുന്നാണ് കണ്ടത്. സിനിമ കഴിഞ്ഞിട്ട് ഞാന് നസ്രിയയോട് തിരിഞ്ഞിരുന്നിട്ട് ചോദിച്ചത്, ഇനി ഇയാള് ഏത് സിനിമ ചെയ്യും എന്നാണ്. അയാളൊരു ബ്രില്യന്റ് ആക്ടറാണ്. വളരെ അനായാസം അയാളതില് നിന്ന് പുറത്തുകടക്കുമെന്നാണ് ഞാന് കരുതുന്നത്. അവരൊക്കെ എടുക്കുന്ന എഫര്‍ട്ട് വച്ച് നോക്കുമ്പോ നമ്മളതിനെ വളരെ പെരിഫറലായിട്ടാണ് കാണുന്നത്. ഞാനിത് നിരീക്ഷിച്ച് ചെയ്യാനാണ് ശ്രമിക്കുന്നത്. അല്ലാതെ മനസ് കൊണ്ട് കഥാപാത്രത്തെ ഉള്‍ക്കൊള്ളാനല്ല. ഹാങ് ഓവറൊന്നും ഉണ്ടായിട്ടില്ല. കഥാപാത്രമായി മാറി അഭിനയിക്കുന്ന രീതിയില് വിജയിച്ച ഒരുപാട് അഭിനേതാക്കളുണ്ട്. എന്നെ സംബന്ധിച്ച് പെര്‍ഫോം ചെയ്യുകയാണെന്ന ബോധത്തോടെ പെര്‍ഫോം ചെയ്യുക എന്നതാണ് ഇഷ്ടം. എപ്പോഴും ഒരു നിയന്ത്രണത്തിനകത്ത് നില്‍ക്കാനാണ് ആഗ്രഹിക്കുന്നത്.\nAlso Read: ജോക്കര്, ദൈവത്തിന്റെ സ്വന്തം ഏകാകിയായ മനുഷ്യന്\nഅന്‍വര് റഷീദ് സംവിധാനം ചെയ്ത ട്രാന്‍സ് എന്ന സിനിമയില് ഫഹദ് അവതരിപ്പിച്ച വിജു പ്രസാദ് എന്ന കഥാപാത്രം ഫഹദിന്റെ കരിയര് ബെസ്റ്റ് പ്രകടനമായി ചിലര് പ്രശംസിച്ചിരുന്നു. വിഷാദിയായ വിജു പ്രസാദിനെയും ആള്‍ക്കൂട്ടത്തിന് ഉന്മാദവും ആള്‍ദൈവവുമായ ജോഷ്വാ കാള്‍ട്ടനെയുമാണ് ഫഹദ് ട്രാന്‍സില് അവതരിപ്പിച്ചത്.


വിദേശ ഫണ്ട് സ്വീകരിച്ചു; ന്യൂസ് ക്ലിക്കിനെതിരെ കേസ് എടുത്ത് എന്‍ഫോഴ്‌സ്‌മെന്റ്; വിദേശ ഫണ്ട് ഉപയോഗിച്ച് പ്രവർത്തിക്കുന്ന ഓൺലൈൻ ന്യൂസ് പോർട്ടലുകൾക്ക് എട്ടിൻ്റെ പണി - Media Malayalam (മീഡിയ മലയാളം)\nവിദേശ ഫണ്ട് സ്വീകരിച്ചു; ന്യൂസ് ക്ലിക്കിനെതിരെ കേസ് എടുത്ത് എന്‍ഫോഴ്‌സ്‌മെന്റ്; വിദേശ ഫണ്ട് ഉപയോഗിച്ച് പ്രവർത്തിക്കുന്ന ഓൺലൈൻ ന്യൂസ് പോർട്ടലുകൾക്ക് എട്ടിൻ്റെ പണി\nന്യൂഡൽഹി : ന്യൂസ് ക്ലിക്കിനെതിരെ കേസ് എടുത്ത് എന്‍ഫോഴ്‌സ്‌മെന്റ്. പുറംരാജ്യത്ത് നിന്ന് ഫണ്ട് സ്വീകരിച്ചെന്ന് കണ്ടെത്തിയതിനെ തുടർന്നാണ് നടപടി.\nന്യൂസ് ക്ലിക്ക് ചൈനയുമായി ബന്ധമുള്ള കമ്പനിയുടമയില് നിന്ന് ഫണ്ട് സ്വീകരിച്ചതായി കണ്ടെത്തിയിരുന്നു. ശ്രീലങ്കന്- ക്യൂബന് വംശജനായ വന്‍കിട വ്യാപാരി നെവില്ലീ റോയ് സിങ്കത്തില് നിന്ന് പിപികെ ന്യൂസ് ക്ലിക്ക് സ്റ്റുഡിയോ പ്രൈവറ്റ് ലിമിറ്റഡ് ഫണ്ട് കൈപ്പറ്റിയിരുന്നു.\n2018 മുതല് 2020 വരെയുള്ള കാലയളവിൽ 38 കോടി രൂപ കൈപ്പറ്റിയിട്ടുണ്ടെന്നാണ് എന്‍ഫോഴ്സ്മെന്റ് പ്രാഥമിക അന്വേഷണത്തില് കണ്ടെത്തിയത്. ഇതിന്റെ അടിസ്ഥാനത്തില് കേസ് രജിസ്റ്റര് ചെയ്യുകയായിരുന്നു.\nEnforcement of Case Against News Click\nReceived foreign funds\nThe work of eight for foreign-funded online news portals\nPrevious articleപിറവത്ത് കേരള കോൺഗ്രസ് ഭാരവാഹികളിൽനിന്ന് തെളിവെടുപ്പ് നടത്തും; പെരുമ്പാവൂരിലെ പരാതികൾ പരിശോധിക്കും;പാലായില് ജോസ് കെ മാണിയുടെ പരാജയത്തിന് കാരണം ബിജെപി വോട്ടുകള് ചോര്‍ന്നതാണെന്ന് ആവര്‍ത്തിച്ച് കോട്ടയം ജില്ലയിലെ സിപിഐഎം നേതാക്കള്\nNext articleഭരണഘടനാ വിരുദ്ധമായ ജാതിവ്യവസ്ഥകൾ എഴുതിച്ചേർത്ത് ശബരിമല മേൽശാന്തി നിയമനം നടത്തുന്ന തിരുവിതാംകൂർ ദേവസ്വം ബോർഡ്, ശിവഗിരി മഠത്തിന്റെ സർട്ടിഫിക്കറ്റിനെയും അവഹേളിച്ചു\nതിരുവനന്തപുരം: നയതന്ത്ര സ്വർണ്ണക്കടത്ത് കേസ് ഇന്ന് വീണ്ടും നിയമസഭയിൽ. പ്രതിപക്ഷം ഇന്ന് അടിയന്തര പ്രമേയമായി കേസ് ഉന്നയിക്കും. കേസ് അന്വേഷണം എങ്ങുമെത്തിയില്ലെന്നും, സിപിഎം ബിജെപി ഒത്തുകളിയാണെന്നും...


ഇന്ത്യയുടെ ബഹിരാകാശ മുന്നേറ്റം ലോകത്തിനു വൻ ഭീഷണിയെന്ന് പാക്ക് മന്ത്രിയുടെ വെളിപ്പെടുത്തൽ | ISRO | Pakistan\nഇന്ത്യയുടെ ബഹിരാകാശ മുന്നേറ്റം ലോകത്തിനു വൻ ഭീഷണിയെന്ന് പാക്ക് മന്ത്രി\nമനോരമ ലേഖകൻ December 04, 2019 01:04 PM IST\nവിവാദ പ്രസ്താവനകൾക്കും ഇന്ത്യാ വിരുദ്ധ നിലപാടിനും പേരുകേട്ട പാക്കിസ്ഥാൻ ശാസ്ത്ര സാങ്കേതിക മന്ത്രി ഫവാദ് ചൗധരി വീണ്ടും രംഗത്ത്. മികവോടെ മുന്നേറുന്ന ഇന്ത്യയുടെ ബഹിരാകാശ പദ്ധതിയെ ‘ഉത്തരവാദിത്തമില്ലാത്തത്’ എന്നാണ് അദ്ദേഹം വിശേഷിപ്പിച്ചത്. ബഹിരാകാശ അവശിഷ്ടങ്ങളുടെ വലിയ സ്രോതസ്സായി ഇന്ത്യ മാറുകയാണ്, ഇന്ത്യയുടെ നിരുത്തരവാദപരമായ ബഹിരാകാശ ദൗത്യങ്ങൾ മുഴുവൻ പരിസ്ഥിതി വ്യവസ്ഥയ്ക്കും അപകടകരവും. ഇന്റന്റ് ഓർഗനൈസേഷനുകളുടെ മുന്നറിയിപ്പ് ഈ വിഷയത്തില് ആവശ്യമാണെന്നും ചൗധരി ട്വീറ്റ് ചെയ്തു.\nഅതേസമയം, ശാസ്ത്ര സാങ്കേതിക മേഖലയിലെ പരാജയങ്ങളെ മഹത്വപ്പെടുത്തി നരേന്ദ്ര മോദി സർക്കാർ ഇന്ത്യൻ ജനതയെ കബളിപ്പിക്കുകയാണെന്നും ചൗധരി ആരോപിച്ചു. ജമ്മു കശ്മീരിലെ ആളുകൾക്ക് പാക്കിസ്ഥാന് ഇന്റർനെറ്റ് നൽകാമെന്ന് ചൗധരിയുടെ നിർദ്ദേശം ട്വിറ്ററിൽ വൻ വിവാദമായിരുന്നു. കശ്മീരിൽ സാറ്റലൈറ്റ് ഇന്റർനെറ്റ് നൽകാനുള്ള സാധ്യതയെക്കുറിച്ച് പാക്കിസ്ഥാന്റെ സ്പേസ് ആൻഡ് അപ്പർ അറ്റ്മോസ്പിയർ റിസർച്ച് കമ്മിഷനോട് (സൂപ്പർകോ) ചോദിച്ചതായാണ് അദ്ദേഹം അവകാശപ്പെട്ടിരുന്നത്.\nലഹോറിലെ വായു മലിനീകരണത്തിന് നരേന്ദ്ര മോദിയുടെ നേതൃത്വത്തിലുള്ള ബിജെപി സർക്കാരിനെ കുറ്റപ്പെടുത്തിയും ചൗധരി മുൻപ് ട്വീറ്റ് ചെയ്തിരുന്നു. അതേസമയം ഇന്ത്യയെ വിമർശിക്കുന്ന, 1961 ൽ സ്ഥാപിതമായ പാക്കിസ്ഥാന്റെ ദേശീയ ബഹിരാകാശ ഏജൻസിയായ സൂപ്പർകോ ചൈനീസ് നിർമിത വിക്ഷേപണ വാഹനം ഉപയോഗിച്ച് ആദ്യത്തെ ആശയവിനിമയ ഉപഗ്രഹത്തെ ഭ്രമണപഥത്തിലെത്തിക്കാൻ 50 വർഷമെടുത്തു. അതാകട്ടെ ചൈന എയ്‌റോസ്‌പേസ് ആൻഡ് ടെക്‌നോളജി കോർപ്പറേഷന്റെ അനുബന്ധ സ്ഥാപനത്തിന്റെ സഹായത്തോടെയായിരുന്നു.\n2022 ൽ രാജ്യത്തെ ആദ്യ യാത്രികനെ ബഹിരാകാശത്തേക്ക് അയക്കുമെന്ന് ചൗധരി അടുത്തിടെ പ്രഖ്യാപിച്ചിരുന്നു. ഇത് ചൈനയുടെ ബഹിരാകാശ വാഹനത്തിലായിരിക്കാമെന്നാണ് റിപ്പോർട്ട്. ഇന്ത്യൻ വ്യോമസേനയിലെ രാകേഷ് ശർമ 35 വർഷം മുൻപ് സോവിയറ്റ് പേടകത്തിലാണ് ബഹിരാകാശത്തേക്ക് പറന്നുത്. മുൻ സോവിയറ്റ് യൂണിയനിലെ മറ്റ് രണ്ട് ബഹിരാകാശയാത്രികരും അദ്ദേഹത്തോടൊപ്പം ഉണ്ടായിരുന്നു.\nഇന്ത്യ ബഹിരാകാശ ദൗത്യങ്ങളിൽ വലിയ മുന്നേറ്റം നടത്തി. കുറഞ്ഞ ചെലവിൽ, ഉയർന്ന വിജയ ദൗത്യങ്ങളിൽ ഇടം നേടി. 2013 ൽ ഇന്ത്യ ചൊവ്വയിലേക്ക് പേടകം അയച്ചു. 2008 ൽ ഇന്ത്യ ചന്ദ്രനിലേക്കും പേടകം അയച്ചു. ചന്ദ്രയാൻ -1 ചന്ദ്രനിൽ ജലാംശം കണ്ടെത്തി. ഇന്ത്യയ്ക്ക് ബഹിരാകാശത്ത് ‘ആസ്ട്രോസാറ്റ്’ എന്ന നിരീക്ഷണ കേന്ദ്രമുണ്ട്. സൂര്യന്റെ കൊറോണയെക്കുറിച്ച് പഠിക്കാൻ ‘ആദിത്യ’ എന്ന പേടകം ഉടൻ വിക്ഷേപിക്കും. ഗഗൻയാന് ശേഷം ഇന്ത്യ സ്വന്തമായി ബഹിരാകാശ നിലയം സ്ഥാപിക്കുമെന്ന് ഇസ്രോ ചെയർമാൻ കെ. ശിവൻ അറിയിച്ചുകഴിഞ്ഞു. ശുക്രനെ പര്യവേക്ഷണം ചെയ്യാനുള്ള പദ്ധതിയും ഇന്ത്യയ്ക്കുണ്ട്.